白伺候
夜游神见门神夜立，怜而问之曰： 汝长大乃尔，如何做人门客，早晚伺候，受此苦辛？ 门神曰： 出于无奈耳。 曰： 然则有饭吃否？ 答： 若他要吃饭时，又不要我上门了。
吃糟饼
一人家贫而不善饮，每出啖糟饼二枚，便有酣意。适遇友人问曰： 尔晨饮耶？ 答曰： 非也，吃糟饼耳。 归以语妻，妻曰： 呆子，便说酒对，也装些体面。 夫颔之。及出，仍遇此友，问如前。以吃酒对，友诘之： 酒热吃乎冷吃乎？ 答曰： 是熯的。 友笑曰： 仍是糟饼。 既归，而妻知之。答曰： 汝如何说熯？须云热饮。 夫曰： 我知道了。 再遇此友，不待问即夸云： 我今番的酒是热吃的。 友问曰： 你吃几何？ 其人伸手曰： 两个。
好古董
一富人酷嗜古董，而不辨真假。或伪以虞舜所造漆碗，周公挞伯禽之杖，与孔子杏坛所从之席求售，各以千金得之。囊资既空，乃左执虞舜之碗，右持周公之杖，身披孔子之席，而行乞于市。曰： 求赐太公九府钱一文。
不奉富
千金子骄语人曰： 我富甚，汝何得不奉承？ 贫者曰： 汝自多金，我保与而奉汝耶？ 富者曰： 倘分一半与汝何如？ 答曰： 汝五百我五百，我汝等耳。何奉焉？ 又曰： 悉以相送，难道犹不奉我？ 答曰： 汝失千金，而我得之。汝又当趋奉我矣。
穷十万
富翁谓贫人曰： 我家富十万矣。 贫人曰： 我亦有十万之蓄，何足为奇。 富翁惊问曰： 汝之十万何在？ 贫者曰： 你平素有了不肯用，我要用没得用，与我何异？
失火
一穷人正在欢饮，或报以家中失火。其人即将衣帽一整，仍坐云： 不妨。家当尽在身上矣。 或曰： 令正却如何？ 答曰： 她怕没人照管。
夹被
暑月有拥夹被卧者。或问其故。答曰： 阿哟，棉被脱热。
金银锭
贫子持金银锭行于街市，顾锭叹曰： 若得你硬起来，我就好过日子了。 旁人代答曰： 要我硬却不能够。除非你硬了凑我。
妻掇茶
客至乏人，大声讨茶。妻无奈，只得自送茶出。夫装鼾，乃大喝云： 你家男人哪里去了？
唤茶
一家客至，其夫唤茶不已。妇曰： 终年不买茶叶，茶从何来？ 夫曰： 白滚水也罢。 妻曰： 柴没一根，冷水怎得热？ 夫骂曰： 狗淫妇！难道枕头里就没有几根稻草？ 妻骂曰： 臭王八！那些砖头石块难道是烧得着的！
留茶
有留客吃茶者，苦无茶叶，往邻家借之。久而不至，汤滚则溢，以冷水加之。既久，釜且满矣，而茶叶终不得。妻谓夫曰： 茶是吃不成了，不如留他洗个浴罢。
怕狗
客至乏仆，暗借邻家小厮，掇茶至客堂后，逡巡不前。其人厉声曰： 为何不至？ 僮曰： 我怕你家这只凶狗。
食粥
一人家贫，每日省米吃粥，怕人耻笑，嘱子讳之。人前只说吃饭。一日，父同友人讲话，等久不进，子往唤曰： 进来吃饭。 父曰： 今日手段快，缘何煮得恁早？ 子曰： 早倒不早，今日又熬了些清汤。
鞋袜讦讼
一人鞋袜俱破，鞋归咎于袜，袜又归咎于鞋，交相讼之于官。官不能决，乃拘脚跟证之。脚跟曰： 小的一向逐出在外，何由得知？
被屑挂须
贫家盖稿，幼儿不知讳，父挞而戒之曰： 后有问者，但云盖被。 一日父见客。而须上带草。儿从后呼曰： 爹爹，且除去面上被屑着。
烧黄熟
清客见东翁烧黄熟香，辄掩鼻不闻，以其贱而不屑用也。主人曰： 黄熟虽不佳，还强似府上烧人言、木屑。 清客大诧曰： 我舍下何曾烧这两件？ 主人曰： 蚊烟是甚么做的。
拉银会
有人拉友作会，友固拒之不得。乃曰： 汝若要我与会，除是跪我。 其人既下跪，乃许之。旁观者曰： 些须会银，左右要还他的，如此自屈，吾甚不取。 答曰： 我不折本的，他日讨会钱，跪还我的日子正多哩。
兑会钱
一人对客，忽转身曰： 兄请坐，我去兑还一主会银，就来奉陪。 才进即出。客问： 何不兑银？ 其人笑曰： 我曾算来，他是痴的，所以把会银与我。我若还他，是我痴的了。
剩石砂
一穷人留客吃饭，其妻因饭少，以鹅卵石衬于添饭之下。及添饭既尽，而石出焉。主人见之愧甚，乃责妻曰： 瞎眼奴才，淘米的时节，眼睛生在那里？这样大石砂，都不拿来拣出。
饭粘扇
一人不见了扇子，骂曰： 拿我的扇子去做羹饭！ 旁人曰： 扇子如何做得羹饭？ 其人曰： 你不晓得，我的扇子，糊掇许多饭粘在上面。
破衣
一人衣多破孔，或戏之曰： 君衣好像棋盘，一路一路的。 其人笑曰： 不敢欺，再着着，还要打结哩。
借服
有居服制而欲赴喜筵者，借得他人一羊皮袄，素冠而往。人知其有服也，因问 尊服是何人的？ 其人见友问及，以为讥诮其所穿之衣，乃遂视己身，作色而言曰： 是我自家的，问他怎么？
酒瓮盛米
一穷人积米三四瓮，自谓极富。一日与同伴行市中，闻路人语曰： 今岁收米不多，止得三千余石。 穷人谓其伴曰： 你听这人说谎，不信他一户人家，有这许多酒瓮。
遇偷
偷儿入贫家，遍摸无一物，乃唾地开门而去。贫者床上见之，唤曰： 贼，有慢了，可为我关好了门去。 偷儿曰： 你这样人家，亏你还叫我贼。我且问你，你的门关他做甚么？
被贼
穿窬入一贫家，其家止蓄米一瓮，置卧床前。偷儿解裙布地，方取瓮倾米。床上人窃窥之，潜抽其裙去，急呼有贼。贼应声曰： 真个有贼，刚才一条裙在此，转眼就被贼养的偷去了。
羞见贼
穿窬往窃一家，见主人向外而睡，忽转朝里。贼疑其素有相识，欲遁去。其人大呼曰： 来，不妨，因我家乏物可敬，无颜见你罗。
望包荒
贫士素好铺张，偷儿夜袭之，空如也，唾骂而去。贫士摸床头数钱，追赠之。嘱曰： 君此来，虽极怠慢，然在人前，尚望包荒。
借债
有持券借债者，主人曰： 券倒不须写，只画一幅行乐图来。 借者问其故，答曰： 怕我日后讨债时，便不是这副面孔耳。
变爷
一贫人生前负债极多，死见冥王，王命鬼判查其履历。乃惯赖人债者。来世罚去变成犬马，以偿前欠。贫者禀曰： 犬马之报，所偿有限，除非变了他们的亲爷，方可还得。 王问何故，答曰： 做了他家的爷，尽力去挣，挣得论千论万，少不得都是他们的。
梦还债
欠债者谓讨债者曰： 我命不久矣，昨夜梦见身死。 讨债者曰： 阴阳相反，得生也。 欠债者曰： 还有一梦。 问曰： 何梦？ 曰： 梦见还了你的债。
说出来
一人为讨债者所逼，乃发急曰： 尔定要我说出来么？ 讨债者疑其发己心疾，嘿然而去。如此数次。一日发狠曰： 由你说出来也罢，我不怕你。 其人又曰： 真个说出来？ 曰： 真要你说。 曰： 不还了。
坐椅子
一家索债人多，椅凳俱坐满，更有坐上者。主人私谓坐者云： 足下明日早些来。 那人意其先完己事，乃大喜。遂扬言发散众人。次日明即往。叩其相约之意。答曰： 昨日有亵坐，甚是不安。今日来，可占把交椅。
扛欠户
有欠债屡索不还者，主人怒，命仆辈潜伺其出，扛之以归。至中途，仆暂息。其人曰： 快走罢。休在这里，又被别人扛去，不关我事。
拘债精
冥王命拘蔡青，鬼卒误听，以为拘债精也，遂摄一欠债者到案。王询之，知其谬，命鬼卒放回。债精曰： 其实不愿回去。阳间无处藏身，正要借此处一躲。


原不识字
有延师教其子者，师至，主人曰： 家贫，多失礼于先生，奈何！ 师曰： 何言之谦，仆固无不可者。 主人曰： 蔬食，可乎？ 曰： 可。 主人曰： 家无臧获，凡洒扫庭除，启闭门户，劳先生为之，可乎？ 曰： 可。 主人曰： 或家人妇子欲买零星杂物，屈先生一行，可乎？ 曰： 可。 主人曰： 如此，幸甚！ 师曰： 仆亦有一言，愿主人勿讶焉。 主人问何言？师曰： 自愧幼时不学耳！ 主人曰： 何言之谦。 师曰： 不敢欺，仆实不识一字。
小恭五两
讹诈得财，蜀人谓之敲钉锤。一广文善敲钉锤，见一生员在泮池旁出小恭，上前扭住吓之曰： 尔身列学门，擅在泮池解手，无礼已极。 饬门斗： 押至明伦堂重惩，为大不敬者戒。 生员央之曰： 生员一时错误，情愿认罚。 广文云： 好在是出小恭，若是出大恭，定罚银十两。小恭五两可也。 生员曰： 我这身边带银一块，重十两，愿分一半奉送。 广文云： 何必分，全给了我就是了。 生员说： 老师讲明，小恭五两，因何又要十两？ 广文曰： 不妨，你尽管全给了我，以后准你泮池旁再出大恭一次，让你五两。千万不可与外人说，恐坏了我的学规。
不准纳妾
有悍妻者，颇知书。其夫谋纳妾，乃曰： 于传有之，齐人有一妻一妾。 妻曰： 若尔，则我更纳一夫。 其夫曰： 传有之乎？ 妻答曰： 河南程氏两夫。 夫大笑，无以难。又一妻，悍而狡，夫每言及纳妾，辄曰： 尔家贫，安所得金买妾耶？若有金，唯命。 夫乃从人称贷得金，告其妻曰： 金在，请纳妾。 妻遂持其金纳袖中，拜曰： 我今情愿做小罢，这金便可买我。 夫无以难。
惯撞席
一乡人做巡捕官，值按院门，太守来见，跪报云： 太老官人进。 按君怒，责之十下。次日太守来，报云： 太公祖进。 按君又责之。至第三日，太守又来，自念乡语不可，通文又不可，乃报云： 前日来的，昨日来的，今日又来了。
先后
有人剃头于铺，其人剃发极草率，既毕，特倍与之钱而行。异日复往，其人竭力为主剃发，加倍工夫，事事周到，既已，乃少给其资。其人不服曰： 前次剃头草率，尚蒙厚赐，此番格外用心，何可如此？ 此人谓曰： 今之资，前已给过。今日所给乃前次之资也。
狗父
陆某，善说话，有邻妇性不好笑，其友谓之曰： 汝能说一字令彼妇笑，又说一字令彼妇骂，则吾愿以酒菜享汝。 一日，妇立门前，适门前卧一犬，陆向之长跪曰： 爷！ 妇见之不觉好笑，陆复仰首向妇曰： 娘！ 妇闻之大骂。
应先备酒
妻好吃酒，屡索夫不与，叱之曰： 开门七件事：柴、米、油、盐、酱、醋、茶，何曾见个酒字？ 妻曰： 酒是不曾开门就要用的，须是隔夜先买，如何放得在开门里面？
偶遇知音
某生素善琴，尝谓世无知音，抑抑不乐。一日无事，抚琴消遣，忽闻隔邻，有叹息声，大喜，以为知音在是，款扉叩之，邻媪曰： 无他，亡儿存日，以弹絮为业，今客鼓此，酷类其音，闻之，不觉悲从中耳。
帝怕妒妇
房夫人性妒悍，玄龄惧之，不敢置一妾。太宗命后召夫人，告以媵妾之流，今有定制，帝将有美女之赐。夫人执意不回，帝遣斟以恐之，曰： 若然，是抗旨矣，当饮此鸩。 夫人一举而尽，略无留难。曰： 我见尚怕，何况于玄龄？
仙女凡身
董永行孝，上帝命一仙女嫁之。众仙女送行，皆嘱咐曰： 去下方，若更有行孝者，千万寄个信来。
比职
甲乙两同年初中。甲选馆职，乙授县令。甲一日乃骄语之曰： 吾位列清华，身依宸禁，与年兄做有司者，资格悬殊。他不具论，即选拜客用大字帖儿，身份体面，何啻天渊。 乙曰： 你帖上能用几字，岂如我告示中的字，不更大许多？晓谕通告，百姓无不凛遵恪守，年兄却无用处。 甲曰： 然则金瓜黄盖，显赫炫耀，兄可有否？ 乙曰： 弟牌棍清道，列满街衢，何止多兄数倍？ 甲曰： 太史图章，名标上苑，年兄能无羡慕乎？ 乙曰： 弟有朝廷印信，生杀之权，惟吾操纵，视年兄身居冷曹，图章私刻，谁来惧你？ 甲不觉词遁，乃曰： 总之翰林声价值千金。 乙笑曰： 吾坐堂时百姓口称青天老爷，岂仅千金而已耶！
发利市
一官新到任，祭仪门前毕，有未烬纸钱在地，官即取一锡锭藏好。门子禀曰： 老爷这是纸钱，要他何用？ 官曰： 我知道，且等我发个利市者。
贪官
有农夫种茄不活，求计于老圃。圃曰： 此不难，每茄树下埋钱一文即活。 问其何故，答曰： 有钱者生，无钱者死。
有理
一官最贪，一日拘两造对鞫，原告馈以五十金，被告闻知，加倍贿托。及审时，不问情由，抽签竟打原告。原告将手作五数势曰： 小的是有理的。 官亦以手覆曰： 奴才，你虽有理。 又以一手仰曰： 他比你更有理哩！
取金
一官出朱票，取赤金二锭，铺户送讫，当堂领价。官问： 价值几何？ 铺家曰： 平价该若干，今系老爷取用，只领半价可也。 官顾左右曰： 这等，发一锭还他。 发金后，铺户仍候领价。官曰： 价已发过了。 铺家曰： 并未曾发。 官怒曰： 刁奴才，你说只领半价，故发一锭还你，抵了一半价钱，本县不曾亏你，如何胡缠？快撵出去！
糊涂
一青盲人涉讼，自诉眼瞎。官曰： 你明明一双清白眼，如何诈瞎。 答曰： 老爷看小人是清白的，小人看老爷却是糊涂得紧。
不明
一官断事不明，惟好酒怠政，贪财酷民。百姓怨恨，乃作诗以诮之云： 黑漆皮灯笼，半天萤火虫，粉墙画白虎，黄纸写乌龙，茄子敲泥磬，冬瓜撞木钟，唯知钱与酒，不管正和公。
启奏
一官被妻踏破纱帽。怒奏曰： 臣启陛下，臣妻罗唣，昨日相争，踏破臣的纱帽。 上传旨云： 卿须忍耐，皇后有些惫赖，与朕一言不合，平天冠打得粉碎。你的纱帽只算得个卵袋。
偷牛
有失牛而讼于官者，官问曰： 几时偷去的？ 答曰： 老爷，明日没有的。 吏在旁不觉失笑。官怒曰： 想就是你偷了。 吏洒两袖曰： 任凭老爷搜。
避暑
官值暑月，欲觅避凉之地。同僚纷议。或曰： 某山幽雅。 或曰： 某寺清闲。 一老人进曰： 山寺虽好，总不如此座公厅，最是凉快。 官曰： 何以见得？ 答曰： 别处多有日头，独此处有天无日。
强盗脚
乡民初次入城，见有木桶悬于城上。问人曰： 此中何物？ 应者曰： 强盗头。 及至县前，见数个木匣钉于谯楼之上，皆前官既去，而所留遗爱之靴。乡民不知，乃点首曰： 城上挂的强盗头，此处一定是强盗脚了。
属牛
一官遇生辰，吏典闻其属鼠，乃醵黄金铸一鼠为寿。官甚喜，曰： 汝等可知奶奶生辰亦在目下乎？ 众吏曰： 不知，请问其属？ 官曰： 小我一岁，丑年生的。
同僚
有妻、妾各居者。一日，妾欲谒妻，谋之于夫： 当如何写帖？ 夫曰： 该用 寅弟 二字。 妾问其义如何，夫曰： 同僚写帖，皆用此称呼，做官府之例耳。 妾曰： 我辈并无官职，如何亦写此帖？ 夫曰： 官职虽无，同僚总是一样。
家属
官坐堂，众后中有撒一响屁者。官即叫： 拿来！ 隶禀曰： 老爷，屁是一阵风，吹散没影踪，叫小的如何拿得？ 官怒云： 为何徇情卖放，定要拿到。 皂无奈，只得取干屎回销： 禀老爷，正犯是走了，拿得家属在此。
州同
一人好古董，有持文王鼎求售者，以百金买之。又一人持一夜壶至，铜色斑驳陆离，云是武王时物，亦索重价。曰： 铜色虽好，只是肚里甚臭。 答曰： 腹中虽臭，难道不是个周铜？
衙官隐语
衙官聚会，各问何职。一官曰： 随常茶饭掇将来，盖义取现成（县丞）也。 一官曰： 滚汤锅里下文书，乃煮（主）簿也。 一官曰： 乡下蛮子租粪窖。 问者不解，答曰： 典屎（史同音）也。
太监观风
镇守太监观风，出 后生可畏焉 为题，众皆掩口而笑，乃问其故，教官禀曰： 诸生以题目太难，求减得一字为好。 乃笑曰： 既如此，除了 后 字，只做 生可畏焉 罢。
武弁夜巡
一武弁夜巡。有犯夜者，自称书生会课归迟。武弁曰： 既是书生，且考你一考。 生请题，武弁思之不得，喝曰： 造化了你，今夜幸而没有题目。
垛子助阵
一武官出征将败，忽有神兵助阵，反大胜。官叩头请神姓名，神曰： 我是垛子。 武官曰： 小将何德，敢劳垛子尊神见救。 答曰： 感汝平昔在教场从不曾伤我一箭。
进士第
一介弟横行于乡，怨家骂曰： 兄登黄甲，与汝何干，而豪横若此？ 答曰： 尔不见匾额上面写着 进士第（弟） 么？
及第
一举子往京赴试，仆挑行李随后。行到旷野，忽狂风大作，将担上头巾吹下。仆大叫曰： 落地了。 主人心下不悦，嘱曰： 今后莫说落地，只说及第。 仆颔之。将行李拴好，曰： 如今恁你走上天去，再也不会及第了。
嘲武举诗
头戴银雀顶，脚踏粉底皂。也去参主考，也来谒孔庙。颜渊喟然叹，夫子莞尔笑。子路愠见曰： 这般呆狗屎，我若行三军，都去喂马料。
封君
有市井获封者，初见县官，甚跼蹐，坚辞上坐。官曰： 叨为令郎同年，论理还该侍坐。 封君乃张目问曰： 你也是属狗的么？
老父
一市井受封，初见县官，以其齿尊，称之曰： 老先。 其人含怒而归，子问其故，曰： 官欺我太甚，彼该称我老先生才是，乃作歇后语叫甚么老先。明系轻薄，我回称也不曾失了便宜。 子询问何以称呼，答曰： 我本应称他老父母官，今亦缩住后韵，只叫他声老父。
公子封君
有公子兼封君者，父对之乃欣羡不已。讶问其故，曰： 你的爷既胜过我的爷，你的儿又胜过我的儿。
送父上学
一人问： 公子与封君孰乐？ 答曰： 做封君虽乐，齿已衰矣。惟公子年少最乐。 其人急趋而去，追问其故，答曰： 买了书，好送家父去上学。
纳粟诗
赠纳粟诗曰： 革车（言三百两）买得截然高（言大也），周子窗前满腹包（言草也）。有朝若遇高曾祖（言考也），焕乎其有没分毫（言文章）。
考监
一监生过国学门，闻祭酒方盛怒两生而治之，问门上人者，然则打欤？罚欤？镦锁欤？答曰： 出题考文。 生即咈然，曰： 咦，罪不至此。
坐监
一监生妻屡劝其夫读书，因假寓于寺中，素无书箱，乃唤脚夫以罗担挑书先往。脚夫中途疲甚，身坐担上，适生至，闻傍人语所坐《通鉴》，因怒责脚夫，夫谢罪曰： 小人因为不识字，一时坐了鉴（监），弗怪弗怪。
咬飞边
贫子途遇监生，忽然抱住咬耳一口，生惊问其故，答曰： 我穷苦极矣。见了大锭银子，如何不咬些飞边用用。
入场
监生应试入场方出，一故人相遇揖之，并揖路旁猪屎。生问： 此臭物，揖之何为？ 答曰： 他臭便臭，也从大肠（场）里出来的。
书低
一生赁僧房读书，每日游玩，午后归房。呼童取书来，童持《文选》，视之曰低；持《汉书》，视之曰低；又持《史记》，视之曰低。僧大诧曰： 此三书熟其一，足称饱学，俱云低何也？ 生曰： 我要睡，取书作枕头耳。
监生娘娘
监生至城隍庙，傍有监生案，塑监生娘娘像。归谓妻曰： 原来我们监生恁般尊贵，连你的像，早已都塑在城隍庙里了。
监生自大
城里监生与乡下监生各要争大，城里者耻之曰： 我们见多识广，你乡里人孤陋寡闻。 两人争辩不已，因往大街同行各见所长。到一大第门首，匾上 大中丞 三字，城里监生倒看指谓曰： 这岂不是 丞中大 乃一徵验。 又到一宅，匾额是 大理卿 ，乡下监生以 卿 字认做 乡 字，忙亦倒念指之曰： 这是 乡里大 了。 两人各不见高下。又来一寺门首，上题 大士阁 ，彼此平心和议曰： 原来阁（各）士（自）大。
王监生
一监生姓王，加纳知县到任。初落学，青衿呈书，得牵牛章，讲诵之际，忽问那 王见之 是何人，答曰： 此王诵之之兄也。 又问那 王曰 然是何人，答曰： 此王曰，叟之弟也。 曰： 妙得紧。且喜我王氏一门，都在书上。
自不识
有监生穿大衣，带圆帽，于着衣镜中自照，得意甚，指谓妻曰： 你看镜中是何人？ 妻曰： 臭乌龟，亏你做了监生，连自（字同）都不识。
监生拜父
一人援例入监，吩咐家人备帖拜老相公。仆曰： 父子如何用帖，恐被人谈论。 生曰： 不然，今日进身之始，他客俱拜，焉有亲父不拜之理。 仆问： 用何称呼？ 生沉吟曰： 写个 眷侍教生 罢。 父见，怒责之，生曰： 称呼斟酌切当，你自不解。父子一本至亲，故下一眷字；侍者，父坐子立也；教者，从幼延师教训；生者，父母生我也。 父怒转盛，责其不通。生谓仆曰： 想是嫌我太妄了，你去另换个晚生帖儿来罢。
半字不值
一监生妻谓其孤陋寡闻。使劝读书。问： 读书有甚好处？ 妻曰： 一字值千金，如何无益？ 生答曰： 难道我此身半个字也不值？
借药碾
一监生临终，谓妻曰： 我一生挣得这副衣冠，死后必为我殡殓。 妻诺，既死穿衣套靴讫，惟圆帽左右欹侧难戴。妻哭曰： 我的天，一顶帽子也无福戴。 生复还魂张目谓妻曰： 必要戴的。 妻曰： 非不欲带，恨枕不稳耳。 生曰： 对门某医生家药碾槽，借来好做枕。
斋戒库
一监生姓齐，家资甚富，但不识字。一日府尊出票，取鸡二只，兔一只。皂亦不识字，央齐监生看。生曰： 讨鸡二只，免一只。 皂只买一鸡回话。太守怒曰： 票上取鸡二只，兔一只，为何只缴一鸡？ 皂以监生事禀。太守遂拘监生来问，时太守适有公干，暂将监生收入斋戒库内候究。生入库，见碑上斋戒二字，认做他父亲齐成姓名，张目惊诧呜咽不止。人问何故，答曰： 先人灵座，何人设建在此，睹物伤情，焉得不哭。
附例
一秀才畏考援例。堂试之日，至晚不能成篇，乃大书卷面曰： 惟其如此，所以如此。若要如此，何苦如此。 官见而笑曰： 写得此四句出，毕竟还是个附例。
酸臭
小虎谓老虎曰： 今日出山，搏得一人食之，滋味甚异，上半截酸，下半截臭，究竟不知是何等人。 老虎曰： 此必是秀才纳监者。
仿制字
一生见有投制生帖者，深叹制字新奇，偶致一远札，遂效之。仆致书回，生问见书有何话说，仆曰： 当面启看，便问老相公无恙，又问老安人好否。予曰： 俱安。 乃沉吟半晌，带笑而入，才发回书。 生大喜曰： 人不可不学，只一字用着得当，便一家俱问到，添下许多殷勤。
春生帖
一财主不通文墨，谓友曰： 某人甚是欠通，清早来拜我，就写晚生帖。 傍一监生曰： 这倒还差不远，好像这两日秋天拜客，竟有写春生帖子的哩。
借牛
有走柬借牛于富翁者，翁方对客，讳不识字，伪启缄视之，对来使曰： 知道了，少刻我自来也。
哭麟
孔子见死麟，哭之不置。弟子谋所以慰之者，乃编钱挂牛体，告曰： 麟已活矣。 孔子观之曰： 这明明是一只村牛，不过多得几个钱耳。
江心赋
有富翁同友远出，泊舟江中，偶上岸散步，见壁间题 江心赋 三字，错认 赋 字为 贼 字，惊欲走匿。友问故，指曰： 此处有贼。 友曰： 赋也，非贼也。 其人曰： 赋便赋了，终是有些贼形。
吃乳饼
富翁与人论及童子多肖乳母，为吃其乳，气相感也。其人谓富翁曰： 若是如此，想来足下从幼是吃乳饼长大的。
不愿富
一鬼托生时，冥王判作富人。鬼曰： 不愿富也，但求一生衣食不缺，无是无非，烧清香，吃苦茶，安闲过日足矣。 冥王曰： 要银子便再与你几万，这样安闲清福，却不许你享。
薑字塔
一富翁问 薑 字如何写，对以草字头，次一字，次田字，又一字，又田字，又一字。其人写草壹田壹田壹，写讫玩之，骂曰： 天杀的，如何诳我，分明作耍我造成一座塔了。
医银入肚
一富翁含银于口，误吞入，肚甚痛，延医治之。医曰： 不难，先买纸牌一副，烧灰咽之，再用艾丸炙脐，其银自出。 翁询其故，医曰： 外面用火烧，里面有强盗打劫，哪怕你的银子不出来。
田主见鸡
一富人有余田数亩，租与张三者种，每亩索鸡一只。张三将鸡藏于背后，田主遂作吟哦之声曰： 此田不与张三种。 张三忙将鸡献出，田主又吟曰： 不与张三却与谁？ 张三曰： 初问不与我，后又与我何也？ 田主曰： 初乃无稽（鸡）之谈，后乃见机（鸡）而作也。
讲解
有姓李者暴富而骄，或嘲之云： 一童读百家姓首句，求师解释，师曰： 赵是精赵的赵字（吴俗谓人呆为赵），钱是有铜钱的钱字，孙是小猢狲的孙字，李是姓张姓李的李字。 童又问： 倒转亦可讲得否？ 师曰： 也讲得。 童曰： 如何讲？ 师曰： 不过姓李的小猢狲，有了几个臭铜钱，一时就精赵起来。
训子
富翁子不识字，人劝以延师训子。先学一字是一画，次二字是二画，次三字三画。其子便欣然投笔告父曰： 儿已都晓字义，何用师为？ 父喜之乃谢去。一日父欲招万姓者饮，命子晨起治状，至午不见写成。父往询之，子恚曰： 姓亦多矣，如何偏姓万，自早至今才得五百画哩！


一概明日
有避债者，偶以事出门，恐人见之，乃顶一笆斗而行。为一债家所识，弹其斗曰： 嘶约如何？ 姑应曰： 明日。 已而雨大作，斗上点击无算。其人慌甚，乃曰： 一概明日。
忘了下米
一人问造酒之法于酒家。酒家曰： 一斗米，一两曲，加二斗水。相掺和，酿七日，便成酒。 其人善忘，归而用水二斗，曲一两，相掺和，七日而尝之，犹水也，乃往诮酒家，谓不传与真法。酒家曰： 尔等不循我法耳。 其人曰： 我循尔法，用二斗水，一两曲。 酒家曰： 可有米么？ 其人俯首思曰： 是我忘记下米。
健忘
苏人相遇于途，一人问曰： 尊姓？ 曰： 姓张。 又问： 尊号？ 曰： 东桥。 又问： 尊居？ 曰： 阊门外。 问者点头曰： 是阊门外张东桥。 张骇曰： 公缘何晓得我？ 问者曰： 方才都是你自说的。
不吃亏
某甲性迂拙，一日出外省戚，适门外有一车，与他讲价，因嫌价贵，宁愿步行，拟在中途雇车，价必稍廉。不料走了半天，车少人稀，行将半路时，方见一车，索价反昂，某甲喃喃自语道： 还是归去雇车，较为便宜。 言罢，反奔回家，雇车复往。
大丈夫
一人被其妻殴打，无奈钻在床下，其妻曰： 快出来。 其人曰： 丈夫说不出去，定不出去。
引马入窑
东道索祭文，训蒙师穷迫无措。乃骑东道马，急走荒郊，寻一瓦窑，忙下马奔入避之。其马踯躅不肯入，蒙师在窑中急骂曰： 你若会作祭文，便在外面立，我是不敢出头矣。
瞎子吃鱼
众瞎子打平仗吃鱼，钱少鱼小，鱼小人多，只好用大锅熬汤，大家尝尝鲜味而已。瞎子没吃过鱼，活的就往锅里扔，小鱼蹦在锅外，而众瞎不知也。大家围在锅前，齐声赞曰： 好鲜汤！好鲜汤！ 谁知那鱼在地上蹦，蹦在瞎子脚上，呼曰： 鱼没在锅内，大家都要鲜死了。
痴疑生
一秀才痴而多疑，夜在家曾读暗处，俟其妻过，突出拥之。妻惊惧大骂，秀才喜曰： 吾家出一贞妇矣。 尝看史书，至不平处，必拍案切齿，一日，看秦桧杀岳武穆，不觉甚怒，拍桌大骂不休。其妻劝之曰： 家中只有十张桌，君已碎其八矣，何不留此桌吃饭也。 秀才叱之曰： 你或与秦桧通奸耶？ 遂痛打其妻。
我有马足
一富翁不通文，有借马者，致信于富翁云： 偶欲他出，祈假骏足一乘。 翁大怒曰： 我就有两只脚，如何借得人？我的朋友最多，都要借起来，还要把我大卸八块呢？ 友在旁解曰： 所谓骏足者，马足也。 翁益怒曰： 我的足是马足，他的腿是驴腿，他的头是狗头。
可要开刀
甲乙二人，各用一仆，甲仆性极灵敏，善于拍马，开出口来，都是吉利言语。乙仆性甚愚鲁，说出话来，每每不吉，主人屡次教导他终不见效。一日，乙携仆往甲处贺喜，饮酒时适在同席。甲醉时，甲仆上前问曰： 主人可要开饭否？ 主人点头答应。乙归，即以甲仆之言，命蠢仆学习，蠢仆遵命。一日，乙欲剃头，命仆呼理发匠至，既至，仆乘机欲行拍马，乃上前禀主人曰： 理发匠已来，主人可要开刀否？
真神人也
二呆子相遇于路，忽拾钱三百，二人分来分去，苦不能均，此二百，则彼一百，此一百，则彼二百，扰攘半晌，莫能决，各怒甚。一黠者过，询其故，曰： 此账本极难分派，无已，在下且作陈平，代输一筹可乎？ 乃纳己囊一百，二呆子各与一百，分毕，二呆子大惊曰： 先生真神人也，我等二人尚分不均，不料先生作三人分之，且易易也。 再三称谢而去。
燃衣
一最性急，一最性缓，冬日围炉聚饮。性急者坠衣炉中，为火所燃，性缓者见之从容谓曰： 适有一事，见之已久，欲言恐君性急，不言又恐不利于君，然则言之是耶？不言是耶？ 性急者问以何事。曰： 火烧君裳。 其人遂曳衣而起，怒曰： 既然如此，何不早说？ 性缓者曰： 外人道君性急，不料果然。
卖弄
一亲家新置一床，穷工极丽。自思： 如此好床，不使亲家一见，枉自埋没。 乃装有病，偃卧床中，好使亲家来望。那边亲家做得新裤一条，亦欲卖弄，闻病欣然往探。即至，以一足架起，故将衣服撩开，使裤现出在外，方问曰： 亲翁所染何症，而清减至此？ 病者曰： 小弟的贱恙，却像与亲翁的心病一般。
品茶
乡下亲家进城探望。城里亲家，待以松萝泉水茶。乡人连声赞曰： 好！好！ 亲翁以为彼能格物，因问曰： 亲家说好，是茶叶好，还是水好？ 乡人答曰： 热得有趣。
佛像
乡下亲家到城里亲家书房中，将文章揭看，摇首不已。亲家说： 亲翁无有不得意的么？ 答云： 正是，看了半日，并没有一张佛像在上面。
固执
一父子性刚，平素不肯让人。一日，父留客饭，命子入城买肉。子买讫，将出城门，值一人对面而来，各不相让，遂挺立良久。父寻至见之，对子曰： 你快持肉去，待我与他对立着。
应急
主人性急，仆有犯过，连呼家法不至，咆噪愈甚。仆人曰： 相公莫恼，请先打两个巴掌应一应急。
掇桶
一人留友夜饮，其人蹙额坚辞。友究其故，曰： 实不相瞒，贱荆性情最悍，尚有杩子桶未倒。若归迟，则受累不浅矣。 其人攘臂而言曰： 大丈夫岂有此理，把我便…… 其妻忽出，大喝曰： 把你便怎么？ 其人即双膝跪下曰： 把我便掇了就走。
请下操
一武弁怯内，而带伤痕。同僚谓曰： 以登坛发令之人，受制于一女子，何以为颜？ 弁曰： 积弱所致，一时整顿不起。 同僚曰： 刀剑士卒，皆可以助兄君威。候其咆哮时，先令军士披挂，枪戟林立，站于两旁，然后与之相拒。彼慑于军威，敢不降服！ 弁从之。及队伍既设，弓矢既张。其妻见之，大喝一声曰： 汝装此模样，欲将何为？ 弁闻之，不觉胆落。急下跪曰： 并无他意，请奶奶赴教场下操。
虎势
有被妻殴者，往诉其友，其友教之曰： 兄平昔懦弱惯了，须放些虎势出来。 友妻从屏后闻之，喝曰： 做虎势便怎么？ 友惊跪曰： 我若做虎势，你就是李存孝。
访类
有惧内者，欲访其类，拜十弟兄。城中已得九人，尚缺一个，因出城访之。见一人掇马桶出。众齐声曰： 此必是我辈也。 相见道相访之意。其人摇手曰： 我在城外做第一个倒不好，反来你城中做第十个。
吐绿痰
两惧内者，皆以积忧成疾。一吐红痰，一吐绿痰。因赴医家疗治。医者曰： 红痰从肺出，犹可医。绿痰从胆出，不可医。归治后事可也。 其人问由胆出之故。对曰： 惊破了胆，故吐绿痰。胆既破了，如何医得。
理旧恨
一怕婆者，婆既死，见婆像悬于柩侧。因理旧恨以拳打之。忽风吹轴动，忙缩手大惊曰： 我是取笑作耍。
敕书
一官置妾，畏妻，不得自由。怒曰： 我只得奏一本去。 乃以黄秋裹绫历一册，从外擎回，谓妻曰： 敕旨在此。 妻颇畏惧。一日夫出，私启视之。见正月大、二月小，喜云： 原来皇帝也有大小。 看三月大、四月小，倒分得均匀。至五月大、六月小、七月大、八月大，乃数月小。乃大怒云： 竟有这样不公道的皇帝，凉爽天气，竟被她占了受用，如何反把热天都派与我。
吃梦中醋
一惧内者，忽于梦中失笑。妻摇醒曰： 汝梦见何事而得意若此？ 夫不能瞒。乃曰： 梦娶一妾。 妻大怒，罚跪床下。起寻家法杖之。夫曰： 梦幻虚情，如何认做实事？ 妻曰： 别样梦许你做，这样梦却不许你做的。 夫曰： 以后不做就是了。 妻曰： 你在梦里做，我如何得知。 夫曰： 既然如此，待我夜夜醒到天明，再不敢睡就是了。
葡萄架倒
有一吏惧内，一日被妻挝碎面皮。明日上堂，太守见而问之。吏权词以对曰： 晚上乘凉，葡萄架倒下，故此刮破了。 太守不信。曰： 这一定是你妻子挝碎的，快差皂隶拿来。 不意奶奶在后堂潜听，大怒抢出堂外。太守慌谓吏曰： 你且暂退，我内衙葡萄架也要倒了。
捶碎夜壶
有病其妻之吃醋者，而相诉于友。谓： 凡买一婢，即不能容。必至别卖而后已。 一友曰： 贱荆更甚，岂但婢不能容，并不许置一美仆，必至逐去而后已。 旁又一友曰： 两位老兄劝你罢，像你老嫂还算贤慧。只看我房下，不但不容婢仆，且不许擅买夜壶，必至捶碎而后已。
手硬
有相士对人谈相云： 男手如枪，女手如姜。一生吃不了米饭，穿不了衣裳。 一人喜曰： 若是这等说，我房下是个有造化的。 人问： 何以见得？ 答曰： 昨晚在床上，嫌我不能尽兴，被她打了一掌，今日还是辣渍渍的。
呆郎
一婿有呆名。舅指门前杨竿问曰： 此物何用？ 婿曰： 这树大起来，车轮也做得。 舅喜曰： 人言婿呆，皆耍也。 及至厨下，见研酱擂盆。婿又曰： 这盆大起来，石臼也做得。 适岳母撒一屁，婿即应声曰： 这屁大起来，霹雳也做得。
呆子
一呆子性极痴，有日同妻至岳家拜门，设席待之，席上有生柿水果，呆子取来，连皮就吃。其妻在内窥见，只叫得 苦呀 。呆子听见，忙答曰： 苦倒不苦，惹得满口涩得紧着哩。
赞马
一杭人有三婿，第三者甚呆。一日丈人新买一马，命三婿题赞。要形容马之快疾，出口成文，不拘雅俗。长婿曰： 水面搁金针，丈人骑马到山阴。骑去又骑来，金针还未沉。 岳丈赞好。次及二婿曰： 火上放鹅毛，丈人骑马到余姚。骑去又骑来，鹅毛尚未焦。 再次轮到三婿，呆子沉吟半晌，苦无搜索。忽丈母撒一响屁，呆子曰： 有了。丈母撒个屁，丈人骑马到诸暨。骑去又骑来，孔门犹未闭。
携冻水
一呆婿至妻家留饭，偶吃冻水美味。乃以纸裹数块，纳之腰间带归，谓妻曰： 汝父家有佳味，我特携来啖汝。 索之腰中，已消融矣。惊曰： 奇，如何撒出一脬尿，竟自逃走了。
不道是你
新郎愚蠢，连朝不动，新人只得与他亲吻一嘴。其夫大怒，往诉岳母。曰： 不要恼她，或者不道是你罗。
丈母不该
女婿见丈人拜揖，遂将屁股一挖。丈人大怒。婿云： 我只道是丈母罗。 隔了一夜，丈人将婿责之曰： 畜生，我昨晚整整思量了一夜，就是丈母，你也不该。
事发觉
一人奔走仓皇，友问 何故而急骤若此？ 答曰： 我十八年前干差了一事，今日发觉。 问： 毕竟何事？ 乃曰： 小女出嫁。
父各爨
有父子同赴席，父上座，而子径就对席者。同席疑之，问： 上席是令尊否？ 曰： 虽是家父，然各爨久矣。
烧令尊
一人远出，嘱其子曰： 有人问你令尊，可对以家父有事出外，请进拜茶。 又以其呆恐忘也，书纸付之。子置袖中，时时取看。至第三日，无人问者，以纸无用，付之灯火。第四日忽有客至。问： 令尊呢？ 觅袖中纸不得，因对曰： 没了。 客惊曰： 几时没的？ 答曰： 昨夜已烧过了。
子守店
有呆子者，父出门令其守店。忽有买货者至，问： 尊翁有么？ 答曰： 无。 又问： 尊堂有么？ 亦曰： 无。 父归知之，责其子曰： 尊翁我也，尊堂汝母也，何得言无！ 子懊怒曰： 谁知你夫妇两人，都是要卖的。
活脱话
父戒子曰： 凡人说话放活脱些，不可一句说煞。 子问如何活脱时，适有邻家来借物件。父指而教之曰： 比如这家来借东西，看人打发，不可竟说多有，不可竟说多无；也有家里有的，也有家里无的，这便活脱了。 子记之。他日，有客到门问： 令尊在家否？ 答曰： 我也不好说多，也不好说少；其实也有在家的，也有不在家的。
母猪肉
有卖猪母肉者，嘱其子讳之。已而买肉者至，子即谓曰： 我家并非母猪肉。 其人觉之，不买而去。父曰： 我已吩咐过，如何反先说起？ 怒而挞之。少顷又一买者至，问曰： 此肉皮厚，莫非母猪肉乎？ 子曰： 何如？难道这句话，也是我先说起的？
望孙出气
一不肖子常殴其父，父抱孙不离手，爱惜愈甚。人问之曰： 令郎不孝，你却钟爱令孙。何也？ 答曰： 不为别的，要抱他大来，好替我出气。
买酱醋
祖付孙钱二文买酱油、醋，孙去而复回，问曰： 哪个钱买酱油？哪个钱买醋？ 祖曰： 一个钱酱油，一个钱醋。随分买，何消问得？ 去移时，又复转问曰： 哪个碗盛酱油？哪个碗盛醋？ 祖怒其痴呆，责之。适子进门，问以何故，祖告之。子遂自去其帽，揪发乱打。父曰： 你敢是疯子？ 子曰： 我不是疯，你打得我的儿子，我难道打不得你的儿子？
劈柴
父子同劈一柴，父执柯，误伤子指。子骂曰： 老乌龟，汝眼瞎耶？ 孙在旁见祖被骂，意甚不平。遂曰： 狗肏出的，父亲可是骂得的么？
悟到
一富家儿不爱读书，父禁之书馆。一日父潜伺窥其动静，见其子开卷吟哦。忽大声曰： 我知之矣。 父意其有所得，乃喜而问曰： 我儿理会了什么？ 子曰： 书不可不看，我一向只道书是写成的，原来是刻板印就的。
藏锄
夫在田中耦耕，妻唤吃饭。夫乃高声应曰： 待我藏好锄头，便来也。 及归，妻戒夫曰： 藏锄宜密，你既高声，岂不被人偷去？ 因促之往看，锄果失矣。因急归，低声附其妻耳云： 锄已被人偷去了。
较岁
一人新育女，有以两岁儿来议亲者。其人怒曰： 何得欺我！吾女一岁。他子两岁。若吾女十岁，渠儿二十岁矣。安得许此老婿！ 妻谓夫曰： 汝算差矣！吾女今年虽一岁，等到明年此时，便与彼儿同庚，如何不许？
拾簪
一人在枕边拾得一簪，喜出望外，诉之于友。友曰： 此不是兄的，定是尊嫂的，何喜之有？ 其人答曰： 便是，不是弟的，又不是房下的，所以造化。
认鞋
一妇夜与邻人有私，夫适归，邻人逾窗而出。夫攫得一鞋，骂妻不已。因枕鞋而卧，谓妻曰： 且待天明，认出此鞋，与汝算账！ 妻乘其睡熟，以夫鞋易去之。夫晨起复骂，妻使认鞋。见是自己的，乃大悔曰： 我错怪你了，原来昨夜跳窗的倒是我。
记酒
有觞客者，其妻每出酒一壶，即将锅煤画于脸上记数。主人索酒不已。童子曰： 少吃几壶罢，家主婆脸上，看看有些不好看了。
杀妻
夫妻相骂，夫恨曰： 臭娼妇，我明日做了皇帝，就杀了你。 妇日夜忧泣不止。邻女解之曰： 哪有此事，不要听他。 妇曰： 我家这个臭乌龟倒从不说谎的，自养的儿女，前年说要卖，当真的旧年都卖去了。
呆算
一人家费纯用纹银，或劝以倾销八九成杂用，当有便宜。其人取元宝一锭，托熔八成。或素知其呆也，止倾四十两付之，而利其余。其人问： 元宝五十两，为何反倾四十？ 答曰： 五八得四十。 其人遽曰： 吾为公误矣，用此等银反无便宜。
代打
有应受官责者，以银三钱雇邻人代往，其人得银，欣然愿替。既见官，官喝打三十，方受数杖，痛极。因私出所得银，尽贿行杖者，得稍从轻。其人出谢前人曰： 蒙公赐银救我性命，不然几乎打杀。
试试看
新妇与新郎无缘，临睡即踢打，不容近身。郎诉之父，父曰： 毕竟你有不是处，所以如此。 子曰： 若不信，今晚你去睡一夜试试看。
靠父膳
一人廿岁生子，其子专靠父膳，不能自立。一日算命云： 父寿八十，儿寿六十二。 其子大哭曰： 这两年叫我如何过得去？
觅凳脚
乡间坐凳，多以现成树丫叉为脚者。一脚偶坏，主人命仆往山中觅取。仆持斧出，竟日空回，主人责之。答曰： 丫叉尽有，都是朝上生，没有向下生的。
访麦价
一人命仆往枫桥打听麦价。仆至桥，闻有呼 吃扯面 者，以为不要钱的，连吃三碗径走。卖面者索钱不得，批其颊九下。急归谓主人曰： 麦价打听不出，面价吾已晓矣。 主问： 如何？ 答曰： 扯面每碗要三个耳光。
卧锤
一人睡在床上，仰面背痛，俯卧肚痛，侧困腰痛，坐起臀痛，百医无效。或劝其翻床。及翻动，见褥底铁秤锤一个，垫在下面。
懒活
有极懒者，卧而懒起，家人唤之吃饭，复懒应。良久，度其必饥，乃哀恳之。徐曰： 懒吃得。 家人曰： 不吃便死，如何使得？ 复摇首漫曰： 我亦懒活矣。
白鼻猫
一人素性最懒，终日偃卧不起，每日三餐亦懒于动口，恹恹绝粒，竟至饿毙。冥王以其生前性懒，罚去轮回变猫。懒者曰： 身上毛片，愿求大王赏一全体黑身，单单留一白鼻，感恩实多。 王问何故。答曰： 我做猫躲在黑地里，鼠见我白鼻，认做是块米糕，贪想偷吃，凑到嘴边，一口咬住，岂不省了无数气力。
衣软
一乡人穿新浆布衣入城。因出门甚早，衣为露水打湿。及至城中，怪其顿软。事毕出城，衣为日色曝干，又硬如故。归谓妻曰： 莫说乡下人进城再硬不起来，连乡下人的衣服进城都会绵软起来。
椅桌受用
乡民入城赴席，见椅桌多悬桌围坐褥。归谓人曰： 莫说城里人受用，连城里的椅桌都是极受用的。 人问其故，答曰： 桌子穿了绣花裙，椅子都是穿销金背心的。
咸蛋
甲乙两乡人入城，偶吃腌蛋。甲骇曰： 同一蛋也，此味独何以咸？ 乙曰： 我知之矣，决定是腌鸭哺的。
看戏
有演《琵琶记》者，而找《关公斩貂蝉》者。乡人见之泣曰： 好个孝顺媳妇，辛苦了一生，竟被那红脸蛮子害了。
演戏
有演《琵琶记》者，找戏是《荆钗逼嫁》。忽有人叹曰： 戏不可不看，极是长学问的，今日方知蔡伯喈的母亲就是王十朋的丈母。
祛盗
一痴人闻盗入门，急写 各有内外 四字，贴于堂上。闻盗已登堂，又写 此路不通 四字，贴于内室。闻盗复至，乃逃入厕中。盗踪迹及之，乃掩厕门咳嗽曰： 有人在此！
复跌
一人偶扑地，方爬起复跌。乃曰： 啐！早知还有此一跌，便不起来也罢了。
缓踱
一人善踱，行步甚迟，日将晡矣，巡夜者于城外见之，问以何往。曰： 欲至府前。 巡夜者即指犯夜，擒捉送官。其人辩曰： 天色甚早，何为犯夜？ 曰： 你如此踱法，踱至府前，极早也是二更了。
出辔头
有酷好乘马者，被人所欺，以五十金买驽马一匹。不堪鞭策，乃雇舟载马，而身跨其上。既行里许，嫌其迟慢。谓舟人曰： 我买酒请你，与我快些摇，我要出辔头哩。
铺兵
铺司递紧急公文，官恐其迟，拨一马骑之，其人赶马而行。人问其 如此急事，何不乘马？ 答曰： 六只脚走，岂不快于四只。
鹅变鸭
有卖鹅者，因要出恭，置鹅在地。登厕后，一人以鸭换去。其人解毕出视，曰： 奇哉！才一时不见，如何便饿得恁般黑瘦了。
帽当扇
有暑月戴毡帽而出者，歇大树下乘凉，即脱帽以当扇，扇讫谓人曰： 今日若不戴此帽出来，几乎热杀。
买海蛳
一人见卖海蛳者，唤住要买，问： 几多钱一斤？ 卖者笑曰： 从来海蛳是量的。 其人喝曰： 这难道不晓得！问你几多钱一尺？
澡堂漱口
有人在澡堂洗浴，掬水入口而漱之。众各攒眉相向，恶其不洁。此人贮水于手曰： 诸公不要愁，待我漱完之后，吐出外面去。
何往
一人禀性呆蠢不通文墨，途遇一友，友问曰： 兄何往？ 此人茫然不答。乃记 何往 二字，以问人，人知其呆，故为戏之曰： 此恶语骂兄耳。 其人含怒而别。次日复遇前友，问： 兄何往？ 此人遂愤然曰： 我是不何往，你倒要何往哩！
呆执
一人问大辟。临刑，对刽子手曰： 铜刀借一把来动手，我一生服何首乌的。
信阴阳
有平素酷信阴阳者，一日被墙压倒，家人欲亟救。其人伸出头来曰： 且慢，待我忍着，你去问问阴阳，今日可动得土否？
热翁腿
一老翁冬夜醉卧，置脚炉于被中，误热其腿，早起骂乡邻曰： 我老人家多吃了几杯酒睡着了，便自不知，你们这班后生竟不来叫醒一声，难道烧人臭也不晓得？
合着靴
有兄弟共买一靴，兄日着以拜客赴宴，弟不甘服。亦每夜穿之，环行室中，直至达旦。俄而靴敝，兄再议合买，弟曰： 我要睡矣。
教象棋
两人对弈象棋，旁观者教不置口。其一大怒，挥拳击之，痛极却步。右手摸脸，左手遥指曰： 还不上士！
发换糖
一呆子见有以发换糖者，谬谓凡物皆可换也。晨起袖中藏发一绺以往，遇酒肆即入饱餐。餐毕，以发与之，肆佣皆笑。其人怒曰： 他人俱当钱用，到我偏用不得耶！ 争辩良久，肆佣因发乱打。其人徐理发曰： 整绺的与他偏不要，反在我头上来乱抢。


追度牒
一乡官游寺，问和尚吃荤否。曰： 不甚吃。但逢饮酒时，略用些。 曰： 然则汝又饮酒乎？ 曰： 不甚吃。但逢家岳妻舅来，略陪些。 乡官怒曰： 汝又有妻，全不像出家人的戒行。明日当对县官说，追你度牒。 僧曰： 不劳费心，三年前贼情事发，早已追去了。
掠缘簿
和尚做功德回，遇虎，惧甚，以铙钹一片击之。复至，再投一片，亦如之。乃以经卷掠去，虎急走归穴。穴中母虎问故。答曰： 适遇一和尚无礼，只扰得他两片薄脆，就掠一本缘簿过来，不得不跑。
发往邺都
有素不信佛事者，死后坐罪甚重。乃倾其冥资，延请僧鬼作功课，遍觅不得。问人曰： 此间固无僧乎？ 曰： 来是来得多。都发往邺都了。
追荐
一僧追荐亡人，需银三钱，包送西方。有妇超度其夫者，送以低银。僧遂念往东方，妇不悦。以低银对，即算补之，改念西方。妇哭曰： 我的天。只为几分银子，累你跑到东又跑到西，好不苦呀！
哭响屁
一人以幼子命犯孤宿，乃送出家。僧设酒款待，子偶撒一屁甚响，父不觉大恸。僧曰： 撒屁乃是常事，何以发悲？ 父曰： 我想小儿此后要撒这个响屁，再不能够了。
闻香袋
一僧每进房，辄闭门口呼 亲肉心肝 不置。众徒俟其出，启钥镉觑之，无他物，惟席下一香囊耳。众疑此有来历，乃去香，实以鸡粪。僧既归，仍闭门取香囊，且嗅且唤曰： 亲肉心肝呀，你怎么这等臭。非撒了一屁么？
卖字
一妇游虎丘，手持素扇。山上有卖字者，每字索钱一文。妇止带有十八文求写，卖字者题曰： 美貌一佳人，胭脂点嘴唇，好像观音样，少净瓶。 子持扇，为馆师见之。问： 此扇何来？ 子述以故。师曰： 被他取笑了。 因取十七文，看他如何写法。卖者即书云： 聪明一秀才，文章滚出来，一日宗师到，直呆。 生取扇，含怒下山。途遇一僧，询知其故。僧曰： 待小僧去难他。 遂携十六文以往。写者题曰： 伶俐一和尚，好像如来样。睡到五更头，硬。 僧曰： 尾韵不雅，补钱四文，求你换过。 卖字曰： 既写，如何抹去？不若与你添上罢。 援笔写曰： 硬到大天亮。
没骨头
秀才、道士、和尚三人，同船过渡。舟人解缆稍迟，众怒骂曰： 狗骨头，如何这等怠慢！ 舟人忍气渡众，下船撑到河中。停篙问曰： 你们适才骂我狗骨头，汝秀才是甚骨头，讲得有理，饶汝性命，不然推下水去！ 士曰： 我读书人攀龙附凤，自然是龙骨头。 次问道士，乃曰： 我们出家人，仙风道骨，自然是神仙骨头。 和尚无可说得，乃慌哀告曰： 乞求饶恕，我这秃子，从来是没骨头的。
杜徐
一僧赴宴而归。人问坐第几席，答曰： 首席是姓杜的，次席是姓徐的，杜徐之下，就是贫僧了。
天报
老僧往后园出恭，误被笋尖搠入臀眼，乃唤疼不止。小沙弥见之。合掌云： 阿弥陀佛，天报。
问秃
一秀才问僧人曰： 秃字如何写？ 僧曰： 不过秀才的尾巴弯过来就是了。
当真取笑
一和尚途行，一小厮叫曰： 和尚和尚，光头浪荡。 僧怒云： 一个筋头翻在你娘肚上。 妇怒曰： 我家小厮，不过作耍，为何出此粗言？ 僧曰： 娘娘，难道小僧当真，何须着急？
道士狗养
猪栏内忽产下一狗，事属甚奇。邻里环聚议曰： 道是狗养的，又是猪的种；道是猪养的，又是狗的种。
跳墙
一和尚偷妇人，为女夫追逐，既跳墙，复倒坠，见地上有光头痕，遂捏拳即指痕土上如冠子样，曰： 不怕道士不承认。
养汉尼
有尼姑同一妓者，死见阎王。王问妓曰： 汝前世做何生理？ 妓曰： 养汉接客。 王判云： 养汉接人，方便孤身。发还阳世，早去超生。 问尼姑： 你是何人？ 答曰： 吃素念佛。 王亦判云： 吃素念经，佛口蛇心。一百竹片，打断脊筋。 尼哀告曰： 不瞒大王说，小妇人虽是个尼姑，其实背地里养汉，做私窠子的。
僧浴
僧见道家洗浴，先请师太，次师公，后师父，挨次而行，毫不紊乱。因感慨自叹曰： 独我僧家全无规矩。老和尚不曾下去，小和尚先脱得精光了。
见和尚
有三人同行，途遇穿一破裤者。一友曰： 这好像猎户张三。 一人曰： 不然。还似渔翁撒网。 又一人曰： 都不确。依我看来，好像一座多年破庙。 问： 为何？ 答曰： 前也看见和尚，后也看见和尚。
上下光
师号光明，徒号明光。客问： 贤师徒法号如何分别？ 徒答曰： 上头光是家师，下头光即是小僧。
望烟囱
富人才当饮啖，闲汉毕集。因问曰： 我这里每到饭熟，列位便来，就一刻也不差，却是何故？ 诸闲汉曰： 遥望烟囱内烟出，即知做饭，熄则熟矣，如何得错。 富人曰： 我明日买个行灶来煮，且看你们望甚么？ 众曰： 你煨了行灶，我等也不来了。
忏悔
孝子忏悔亡父，僧诵普庵咒。至 南无佛佗耶 句，孝子喜曰： 正愁我爷难过奈何桥，多承佗过了。 乃出金劳之。僧曰： 若肯从重布施，连你娘等我也佗了去罢。
桩粪
有买粪于寺者，道人索倍价，乡人讶之。道人曰： 此粪与他处不同，尽是师父们桩实落的，泡开来一担便有两担。
倒挂
一士问僧云： 你看我腹中是甚么？ 僧曰： 相公自然满腹文章在内。 士曰： 非也。 曰： 然则是五脏六腑乎？ 士曰： 亦非也。 僧问何物，曰： 一肚皮和尚。若不信，现有一光头挂在外面。
祭器
僧临终嘱其徒曰： 享祀不须他物，只将你窟臀供座足矣。 徒如命。方在祭献，听见有人叩门。忙应曰： 待我收拾了祭器就来。
头眼
一僧与人对弈，因夺角不能成眼，躁甚头痒。乃手摩头顶而沉吟曰： 这个所在，有得一个眼便好。
驱蚊
一道士自夸法术高强，撇得好驱蚊符，或请得以贴室中。至夜蚊虫愈多。往咎道士。道士曰： 吾试往观之。 见所贴符曰： 原来用得不如法耳。 问： 如何用法？ 曰： 每夜赶好蚊虫，须贴在帐子里面。
谢符
一道士过王府基，为鬼所迷，赖行人救之，扶以归。道士曰： 感君相救，无物可酬，有避邪符一道，聊以奉谢。
鬼王撒尿
大族出丧，路逢大雨。女眷人等，避于路旁檐下。和尚没处存身，暂躲在开路神腹内。少顷，一僧从神腰里伸头探望，看雨住否。诸女眷惊曰： 我们回避，开路神要撒尿哩。


医官
医人买得医官札付者，冠带而坐于店中。过者骇曰： 此何店，而有官在内？ 旁人答曰： 此医官之店（嘲衣冠之店）。
写真
有写真者，绝无生意。或劝他将自己夫妻画一幅贴出，人见方知。画者乃依计而行。一日，丈人来望，因问： 此女是谁？ 答云： 就是令爱。 又问： 他为甚与这面生人同坐？
僵蚕
一医久无生意，忽有求药者至。开箱取药，中多蛀虫。人问 此是何物？ 曰： 僵蚕。 又问： 僵蚕如何是活的？ 答曰： 吃了我的药，怕他不活？
送药
一医迁居，谓四邻曰： 向来打搅，无物可做别敬，每位奉药一帖。 邻舍辞以无病。医曰： 但吃了我的药，自然会生起病来。
补药
一医止宿病家，半夜屎急不便。乃出于一箱格中，闭之。晨起，主人请用药。偶欲抽视此格，医坚持不许。主人问： 是何药？ 答曰： 我自吃的补药在内。
偷肉
厨子往一富家治酒，窃肉一大块，藏于帽内。适为主人窥见，有意作耍他拜揖，好使帽内肉跌下地来。乃曰： 厨司务，劳动你，我作揖奉谢。 厨子亦知主人已觉，恐跌出不好看相。急跪下曰： 相公若拜揖，小人竟下跪。
怨算命
或见医者，问以生意如何。答曰： 不要说起，都被算命先生误了。嘱我有病人家不要去走。
篦头
篦头者被贼偷窃。次日，到主顾家做生活。主人见其戚容，问其故。答曰： 一生辛苦所积，昨夜被盗。仔细想来，只当替贼篦了一世头耳。 主人怒而逐之。他日另换一人。问曰： 某人原是府上主顾，如何不用？ 主人为述前言。其人曰： 这样不会讲话的，只好出来弄卵。
头嫩
一待诏替人剃头，才举手，便所伤甚多。乃停刀辞主人曰： 此头尚嫩，下不得刀。且过几时，俟其老了再剃罢。
不下剪
裁缝裁衣，反覆量，久不肯下剪。徒弟问其故，答曰： 有了他的，便没有了我的；有了我的，又没有了他的。
有进益
一翁有三婿，长裁缝，次银匠，惟第三者不学手艺，终日闲游。翁责之曰： 做裁缝的，要落几尺就是几尺；做银匠的，要落几钱就是几钱。独汝游手好闲，有何结局？ 三婿曰： 不妨，待我打一把铁撬开人家库门，要取论千论百，也是易事，稀罕他几尺几钱！ 翁曰： 这等说，竟是贼了。 婿曰： 他们两个整日落人家东西，难道不是贼？
包活
一医药死人儿，主家诟之曰： 汝好好殡殓我儿罢了，否则讼之于官。 医许以带归处置，因匿儿于药箱中。中途又遇一家邀去，启箱用药，误露儿尸。主家惊问，对曰： 这是别人医杀了，我带去包活的。
索谢
一贫士患腹泻，请医调治。谓医曰： 家贫不能馈药金，医好之日，奉请一醉。 医从之。服药而愈，恐医索谢，诈言腹泻未止。一日，医者伺其大便，随往验之。见撒出者俱是干粪，因怒指而示之曰： 撒了这样好粪，如何还不请我？
大方打幼科
大方脉采住小儿科痛打，旁人劝曰： 你两个同道中，何苦如此。 大方脉曰： 列位有所不知，这厮可恶得紧。我医的大人俱变成孩子与他医，谁想他医的孩子，一个也不放大来与我医。
吃白药
有终日吃药而不谢医者，医甚憾之。一日，此人问医曰： 猫生病吃甚药？ 曰： 吃乌药。  然则，狗生病吃何药？ 曰： 吃白药。
跳蚤药
一人卖跳蚤药，招牌上写出： 卖上好蚤药。 问： 何以用法？ 答曰： 捉住跳蚤，以药涂其嘴，即死矣。
医赔
一医医死人儿，主人欲举讼。愿以己子赔之。一日医死人仆，家止一仆。又以赔之。夜间又有叩门者云： 娘娘产里病，烦看。 医私谓其妻曰： 淘气！那家想必又看中你了。
医屁
一人患病，医生看脉云： 吃了药，腹中定响，当走大便。不然，定撒些屁。 少顷，坐中忽闻屁声。医曰： 如何？ 客应云： 是小弟撒的。 医曰： 也好。
冥王访名医
冥王遣鬼卒访阳间名医，命之曰： 门前无冤鬼者即是。 鬼卒领旨，来到阳世。每过医门，冤鬼毕集。最后至一门，见门首独鬼彷徨。曰： 此可以当名医矣。 问之，乃昨日新竖药牌者。
取名
有贩卖药材离家数载者，其妻已生下四子。一日夫归，问众子何来？妻曰： 为你出外多年，我朝暮思君，结想成胎。故命名俱暗藏深意：长是你乍离家室，宿舟沙畔，故名宿砂；次是你远乡作客，我在家志念，故名远志；三是料你置货完备，合当归家，故唤当归；四是连年盼你不到，今该返回故乡，故唤茴香③。 夫闻之大笑曰： 依你这等说来，我再在外几年，家里竟开得一爿中药铺了！
看脉
有医坏人者，罚牵麦十担，牵毕，放归。次日，有叩门者曰： 请先生看脉。 应曰： 晓得了。你先去淘净在那里，我就来牵也。
医女接客
医士、妓女、偷儿三人，死见冥王。王问生前技术，医士曰： 小人行医，人有疾病，能起死回生。 王怒曰： 我每常差鬼卒勾提罪人，你反与我把持抗衡，可发往油锅受罪。 次问妓女，妓女曰： 接客，人没妻室者，与他解渴应急。 王曰： 方便孤身，延寿一纪。 再问偷儿，答曰： 做贼。人家晒晾衣服，散放银钱，我去替他收拾些。 王曰： 与人分劳代力也，加寿十年，发转阳世。 医士急忙哀告曰： 大王若如此判断，只求放我还阳。家中尚有一子一女，子叫他去做贼，女叫她去接客便了。
幼科
富家延二医，一大方，一幼科③。客至。问： 二位何人？ 主人曰： 皆名医。 又问： 哪一科？ 主人曰： 这是大方，这个便是小儿。
骂
一医看病，许以无事。病家费去多金，竟不起，因恨甚，遣仆往骂。少顷归，问： 曾骂否？ 曰： 不曾。 问： 何以不骂？ 仆答曰： 要骂要打的人多得紧在那里，叫我如何挨挤得上？
游水
一医生医坏人，为彼家所缚。夜半逃脱，赴水遁归。见其子方读《脉诀》，遽谓曰： 我儿读书尚缓，还是学游水要紧。
相相
有善相者，扯一人要相。其人曰： 我倒相着你了。 相者笑云： 你相我何如？ 答曰： 我相你决是相不着的。
讳输棋
有自负棋高者。与人角，连负三局。次日，人问之曰： 昨日较棋几局？ 答曰： 三局。 又问： 胜负何如？ 曰： 第一局我不曾赢，第二局他不曾输，第三局我本等要和，他不肯罢了。
好棋
一人以好棋破产，因而为小偷，被人缚住。有相识者，见而问之。答云： 彼请我下棋，嗔我棋好，遂相困耳。 客曰： 岂有此理？ 其人答曰： 从来棋高一招，缚手缚脚。
银匠偷
一人生子，虑其难养，请一星相家算命。星士曰： 关煞倒也没得，大来运限俱好。只是四柱中犯点贼星，不成正局。 那人曰： 不妨。只要养得大，就叫他学做银匠。 星士曰： 为何？ 答曰： 做了银匠，哪日不偷几分银子养家活口。
利心重
银匠开铺三日，绝无一人进门。至暮有以碎银二钱来倾者，乃落其半，倾作对充与之。其人大怒，谓其利心太重。银匠曰： 天下人的利心再没有轻过如我的。开了三日店，止落得一钱，难道自己吃了饭，三分一日，你就不要还了？
裁缝
时年大旱，太守命法官祈雨，雨不至。太守怒欲治之。法官禀云： 小道本事平常，不如某裁缝最好。 太守曰： 何以见得？ 答曰： 他要落几尺就是几尺。
要尺
一裁缝上厕坑，以尺挥插墙上。便完忘记而去。随有一满洲人登厕，偶见尺，将腰刀挂在上面。少顷，裁缝转来取尺，见有满人，畏而不前，观望良久。满人曰： 蛮子你要甚么？ 答曰： 小的要尺。 满人曰： 咱囚攘的，屙也没有屙完，你就要吃（尺）！
木匠
一匠人装门闩，误装门外。主人骂为 瞎贼 。匠答曰： 你便瞎贼！ 主怒曰： 我如何倒瞎？ 匠曰： 你若有眼，便不来请我这样匠人。
待诏
一待诏初学剃头，每刀伤一处，则以一指掩之。已而，伤多，不胜其掩。乃曰： 原来剃头甚难，须得千手观音来才好。
取耳
一待诏为人看耳，其人痛极。问曰： 左耳还取否？ 曰： 方完，次及左矣。 其人曰： 我只道就是这样取过去了。
同行
有善刻图书者，偶于市中唤人修脚。脚已脱矣，修者正欲举刀，见彼袖中取出一袱，内裹图书刀数把。修者不知，以为剔脚刀也。遂拂然而去。追问其故，则曰： 同行中朋友，也来戏弄我。
酸酒
一酒家招牌上写： 酒每斤八厘，醋每斤一分。 两人入店沽酒，而酒甚酸。一人咂舌攒眉曰： 如何有此酸酒，莫不把醋错拿了来？ 友人忙捏其腿曰： 呆子快莫做声，你看牌面上写着醋比酒更贵着哩！
卖淡酒
一家做酒，颇卖不去，以为家有耗神，请一先生烧楮退送。口念曰： 先除鹭鸶，后去青鸾。 主人曰： 此二鸟你退送他怎的？ 先生曰： 你不知，都亏这两个禽鸟会下水，遣退了他，包你就卖得去！
医人
有送医士出门者，犬适拦门而吠，主人喝之即止。医赞其能解人意。主曰： 虽则畜生，倒也还会依（医）人。
医按院
一按院患病，接医诊视之。医惊持畏缩，错看了手背。按院大怒，责而逐之。医曰： 你打便打得好，只是你脉息俱无了。
愿脚踢
樵夫担柴，误触医士。医怒，欲挥拳。樵夫曰： 宁受脚踢，勿动尊手。 旁人讶之。樵者曰： 脚踢未必就死，经了他的手，定然不能活。
锯箭竿
一人往观武场，飞箭误中其身。迎外科治之。医曰： 易事耳。 遂用小锯锯外竿，即索谢辞去。问： 内截如何？ 答曰： 此是内科的事。
退热
有小儿患身热，请医服药而死。父请医家咎之，医不信，自往验视。抚儿尸谓其父曰： 你太欺心，不过要我为他退热，今身上幸已凉的了，倒反来责备我。
炙坛
有以酸酒饮客者，个个攒眉，委吞不下。一人嘲之曰： 此酒我有易他良法，使他不酸。 主人曰： 请教。 客曰： 只将酒坛覆转向天，底上用艾火连炙七次，明日拿起，自然不酸。 主曰： 岂不倾去漏干了？ 客曰： 这等酸酒，不倾去要他做甚！
着醋
有卖酸酒者，客上店谓主人曰： 肴只腐菜足矣，酒须要好的。 少顷，店主问曰： 菜中可要着醋？ 客曰： 醋滴菜心甚好。 又问曰： 腐内可要放些醋？ 客曰： 醋烹豆腐也好。 再问曰： 酒内可要醋否？ 客讶曰： 酒中如何着得醋？ 店主攒眉曰： 怎么处？已着下去了。
浼匠迁居
一人极好静，而所居介于铜、铁两匠之间，朝夕聒耳，甚苦之。常曰： 此两家若有迁居之日，我宁可做东款谢。 一日，二匠并至曰： 我等欲迁矣，足下素许东道，特来叩领。 其人大喜，遂盛款之。席间问之曰： 汝两家迁往何处？ 答曰： 他搬至我屋里，我即搬至他屋里。
抬柩
一医生医死人，主家愤甚。呼群仆毒打，医跪求至再。主曰： 私打可免，官法难饶。 即命送官惩治。医畏罪，哀曰： 愿雇人抬，往殡殓。 主人许之。医苦家贫，无力雇募。家有二子，夫妻四人共来抬柩。至中途，医生叹曰： 为人切莫学行医。 妻咎夫曰： 为你行医害老妻。 幼子云： 头重脚轻抬不起。 长子曰： 爹爹，以后医人拣瘦的。
包殡殓
有医死人儿，许以袖归殡殓。其家恐见欺，命仆随之。至一桥上，忽取儿尸掷之河内。仆怒曰： 如何抛了我家小舍？ 医曰： 非也。 因举左袖曰： 你家的在这里。
药户
一乡人与城里人同行，见一妓女。乡人问： 是谁家宅眷？ 城里人曰： 此药户也。 乡人曰： 原来就是开药店的家婆。
小犬窠
有人畜一金丝小犬，爱同珍宝。恐其天寒冻坏，内外各用小棉褥铺成一窠，使其好睡。不意此犬一日竟卧于儿篮内，主人见之大笑曰： 这畜生好作怪，既不走内窠，又不往外窠，倒钻进小儿窠里去了。
不着
街市失火，延烧百余户。有星相二家欲移物以避。旁人止之曰： 汝两家包管不着，空费搬移。 星相曰： 火已到矣，如何说这太平话？ 曰： 你们从来是不着的，难道今日反会着起来？
胡须像
画士写真既就，谓主人曰： 请执途人而问之，试看肖否？ 主人从之。初见一人问曰： 哪一处最像？ 其人曰： 方巾最像。 次见一人，又问曰： 哪一处最像？ 其人曰： 衣服最像。 及见第三人，画士嘱之曰： 方巾、衣服都有人说过，不劳再讲，只问形体何如？ 其人踌躇半晌，曰： 胡须最像。
三名斩
朝廷新开一例，凡物有两名者充军，三名者斩。茄子自觉双名，躲在水中。水问曰： 你来为何？ 茄曰： 避朝廷新例。因说我有两名，一名茄子，一名落苏。 水曰： 若是这等，我该斩了：一名水，二名汤，又有那天灾人祸的放了几粒米，把我来当酒卖。
酒娘
人问： 何为叫做酒娘？ 答曰： 糯米加酒药成浆便是。 又问： 既有酒娘。为甚没有酒爷？ 答曰： 放水下去，就是酒爷。 其人曰： 若如此说，你家的酒是爷多娘少了。
走作
一店中酿方熟，适有带巾者过。揖入使尝之。尝毕曰： 竟有些像我。 店主知其秀才也，谢去之。少焉，一女子过，又使尝之。女子亦曰： 像我。 店主曰： 方才秀才官人说 像我 ，是酸意了。你也说 像我 ，此是为何？ 女子曰： 无他，只是有些走作。


七月一日。黎明，离瓜洲，便风挂颿。晚至真州，泊鉴远亭。州本唐扬州扬子县之白沙镇。杨溥有淮南，徐温自金陵来觐溥于白沙，因改曰迎銮镇。或谓周世宗征淮时，诸将尝于此迎谒，非也。国朝干德中，升为建安军。祥符中，建玉清昭应宫，即军之西北小山置冶，铸玉皇、圣祖、太祖、太宗四圣像。既成，遣丁谓、李宗谔为迎奉使、副。至京，车驾出迎，肆赦，建军曰真州，而于故冶筑仪真观。政和中，修《九域图志》，又名曰仪真郡。旧以水陆之冲，为发运使治所，今废。
二日。见知州右朝奉郎王察。市邑官寺，比数年前颇盛。携统游东园。园在东门外里余，自建炎兵火后，废坏涤地，漕司租与民，岁入钱数千。昔之闳壮巨丽，复为荆棘荒墟之地者四十余年，乃更葺为园。以记考之，惟清燕堂、拂云堂、澄虚阁麤复其旧，与右之清池、北之高台尚存。若所谓流水横其前者，湮塞仅如一带，而百亩之园，废为蔬畦者，尚过半也，可为太息。登台，望下蜀诸山，平远可爱，裴回久之。过报恩光孝寺，少留。辛巳之变，仪真焚荡无余，而此寺独存。堂中僧百人，长老妙湍，常州人。
三日。右迪功郎监税务闻人尧民来。尧民，茂德删定之兄子，以恩科入官。北山永庆长老蕴常来。郡集于平易堂，遍游澄澜阁、快哉亭，遂至壮观以归。壮观旧有米元章所作赋石刻，今亡矣。初问王守仪真观去城远近，云在城南里许。方怪与国史异，既归，亟往游，则信城南也。有老道士出迎，年七十余，自言庐州人，能述仪真本末。云旧观实在城西北数里小土山之麓，祥符所铸乃金铜像，并座高三丈，以黄麾全仗道门幢节迎赴京师，皆与国史合。故当时乐章曰： 范金肖像申严奉，宫观状翚飞。万灵拱卫瑞烟披，堤柳映黄麾。 道士又言赐号瑞应福地，则史所不载也。今所谓仪真观者，昔黄冠入城休憩道院耳。晚，大风，舟人增缆。
四日。风便，解缆挂帆，发真州。岸下舟相先后发者甚众，烟帆映山，缥缈如画。有顷，风愈厉，舟行甚疾。过瓜步山，山蜿蜓蟠伏，临江起小峯，颇巉峻。绝顶有元魏太武庙，庙前大木可三百年。一井已眢，传以为太武所凿，不可知也。太武以宋文帝元嘉二十七年南侵至瓜步，建康戒严。太武凿瓜步出为蟠道，于其上设毡庐，大会羣臣，疑即此地。王文公诗所谓 丛祠瓜步认前朝 是也。梅圣俞题庙云： 魏武数忘归，孤军驻山顶。 按太武初未尝败，圣俞误以佛狸为曹瞒耳。山出玛瑙石，多虎豹害人，往时大将刘宝，每募人捕虎于此。周世宗伐南唐，齐王景达自瓜步渡江，距六合二十里设栅，亦此地也。入夹行数里，沿岸园畴衍沃，庐舍竹树极盛，大抵多长芦寺庄。出夹望长芦，楼塔重复。自江堆兵火，官寺民庐，莫不残坏，独此寺之盛，不减承平，至今日常数百众。江面渺弥无际，殊可畏。李太白诗云 维舟至长芦，目送烟云高 是也。晚泊竹筱港，有居民二十余家，距金陵三十里。
五日。大风，将晓，覆夹衾，晨起凄然如暮秋。过龙湾，浪涌如山，望石头山不甚高，然峭立江中，缭绕如垣墙。凡舟皆由此下至建康，故江左有变，必先固守石头，真控扼要地也。自新河入龙光门。城上旧有赏心亭、白鹭亭，在门右，近又创二水亭在门左，诚为壮观。然赏心为二亭所蔽，颇失往日登望之胜。泊秦淮亭。说者以为锺阜艮山，得庚水为宗庙水。秦凿淮，本欲破金陵王气，然庚水反为吉。天下事，信非人力所能胜也。见留守右朝请大夫秘阁修撰唐瑑、通判右朝散郎潘恕。建康行宫，在天津桥北，桥琢青石为之，颇精致，意其南唐之旧也。晚，小雨。右文林郎监大军仓王烜来。王言京口人用七月六日为七夕，盖南唐重七夕，而常以帝子镇京口，六日辄先乞巧，翌日，驰入建康赴内燕，故至今为俗云。然太宗皇帝时，尝下诏禁以六日为七夕，则是北俗亦如此。此说恐不然。
六日。见左朝散大夫太府少卿总领两淮财赋沈夏、武泰军节度使建康诸军都统郭振。右宣教郎知江宁县何作善、右文林郎观察推官褚意来。作善字百祥，意字诚叔。晚，见秦伯和侍郎。伯和名埙，故相益公桧之孙。延坐画堂，栋宇闳丽，前临大池，池外即御书阁，盖赐第也。家人病创，托何令招医刘仲宝视脉。
七日。早，游天庆观，在冶城山之麓。地理家以为此山脉络自蒋山来，不可知也。吴晋间城垒，大抵多因山为之。观西有忠烈庙，卞壸庙也，以嵇绍及壸二子眕、盱配食。绍死于惠帝时，在壸前，且非江左事，而以配壸，非也。庙后丛木甚茂，传以为壸墓。墓东北又有亭，颇疎豁，曰忠孝亭。亭本南唐忠贞亭，后避讳改焉。忠贞，壸谥，今曰忠孝，则并以其二子死父难也。云堂道士陈德新，字可久，姑苏人，颇开敏，相从登览。久之，遂出西门，游清凉广慧寺。寺距城里余，据石头城，下临大江，南直牛头山，气象甚雄，然坏于兵火。旧有德庆堂，在法堂前，堂榜乃南唐后主撮襟书，石刻尚存，而堂徙于西偏矣。又有祭悟空禅师文曰： 保大九年，岁次辛亥九月，皇帝以香茶乳药之奠，致祭于右街清凉寺悟空禅师。 按南唐元宗以癸卯岁嗣位，改元保大，当晋出帝之天福八年，至辛亥，实保大九年，当周太祖之广顺元年。则祭悟空者，元宗也。《建康志》以为后主，非是。长老宝余，楚州人，留食，赠德庆堂榜墨本。食已，同登石头，西望宣化渡及历阳诸山，真形胜之地。若异时定都建康，则石头当仍为关要。或以为今都城徙而南，石头虽守无益，盖未之思也。惟城既南徙，秦淮乃横贯城中，六朝立栅断航之类，缓急不可复施。然大江天险，都城临之，金汤之势，比六朝为胜，岂必依淮为固邪？左迪功郎新湖州武康尉刘炜，右迪功郎监比较务李膺来。炜，秦伯和馆客也，言秦氏衰落可念，至屡典质，生产亦薄。问其岁入几何，曰米十万斛耳。
八日。晨，至钟山道林真觉大师塔焚香。塔在太平兴国寺，上宝公所葬也。塔中金铜宝公像，有铭在其膺，盖王文公守金陵时所作。僧言古像取入东都启圣院，祖宗时每有祈祷，启圣及此塔皆设道场，考之信然。塔西南有小轩，曰木末。其下皆大松，髯甲夭矫如蛟龙，往往数百年物。木末，盖后人取王文公诗 木末北山雪冉冉 之句名之。《建康志》谓公自命此名，非也。塔后又有定林庵。旧闻先君言，李伯时画文公像于庵之昭文斋壁，着帽束带，神彩如生。文公没，斋常扃闭，遇重客至，寺僧开户，客忽见像，皆惊耸，觉生气逼人，写照之妙如此。今庵经火，尺椽无复存者。予乙酉秋，尝雨中独来游，留字壁间，后人移刻崖石，读之感叹，盖已五六年矣。归途过半山，少留。半山者，王文公旧宅，所谓报宁禅院也。自城中上钟山，此为中途，故曰半山，残毁尤甚。寺西有土山，今谓之培塿，亦后人取文公诗所谓 沟西顾丁壮，担土为培塿 名之也。寺后又有谢安墩，文公诗云 在冶城西北 ，即此是也。
九日。至保宁、戒坛二寺。保宁有凤凰台、揽辉亭，台有李太白诗云： 三山半落青天外，二水中分白鹭洲。 今已废为大军甲仗库，惟亭因旧址重筑，亦颇宏壮。寺僧言，亭牓本朱希真隶书，已为俗子易之。法堂后有片石，莹润如黑玉，乃宋子嵩诗。题云： 凤台山亭子，陈献司空，乡贡进士宋齐丘。 司空者，徐知诰也，后改姓名曰李昪，是为南唐烈祖。而齐丘为大臣。后又有题字云： 升元三年奉勑刻石。 盖烈祖既有国，追念君臣相遇之始，而表显之。昪、齐丘虽皆不足道，然当攘夺分裂横溃之时，其君臣相遇，不如是亦不能粗成其功业也。戒坛额曰崇胜戒坛寺，古谓之瓦棺寺。有阁，因冈阜，其高十丈，李太白所谓 钟山对北户，淮水入南荣 者，又《横江词》 一风三日吹倒山，白浪高于瓦棺阁 是也。南唐后主时，朝廷遣武人魏丕来使，南唐意其不能文，即宴于是阁，因求赋诗。丕揽笔成篇，末句云： 莫教雷雨损基扃。 后主君臣皆失色。及南唐之亡，为吴越兵所焚。国朝承平二百年，金陵为大府，寺观竞以崇饰土木为事，然阁终不能复。绍兴中，有北僧来居，讲《惟识百法论》，誓复兴造，求伟材于江湖间，事垂集者屡矣，会建宫阙，有司往往辄取之。僧不以此动心，愈益经营，卒成卢舍那阁，平地高七丈，雄丽冠于江东。旧阁基相距无百步，今废为军营。秦伯和遣医柴安恭来视家人疮。柴，邢州龙冈人。晚，褚诚叔来。诚叔尝为福州闽清尉，获盗应格，当得京官，不忍以人死为己利，辞不就，至今在选调。又有为它邑尉者，亦获盗，营赏甚力，卒得京官。将解去，入郡，过刑人处，辄掩目大呼，数日神志方定。后至他郡，见通衢有石幢，问此何为，从者曰 法场也 ，亦大骇叫呼，几坠车。自此所至皆迂道，以避刑人之地。人之不可有愧于心如此。移舟泊赏心亭下。秦伯和送药。
十日。早，出建康城，至石头，得便风，张帆而行。然港浅而狭，行亦甚缓。宿大城冈。金陵冈陇重复，如梅岭冈、石子冈、畲（读如蛇）婆冈，尤其著者也。居民数十家，亦有店肆。
十一日。早，出夹，行大江，过三山矶、烈洲、慈姥矶、采石镇，泊太平州江口。谢玄晖登三山还望京邑，李太白登三山望金陵，皆有诗。凡山临江，皆曰矶。水湍急，篙工并力撑之，乃能上。然今年闰余秋早，水落已数尺矣，则盛夏可知也。三山自石头及凤凰台望之，杳杳有无中耳。及过其下，则距金陵财五十余里。晋伐吴，王浚舟师过三山，王浑要浚议事，浚举帆曰： 风利不得泊。 即此地也。是日便风，击鼓挂帆而行。有两大舟东下者，阻风泊浦溆，见之大怒，顿足诟骂不已。舟人不答，但抚掌大笑，鸣鼓愈厉，作得意之状。江行淹速常也，得风者矜，而阻风者怒，可谓两失之矣。世事盖多类此者，记之以寓一笑。烈洲在江中，上有小山曰烈山，草木极茂密，有神祠在山巅。慈姥矶，矶之尤巉绝峭立者。徐师川有《慈姥矶》诗，序云： 矶与望夫石相望，正可为的对，而诗人未尝挂齿牙。 故其诗云： 离鸾只说闺中恨，舐犊谁知目下情。 然梅圣俞《护母丧归宛陵发长芦江口》诗云： 南国山川都不改，伤心慈姥旧时矶。 师川偶忘之耳。圣俞又有《过慈姥矶下》及《慈姥山石崖上竹鞭》诗，皆极高奇，与此山称。采石一名牛渚，与和州对岸，江面比瓜洲为狭，故隋韩擒虎平陈及本朝曹彬下南唐，皆自此渡。然微风辄浪作不可行。刘宾客云 芦苇晚风起，秋江鳞甲生 ，王文公云 一风微吹万舟阻 ，皆谓此矶也。矶，即南唐樊若冰献策作浮梁渡王师处。初若冰不得志于李氏，诈祝发为僧，庐于采石山，凿石为窍，及建石浮图，又月夜系绳于浮图，棹小舟急渡，引绳至江北，以度江面，既习知不谬，即亡走京师上书。其后王师南渡，浮梁果不差尺寸。予按隋炀帝征辽，盖尝用此策渡辽水，造三浮桥于西岸。既成，引趋东岸，桥短丈余不合，隋兵赴水接战，高丽乘岸上击之，夌铁杖战死，始敛兵。引桥复就西岸，而更命何稠接桥，二日而成，遂乘以济。然隋终不能平高丽，国朝遂下南唐者，实天意也，若冰何力之有？方若冰之北走也，江南皆知其献南征之策，或请诛其母妻。李煜不敢，但羁置池州而已。其后若冰自陈母妻在江南，朝廷命煜护送，煜虽愤切，终不敢违，厚遗而遣之。然若冰所凿石窍及石浮图，皆不毁，王师卒用以系梁梁，则李氏君臣之暗且怠，亦可知矣。虽微若冰，有不亡者乎！张文潜作《平江南议》，谓当缚若冰送李煜，使甘心焉，不然，正其叛主之辠而诛之，以示天不，岂不伟哉！文潜此说，实天下正论也。予自金陵得疾，是日方小愈，尚未能食。夜雨。
十二日。早，移舟泛姑热溪五里，泊阅武亭。初询舟人，云： 江口泊船处，距城二十里，须步乃可入。 及至阅武，乃止在城闉之外。徽猷阁直学士左朝请郎知州周元特操，闻予病，与医郭师显俱来视疾。自都下相别，迨今八年矣。太平州，本金陵之当涂县，周世宗时，南唐元宗失淮南，侨置和州于此，谓之新和州，改为雄远军。国朝开宝八年下江南，改为平南军，然独领当涂一邑而已。太平兴国二年，遂以为州，且割芜湖、繁昌来属，而治当涂，与兴国军同时建置，故分纪年以名之。
十三日。通判右朝请郎叶棼、员外通判左朝奉郎钱同仲耕、军事判官左文林郎赵子覭、知当涂县右通直郎王权来。午后，入州见元特，呼郭医就坐间为予切脉，且议所用药。州正据姑熟溪北，土人但谓之姑溪，水色正绿，而澄澈如镜，纤鳞往来可数。溪南皆渔家，景物幽奇。两浮桥悉在城外，其一通宣城，其一可至浙中。姑熟堂最号得溪山之胜，适有客寓家其间，故不得至。又有一酒楼，登望尤佳，皆城之南也。往时溪流分一支贯城中，湮塞已久。近岁尝浚治，然惟春夏之交暂通，今七月已绝流矣。李太白集有《姑熟十咏》，予族伯父彦远尝言，东坡自黄州还，过当涂，读之抚手大笑曰： 赝物败矣，岂有李白作此语者！ 郭功父争以为不然，东坡又笑曰： 但恐是太白后身所作耳！ 功父甚愠。盖功父少时，诗句俊逸，前辈或许之，以为太白后身，功父亦遂以自负，故东坡因是戏之。或曰《十咏》及《归来乎》《笑矣乎》《僧伽歌》《怀素草书歌》，太白旧集本无之，宋次道再编时，贪多务得之过也。
十四日。晚晴，开南窗观溪山。溪中绝多鱼，时裂水面跃出，斜日映之，有如银刀。垂钓挽罟者弥望，以故价甚贱，僮使辈日皆餍饫。土人云 此溪水肥宜鱼 ，及饮之，水味果甘，岂信以肥故多鱼耶？溪东南数峯如黛，盖青山也。
十五日。早，州学教授左文林郎吴博古敏叔、员外教授左文林郎杨恂信伯来。饭已，游黄山东岳庙、广福寺，遂登凌歊台。岳庙楝宇颇盛，本谓之黄山大监庙。大监者，不知何神，盖淫祠也。今既为岳庙，而大监反寓食庑下。广福本寿圣寺，以绍兴壬午，诏书改额。败屋二十余间，残僧三四人，萧然如古驿。主僧惠明，温州平阳人。凌歊台，正如凤皇、雨花之类，特因山巅名之。宋高祖所营，面势虚旷，高出氛埃之表。南望青山、龙山、九井诸峯，如在几席。龙山，即孟嘉登高落帽处。九井山，有桓玄僭位坛。稍西，江中二小山相对，云东梁西梁也。北户临和州新城，楼橹历历可辨。盖自绝江至和州，财十余里，李太白有《黄出凌歊台送族弟泛舟赴华阴》诗，即此地也。台后有一塔；塔之后，又有亭曰怀古云。余初至当涂，饮姑熟溪水，喜其甘滑。已而遍饮城中水皆甘，盖泉脉佳也。
十六日。郡集于道院，历游城上亭榭，有坐啸亭，颇宜登览。城濠皆植荷花。是夜，月白如昼，影入溪中，摇荡如玉塔，始知东坡 玉塔卧微栏 之句为妙也。


乾道五年十二月六日。得报差通判夔州。方久病，未堪远役，谋以夏初离乡里。
六年闰五月十八日。晚行，夜至法云寺。兄弟饯别，五鼓始决去。
十九日。黎明，至柯桥馆，见送客。巳时至钱清，食亭中，凉爽如秋。与诸子及送客，步过浮桥。桥坚好非昔比，亭亦华洁，皆史丞相所建也。申后，至萧山县，憩梦笔驿。驿在觉苑寺旁，世传寺乃江文通旧居也。有大碑，叶道卿文。寺额及佛殿榜，皆沈睿达所书，有碑亦睿达书，尤精古。又有毗陵人戚舜臣所画水，盖佛后座大壁也。卒然见之，觉涛澜汹涌可骇，前辈或谓之死水，过矣。县丞权县事纪旬、尉曾盘来。曾原伯逢招饮于其子盘廨中，二鼓归。原伯复来，共坐驿门，月如昼，极凉。四鼓，解舟行，至西兴镇。
二十日。黎明，渡江，江平无波。少休仙林寺，寺僧为开馆设汤饮。遂买小舟出北关，登漕司所假舟于红亭税务之西，夜无蚊。
二十一日。省三兄。
二十二日至二十四日，皆留兄家。
二十五日。晚，叶梦锡侍郎衡招饮，案间设矾山数盆，望之如雪。
二十六日。晚，芮国器司业晔招饮，同集仲高兄、詹道子大着亢宗、张叔潜编修渊。坐中，国器云： 顷在广东作漕，有提举茶盐石端义者，性残忍，每捕官吏系狱，辄以石盐木枷枷之，盖木之至坚重者。每曰： 木名石盐，天生此为我用也。 其后，石坐罪，竟荷校云。
二十七日。
二十八日。同仲高出暗门，买小舟泛西湖，至长桥寺。予不至临安八年矣，湖上园苑竹树，皆老苍，高柳造天，僧寺益葺，而旧交多已散去，或贵不复相通，为之绝叹。
二十九日。沈持要检正枢招饮，邂逅赵德庄少卿彦端。晚出涌金门，并湖绕城，至舟中。
三十日。
六月一日。早，移舟出闸，几尽一日，始能出三闸。船舫栉比。热甚，午后小雨，热不解。泊籴场前。
二日。禺中解舟。乡仆来言，乡中闵雨，村落家家车水。比连三年颇稔，今春父老言，占岁可忧，不知终何如也。过赤岸班荆馆，小休前亭。班荆者，北使宿顿及赐燕之地，距临安三十六里。晚，急雨，颇凉。宿临平，临平者，太师蔡京葬其父准于此，以钱塘江为水，会稽山为案，山形如骆驼，葬于驼之耳，而筑塔于驼之峯。盖葬师云： 驼负重则行远也。 然东坡先生乐府固已云： 谁似临平山上塔，亭亭，迎客西来送客行。 则临平有塔亦久矣。当是蔡氏葬后增筑，或迁之耳。京《责太子少保制》云 托祝圣而饰临平之山 是也。夜半解舟。
三日。黎明，至长河堰，亦小市也，鱼蟹甚富。午后，至秀州崇德县，县令右从政郎吴道夫、丞右承直郎李植、监秀州都税务右从政郎章湜来。旧闻戴子微云： 崇德有市人吴隐，忽弃家寓旅邸，终日默坐一室。室中惟一卧榻，客至，共坐榻上。或载酒过之，亦不拒，清谈竟日。隐初不学问，至是间与人言《易》数，皆造精微，亦能先知人吉凶寿夭，见者莫能测也。 因见吴令问之，云皆信然，今徙居村落间矣。是晚行十八里，宿石门，火云如山，明日之热可知也。
四日。热甚，午后始稍有风。晚泊本觉寺前。寺故神霄宫也，废于兵火，建炎后再修，今犹甚草创。寺西庑有莲池十余亩，飞桥小亭，颇华洁。池中龟无数，闻人声，皆集，骈首仰视，儿曹惊之不去。亭中有小碑，乃郭功甫元佑中所作《醉翁操》，后自跋云： 见子瞻所作未工，故赋之。 亦可异也。
五日。早，抵秀州，见通判权郡事右通直郎朱自求、员外通判右承事郎直秘阁赵师夔、方务德侍郎滋。务德留饭。饭罢，还舟小憩，极热。谒樊自强主管、樊自牧教授、（广、抑皆茂实吏部子。）闻人伯卿教授。（阜民、茂德删定子。）二樊居城外，居第颇壮，茂实晚岁所筑，尚未成也。隔水有小园，竹树修茂，荷池渺弥可喜。池上有堂曰读书堂。游宝华尼寺，拜宣公祠堂，有碑，缺坏磨灭之余，时时可读，苏州刺史于頔书。大略言秘书监陆公齐望，始作尼寺于此，其后灞、浐、澧兄弟又新之。后又有贤妹字意者，陆氏尝有女子为尼云。然不言宣公所以有祠者。（家谱沣作澧，赖此证误，讳灞者则宣公之父也。）老尼妙济、大师法淳及其弟子居白留啜茶，且言方新祠堂也。移舟北门宣化亭，晚复过务德饭。
六日。右奉议郎通判荆南吕援来，援字彦能。进士闻人纲来，纲字伯纪，方务德馆客，自言识毛德昭。德昭名文，衢州江山县人，居于秀，予儿时从之甚久。德昭极苦学，中年不幸病盲而卒，无子。纲言其盲后，犹终日危坐，默诵六经，至数千言不已。可哀也！赴郡集于倅廨中。坐花月亭，有小碑，乃张先子野 云破月来花弄影」乐章，云得句于此亭也。晚赴方夷吾导之集于陈大光县丞家，二樊、吕倅皆在。大光字子充，莹中谏议孙，居第洁雅，末利花盛开。
七日。早，遍辞诸人，赴方务德素饭。晚，移舟出城，泊禾兴馆前。馆亦颇闳壮，终日大雨不止，招姜医视家人及绹。
八日。雨霁，极凉如深秋。遇顺风，舟人始张帆。过合路，居人繁伙，卖鲊者尤众。道旁多军中牧马。运河水泛溢，高于近村地至数尺。两岸皆车出积水，妇人儿童竭作，亦或用牛。妇人足踏水车，手犹绩麻不置。过平望，遇大雨暴风，舟中尽湿。少顷，霁。止宿八尺，闻行舟有覆溺者。小舟叩舷卖鱼，颇贱。蚊如蠭虿可畏。
九日。晴而风，舟人惩昨夕狼狈，不敢解舟，日高方行。自至崇德，行大泽中，至此，始望见震泽远山。午间，至吴江县。渡松江，风极静。癯庵竹树益茂，而主人死矣。知县右承议郎管鈗、尉右迪功郎周郔来。县治有石刻曾文清公《渔具图诗》，前知县事柳楹所刻也。《渔具》比《松陵倡和集》所载，又增十事云。托周尉招医郑端诚，为统、绹诊脉，皆病暑也。市中卖鱼鲊颇珍。晚解舟中流，回望长桥层塔，烟波渺然，真若图画。宿尹桥，登桥观月。
十日，至平江，以疾不入。沿城过盘门，望武丘楼塔，正如吾乡宝林，为之慨然。宿枫桥寺前，唐人所谓 半夜钟声到客船 者。
十一日。五更，发枫桥，晓过许市，居人极多。至望亭小憩，自是夹河皆长冈高垄，多陆种菽粟，或灌木丛筱，气象窘隘，非枫桥以东比也。近无锡县，始稍平旷。夜泊县驿。近邑有锡山，出锡。汉末谶记云： 有锡天下兵，无锡天下清。有锡天下争，无锡天下宁。 至今锡见辄揜之，莫敢取者。
十二日。早，谒喻子材郎中樗。子材来谢，以两夫荷轿，不持胡床，手自授谒云。知县右奉议郎吴澧来。晚行，夜四鼓，至常州城外。
十三日。早，入常州，泊荆溪馆。夜月如昼，与家人步月驿外。绹始小愈。
十四日。早，见知州右朝奉大夫李安国、通判右朝奉郎蒋谊、员外倅左朝散郎张坚。坚，文定公纲之子。教授左文林郎陈伯达、员外教授左从政郎沈瀛、司户右从政郎许伯虎来。伯达字兼善，瀛字子寿，皆未识。子寿仍出近文一卷。伯虎字子威，余儿时笔砚之旧也。至东岳庙观古桧，数百年物也。又小憩崇胜寺纳凉，遂解舟。甲夜，过奔牛闸。宋明帝遣沈怀明击孔觊，至奔牛筑垒，即此也。闸水湍激，有声甚壮。遂抵吕城闸。自祖宗以来，天下置堰军止四处，而吕城及京口二闸在焉。
十五日。早，过吕城闸，始见独辕小车。过陵口，见大石兽，偃仆道傍，已残缺，盖南朝陵墓。齐明帝时，王敬则反，至陵口，恸哭而过，是也。余顷尝至宋文帝陵，道路犹极广，石柱承露盘及麒麟、辟邪之类皆在，柱上刻 太祖文皇帝之神道 八字。又至梁文帝陵。文帝，武帝父也，亦有二辟邪尚存。其一为藤蔓所缠，若絷缚者。然陵已不可识矣。其旁有皇业寺，盖史所谓皇基寺也，疑避唐讳所改。二陵皆在丹阳，距县三十余里。郡士蒋元龙子云谓予曰： 毛达可作守时，有卖黄金石榴来禽者，疑其盗，捕得之，果发梁陵所得。 夜抵丹阳，古所谓曲阿，或曰云阳。谢康乐诗云： 朝日发云阳，落日到朱方。 盖谓此也。
十六日。早，发丹阳，汲玉乳井水。井在道旁观音寺，名列《水品》，色类牛乳，甘冷熨齿。井额陈文忠公所作，堆玉八分也。寺前又有练光亭，下阙练湖，亦佳境，距官道甚近，然过客罕至。是日，见夜合花方开。故山开过已月余，气候不齐如此。过夹冈，有二石人，植立冈上，俗谓之石翁石媪，其实亦古陵墓前物。自京口抵钱塘，梁陈以前不通漕，至隋炀帝始凿渠八百里，皆阔十丈。夹冈如连山，盖当时所积之土。朝廷所以能驻跸钱塘，以有此渠耳。汴与此渠，皆假手隋氏，而为吾宋之利，岂亦有数邪？ 过新丰，小憩。李太白诗云： 南国新丰酒，东山小妓歌。 又唐人诗云： 再入新丰市，犹闻旧酒香。 皆谓此，非长安之新丰也。然长安之新丰，亦有名酒，见王摩诘诗。至今居民市肆颇盛。夜抵镇江城外。是日立秋。
十七日。平旦，入镇江，泊船西驿。见知府右朝散郎直秘阁蔡洸子平、都统庆远军节度使成闵、通判右朝奉大夫章汶、右朝奉郎陶之真、府学教授左文林郎熊克、总领司干办公事右承奉郎史弥正端叔。
十八日。右奉议郎签书节度判官厅公事葛郇、观察推官右文林郎徐务滋、司户参军左迪功郎杨冲、焦山长老定圜、甘露长老化昭来。
十九日。金山长老宝印来，字坦叔，嘉州人。言自峡州以西，滩不可胜计，白傅诗所谓 白狗到黄牛，滩如竹节稠」是也。赴蔡守饭于丹阳楼。热特甚，堆冰满坐，了无凉意。蔡自点茶，颇工，而茶殊下。同坐熊教授，建宁人，云： 建茶旧杂以米粉，复更以薯蓣，两年来，又更以楮芽，与茶味颇相入，且多乳，惟过梅则无复气味矣。非精识者，未易察也。」申后，移舟出三闸，至潮闸而止。
二十日。迁入嘉州王知义船，微雨，极凉。
二十一日。
二十二日。郡集卫公堂后圃。比旧唯增染香亭。饮半，登寿丘普照寺终宴。寿丘者，宋高祖宅，有故井尚存。寺本名延庆，隆兴中，复泗州，有普照寺僧奉僧伽像来归，寓焉，因赐名普照寺，侨置僧伽道场。东望京山，连亘抱合，势如缭墙，官寺楼观如画，西阚大江，气象极雄伟也。
二十三日。至甘露寺，饭僧。甘露，盖北固山也。有狠石，世传以为汉昭烈、吴大帝尝据此石共谋曹氏。石亡已久，寺僧辄取一石充数，游客摩挲太息，僧及童子辈往往窃笑也。拜李文饶祠。登多景楼。楼亦非故址，主僧化昭所筑，下临大江，淮南草木可数，登览之胜，实过于旧。邂逅左迪功郎新太平州教授徐容。容字子公，泉州人。此山多峭崖如削，然皆土也，国史以为石壁峭绝，误矣。
二十四日。
二十五日。早，以一豨、壶酒，谒英灵助顺王祠，所谓下元水府也。祠属金山寺，寺常以二僧守之，无他祝史。然牓云 赛祭猪头，例归本庙」，观者无不笑。初，绍兴末，元颜亮入寇，枢密叶公审言督视大军守江，祷于水府祠，请事平奏加帝号。既而不果。隆兴中，虏再入，有近臣申言之，识者谓四渎止封王，水府不应在四渎上，乃但加美称而已。庙中遇武人王秀，自言博州人，年五十一，元颜亮寇边时，自河朔从义军，攻下大名，以待王师，既归期，不见录。且自言孤远无路自通，歔欷不已。是晚，欲出江，舟人辞以潮不应，遂宿江口。
二十六日。五鼓发船。是日，舟人始伐鼓。遂游金山，登玉鉴堂、妙高台，皆穷极壮丽，非昔比。玉鉴，盖取苏仪甫诗云： 僧于玉鉴光中坐，客蹋金鳌背上行。 仪甫果终于翰苑，当时以为诗谶。新作寺门亦甚雄，翟耆年伯寿篆额，然门乃不可泊舟。凡至寺中者，皆由雄跨阁。长老宝印言： 旧额，仁宗皇帝御飞白。张之，则风波汹涌，蛟鼍出没，遂藏之寺阁，今不复存矣。 印住山近十年，兴造皆其力。寺有两塔，本曾子宣丞相用西府俸所建，以荐其先者。政和中，寺为神霄宫，道士乃去塔上相轮而屋之，谓之郁罗霄台。至是五十余年，印始复为塔，且增饰之，工尚未毕，山绝顶有吞海亭，取气吞巨海之意，登望尤胜。每北使来聘，例延至此亭烹茶。金山与焦山相望，皆名蓝，每争雄长。焦山旧有吸江亭，最为佳处，故此名吞海以胜之，可笑也。夜，风水薄船，鞺鞳有声。
二十七日。留金山，极凉冷。印老言蜀中梁山军鹭鸶，为天下第一。
二十八日。夙兴，观日出江中，天水皆赤，真伟观也。因登雄跨阁，观二岛。左曰鹘山，旧传有栖鹘，今无有。右曰云根岛，皆特起不附山，俗谓之郭璞墓。奉使金国起居郎范至能至山，遣人相招食于玉鉴堂。至能名成大，圣政所同官，相别八年，今借资政殿大学士、提举万寿观、侍读，为金国祈请使云。午间，过瓜洲，江平如镜。舟中望金山，楼观重复，尤为巨丽。中流风雷大作，电影腾掣，止在江面，去舟财丈余，急系缆。俄而开霁，遂至瓜洲。自到京口无蚊，是夜蚊多，始复设幮。
二十九日。泊瓜洲，天气澄爽。南望京口月观、甘露寺、水府庙，皆至近。金山尤近，可辨人眉目也。然江不可横绝，放舟稍西，乃能达，故渡者皆迟回久之。舟人以帆弊，往姑苏买帆，是日方至。（樯高五丈六尺，帆二十六幅。）两日间，阅往来渡者，无虑千人，大抵多军人也。夜，观金山塔灯。


十七日。郡集于青山李太白祠堂，二教授同集。祠在青山之西北，距山尚十五里。墓在祠后，有小冈阜起伏，盖亦青山之别支也。祠莫知其始，有唐刘全白所作墓碣及近岁张真甫舍人所作重修祠碑。太白乌巾，白衣锦袍。又有道帽氅裘，侑食于侧者，郭功甫也。早饭罢，游青山。山南小市有谢玄晖做宅基，今为汤氏所居。南望平野极目，而环宅皆流泉、奇石、青林、文筱，真佳处也。遂由宅后登山，路极险巇，凡三四里，有两道人持汤饮迎劳于松石间。又里许，至一庵，老道人出迎，年七十余，姓周，潍州人，居此山三十年，颧颊如丹，须鬓无白者。又有李媪，八十矣，耳目聪明，谈笑不衰，自言尝得异人秘诀。庵前有小池曰谢公池，水味甘冷，虽盛夏不竭。绝顶又有小亭，亦名谢公亭。下视四山，如蛟龙奔放，争赴川谷，绝类吾乡舜山。但舜山之巅，丰沃夷旷，无异平陆，此所不及也。亭北望正对历阳。周生言，元颜亮入寇时，战鼓之声，震于山中云。夜归舟次，已一鼓尽矣。坐间，信伯言桓温墓亦在近郊，有石兽石马，制作精妙，又有碑，悉刻当时车马衣冠之类，极可观，恨不一到也。
十八日。小雨，解舟出姑熟溪，行江中。江溪相接，水清浊各不相乱。挽行夹中三十里，至大信口泊舟。盖自此出大江，须风便乃可行，往往连日阻风。两小山夹江，即东梁西梁，一名天门山。李太白诗云： 两岸青山相对出，孤帆一片日边来。 王文公诗云： 崔嵬天门山，江水遶其下。 梅圣俞云： 东梁如仰蚕，西梁如浮鱼。 徐师川云： 南人北人朝暮船，东梁西梁今古山。 皆得句于此也。水浒小儿卖菱芡莲藕者甚众。夜行堤上，观月大信口。欧阳文忠公《于役志》谓之带星口，未详孰是。《于役志》，盖谪夷陵时所著也。
十九日。便风，过大、小褐山矶。奇石巉绝，渔人依石挽罾，宛如画图间所见。过枭矶，在大江中，耸拔特起。有道士结庐其上，政和中，赐名宁渊观。旧说枭矶有枭能害人，故得名。方郡县奏乞观额时，恶其名，因曰矶在水中，水常沃石，故曰浇矶。今观屋亦二十余间，然止一道人居之。相传有二人，则其一辄死，故无敢往者。至芜湖县，泊舟吴波亭。知县右通直郎吕昭问来。按，汉丹阳郡有芜湖县，吴陆逊屯芜湖，又杜预注《春秋》，楚子伐吴克鸠兹，亦云在芜湖。至东晋，乃政名于湖，不知所自。王敦反，屯于湖，今故城尚存。又有玩鞭亭，亦当时遗迹。唐温飞卿有《湖阳曲》叙其事。近时张文潜以为《晋书》所云 帝至于湖阴察营垒 ，当以于湖为句，飞卿盖误读也；作《于湖曲》以反之。刘梦得《历阳书事》诗，叙道中事云： 望夫人化石，梦帝日环营。 盖梦得自夔州移牧历阳，过此邑也。邑人云，数年前，邑境有盗，发大墓，棺椁已坏，得镜及刀剑之属甚众，甃砖有 大将军墓 四字，或疑为敦墓云。
二十日。宁国太平县主簿左迪功郎陈炳来见，泛小舟往谢之。则寓宁渊观下院，以提刑司檄来督大礼钱帛。宁渊在枭矶，隔大江，故置下院于近邑。道流十余，坛宇像设甚盛，有观主何守诚者，今选居太一宫矣。炳字德先，婺州义乌人，自言其从姑得道徽宗朝，赐号妙静练师，结庐葛仙峯下，平生不火食，惟饮酒，啖生果，为人言祸福死生，无毫厘差。每风日清和时，辄掩关独处，或于户外窃听之，但闻若二婴儿声，或歌或笑，往往至中夜方止，莫有能测者。年九十，正旦，自言四月八日当远行，果以是日坐逝。每为德先言： 汝有仙骨，当遇异人。 后因得疾委顿，有皖山徐先生来饵以药，即日疾平。徐因留，教以绝粒诀。德先父母方望其成名，固不许。然自是绝滋味，日食淡汤饼及饭而已。如此者六年，益觉身轻，能日行二百里。会中第娶妻，复近荤血，徐遂告别。临行，语德先曰： 汝二纪后当复从我究此事。 德先送至溪上，方呼舟欲渡，徐褰裳疾行水上而去，呼之不复应。德先至今怅恨，有弃官入灊皖之意。予遂游东寺，登王敦城以归。城并大江，气象宏敞。邑出绿毛龟，就船卖者，不可胜数。将午，解舟，过三山矶。矶上新作龙祠。有道人半醉立藓崖峭绝处，下观行舟，望之使人寒心，亦奇士也。江中江豚十数出没，色或黑或黄，俄又有物长数尺，色正赤，类大蜈蚣，奋首逆水而上，激水高三二尺，殊可畏也。宿过道口。
二十一日。过繁昌县，南唐所置，初隶宣城，及置太平州，复割隶焉。晚泊荻港，散步堤上，游龙庙，有老道人守之，台州仙居县人。自言居此十年，日伐薪二束卖之以自给。雨雪，则从人乞，未尝他营也。又至一庵，僧言隔港即铜陵界。远山崭然，临大江者，即铜官山。太白所谓 我爱铜官乐，千年未拟还 是也，恨不一到。最后至凤凰山延禧观，观废于兵烬者四十余年，近方兴葺。羽流五六人，观主陈廷瑞，婺州义乌县人，言此古青华观也。有赵先生，荻港市中人，父卖茗，先生幼名王九，年十三，疾亟，父抱诣青华，愿使入道。是夕，先生梦老人引之登高山，谓曰 我阴翁也 ，出柏枝啖之，及觉，遂不火食。后又梦前老人，教以天篆数百字，比觉，悉记不遗。太宗皇帝召见，度为道士，赐冠简，易名自然，给装钱遣还，遂为观主。祥符间，再召至京师，赐紫衣，改青华额曰延禧。先生恳求还山养母，得归，一日，无疾而逝。门人葬之山中，行半途，棺忽大重不可举，其母曰： 吾儿必有异。 命发棺，果空无尸，惟剑履在耳，遂即其处葬之。今冢犹在，谓之剑冢。自然，国史有传，大概与廷瑞言颇合，惟剑冢一事无之。荻港，盖繁昌小墟市也。归舟已夜矣。
二十二日。过大江，入丁家洲夹，复行大江。自离当涂，风日清美，波平如席，白云青嶂，相远映带，终日如行图画，殊忘道涂之劳也。过铜陵县，不入。晚泊水洪口。江湖间谓分流处为洪，王文公诗云 东江木落水分洪 是也。
二十三日。过阳山矶，始见九华山。九华本名九子，李太白为易名。太白与刘梦得皆有诗，而刘至以为可兼太华、女几之奇秀。南唐宋子嵩辞政柄，归隐此山，号九华先生，封青阳公，由是九华之名益盛。惟王文公诗云 盘根虽巨壮，其末乃修纤 ，最极形容之妙。大抵此山之奇，在修纤耳。然无含蓄敦大气象，与庐阜、天台异矣。岸傍荻花如雪。旧见天井长老彦威云，庐山老僧用此絮纸衣。威少时在惠日，亦为之，佛灯珣禅师见而大嗔云： 汝少年，辄求温暖如此，岂有心学道邪？ 退而问兄弟，则堂中百人，有荻花衣者财三四，皆年七十余矣。威愧恐，亟除去。泊梅根港，巨鱼十数，色苍白，大如黄犊，出没水中，每出，水辄激起，沸白成浪，真壮观也！
二十四日。到池州，泊税务亭子。州，唐置，南唐尝为康化军节度，今省。又尝割青阳隶建康，今复故。惟所置铜陵、东流二县及改秋浦为贵池，今因之。盖南唐都金陵，故当涂、芜湖、铜陵、繁昌、广德、青阳并江宁、上元、溧阳、溧水、句容凡十一县，皆隶畿内。今建康为行都，而才有江宁等五邑，有司所当议也。李太白往来江东，此州所赋尤多，如《秋浦歌》十七首及《九华山》《青溪》《白笴陂》《玉镜潭》诸诗是也。《秋浦歌》云： 秋浦长似秋，萧条使人愁。 又曰： 两鬓入秋浦，一朝飒已衰。猨声催白鬓，长短尽成丝。 则池州之风物可见矣。然观太白此歌，高妙乃尔，则知《姑熟十咏》决为赝作也。杜牧之池州诸诗正尔，观之亦清婉可爱，若与太白诗并读，醇醨异味矣。初，王师平南唐，命曹彬分兵自荆州顺流东下，以樊若冰为乡导，首克池州，然后能取芜湖、当涂，驻军采石，而浮桥成。则池州今实要地，不可不备也。
二十五日。见知州右朝议大夫直秘阁杨师中、通判右朝奉郎孙德刍。游光孝寺，寺有西峯圣者所留铁笛。圣者生当吴武王杨行密时，阳狂不羁，好吹笛，能役鬼神蛟龙。尝寓池州干明寺，干明即光孝也，及去，留笛付主事僧。笛似铜铁而非，色绿，而莹润如绿玉，不知何物。僧惧为好事者所夺，郡官求观之，辄出一凡铁笛充数。予偶与监寺僧有旧，独得一见。有石刻沈睿达所作《西峯铭》，文辞古雅可爱，恨非其自书也。僧言贵池去城八十里，在秀山下，江之一支，别汇为池，四隅皆因山石为岸，产鲤鱼，金鳞朱尾，味极美，本以此得贵池之目。秀山有梁昭明太子墓，拱木森然。今池州城西，有神甚灵者，曰九郎，或云九郎即昭明。晚登弄水亭，杜牧之所赋诗也。亭殊不葺，然正对清溪齐山，景物绝佳。州虽濒江，然据冈阜上，颇难得水。
二十六日。解舟，过长风沙、罗刹石。李太白《江上赠窦长史》诗云： 万里南迁夜郎国，三年归及长风沙。 梅圣俞《送方进士游庐山》云： 长风沙浪屋许大，罗刹石齿水下排。历此二险过湓浦，始见瀑布悬苍崖。 即此地也。又太白《长干行》云： 早晚下三巴，预将书报家。相迎不道远，直到长风沙。 盖自金陵至此七百里，而室家来迎其夫，甚言其远也。地属舒州，旧最号湍险。仁庙时，发运使周湛役三十万夫，疏支流十里以避之，至今为行舟之利。罗刹石，在大江中，正如京口鹘峯而稍大，白石拱起，其上丛筱乔木，亦有小神祠幡竿，不知何神也。西望羣山靡迤，岩嶂深秀，宛如吾庐南望镜中诸山，为之累欷。宿怀家洑。怀，姓也，吴有尚书郎怀叙，见《顾雍传》。
二十七日。五鼓，大风自东北来，舟人不告，乘便风解船。过雁翅夹，有税场，居民二百许家，岸下泊船甚众。遂经皖口至赵屯，未朝食，已行百五十里，而风益大，乃泊夹中。皖口即王师破江南大将朱令赟水军处。赵屯有戍兵，亦小市聚也。是日大风，至暮不止，登岸，行至夹口，观江中惊涛骇浪，虽钱塘八月之潮不过也。有一舟掀簸浪中，欲入夹者再三，不可得，几覆溺矣，号呼求救，久方能入。北望正见皖山。太白《江上望皖公山》诗云： 巉绝称人意。  巉绝 二字，不刊之妙也。南唐元宗南迁豫章，舟中望皖山，爱之，谓左右曰： 此青峭数峯何名？ 答曰： 舒州皖山。 时方新失淮南，伶人李家明侍侧，献诗曰： 龙舟千里扬东风，汉武浔阳事正同。回首皖公山色好，日斜不到寿杯中。 元宗为悲愤欷歔。故王文公诗云： 南狩皖山非故地，北师淮水失名王。 计其处，当去此不远也。夜雨。
二十八日。过东流县，不入。自雷江口行大江，江南羣山，苍翠万迭，如列屏障，凡数十里不绝。自金陵以西，所未有也。是日，便风张颿，舟行甚速，然江面浩渺，白浪如山，所乘二千斛舟，摇兀掀舞，才如一叶。过狮子矶，一名佛指矶，藓壁百尺，青林绿筱，倒生壁间，图画有所不及。犹恨舟行北岸，不得过其下。旁有数矶，亦奇峭，然皆非狮子比也。至马当，所谓上元水府。山势尤秀拔，正面山脚，直插大江。庙依峭崖架空为阁，登降者，皆自阁西崖腹小石径，扪萝侧足而上，宛若登梯。飞甍曲槛，丹碧缥缈，江上神祠，惟此最佳。舟至石壁下，忽昼晦，风势横甚，舟人大恐失色，急下颿，趋小港，竭力牵挽，仅能入港。系缆同泊者四五舟，皆来助牵。早间同行一舟，亦蜀舟也，忽有大鱼正绿，腹下赤如丹，跃起柂旁，高三尺许，人皆异之。是晚，果折樯破帆，几不能全，亦可怪也。入夜，风愈厉，增十余缆。迨晓，方少定。
二十九日。阻风马当港中，风雨凄冷，初御夹衣。有小舟冒风涛来卖薪菜狶肉，亦有卖野彘肉者，云猎芦场中所得。饭已，登南岸，望马当庙，北风吹人劲甚，至不能语。既暮，风少定，然怒涛未息，击船终夜有声。
八月一日。过烽火矶。南朝自武昌至京口，列置烽燧，此山当是其一也。自舟中望山，突兀而已。及抛江过其下，嵌岩窦穴，怪奇万状，色泽莹润，亦与它石迥异。又有一石，不附山，杰然特起，高百余尺，丹藤翠蔓，罗络其上，如宝装屏风。是日风静，舟行颇迟，又秋深潦缩，故得尽见杜老所谓 幸有舟楫迟，得尽所历妙 也。过澎浪矶、小孤山，二山东西相望。小孤属舒州宿松县，有戍兵。凡江中独山，如金出、焦山、落星之类，皆名天下，然峭拔秀丽，皆不可与小孤比。自数十里外望之，碧峯巉然孤起，上干云霄，已非它山可拟，愈近愈秀，冬夏晴雨，姿态万变，信造化之尤物也。但祠宇极于荒残，若稍饰以楼观亭榭，与江山相发挥，自当高出金山之上矣。庙在山之西麓，额曰惠济，神曰安济夫人。绍兴初，张魏公自湖湘还，尝加营葺，有碑载其事。又有别祠在澎浪矶，属江州彭泽县，三面临江，倒影水中，亦占一山之胜。舟过矶，虽无风，亦浪涌，盖以此得名也。昔人诗有 舟中估客莫漫狂，小姑前年嫁彭郎 之句，传者因谓小孤庙有彭郎像，澎浪庙有小姑像，实不然也。晚泊沙夹，距小孤一里。微雨，复以小游庙中，南望彭泽，都昌诸山，烟雨空蒙，鸥鹭灭没，极登临之胜，徙倚久之而归。方立庙门，有俊鹘抟水禽，掠江东南去，甚可壮也。庙祝云，山有栖鹘甚多。
二日。早，行未二十里，忽风云腾涌，急系缆。俄复开霁，遂行。泛彭蠡口，四望无际，乃知太白 开帆入天镜 之句为妙。始见庐山及大孤。大孤状类西梁，虽不可拟小孤之秀丽，然小孤之旁，颇有沙洲葭苇，大孤则四际渺弥皆大江，望之如浮水面，亦一奇也。江自湖口分一支为南江，盖江西路也。江水浑浊，每汲用，皆以杏仁澄之，过夕乃可饮。南江则极清澈，合处如引绳，不相乱。晚抵江州，州治德化县，即唐之浔阳县。柴桑、栗里，皆其地也。南唐为奉化军节度，今为定江军。岸土赤而壁立，东坡先生所谓 舟人指点岸如赪 者也。泊湓浦，水亦甚清，不与江水乱。自七月二十六日至是，首尾财六日，其间一日阻风不行，实以四日半溯流行七百里云。
三日。移泊琵琶亭，见知州左朝请郎周昪强仲、通判左朝散郎胡、发运使户部侍郎史正志志道、发运司干办公事程坦履道、察推左文林郎蔡戡定夫。始得夔州公移。
四日。游天庆观，李太白诗所谓 浔阳紫极宫 也。苏、黄诗刻，皆不复存。太白诗有一石，亦近时俗书。见观主李守智，问玉芝，亦不能答。观皆古屋，初不更兵烬，而遗迹扫地，独太清殿老君像乃唐人所塑，特为奇古。真人、女真、仙官、力士、童子各二躯，又有唐明皇帝金铜像，衣冠如道士，而气宇粹穆，有五十年安享太平富贵气象。李守智者，滁州来安人，自言家故富饶，遇乱弃家为道人，大将岳飞以度牒与之，始为道士。至今画岳氏父子事之。史志道招饮于发运廨中。登高远亭，望庐山，天气澄霁，诸峯尽见。志道出新鼓铸铁钱。
五日。郡集于庾楼，楼正对庐山之双剑峯，北临大江，气象雄丽。自京口以西，登览之地多矣，无出庾楼右者。楼不甚高，而觉江山烟云，皆在几席间，真绝景也。庾亮尝为江、荆、豫州刺史，其实则治武昌。若武昌南楼名庾楼，犹有理，今江州治所，在晋特柴桑县之湓口关耳，此楼附会甚明。然白乐天诗固已云： 浔阳欲到思无穷，庾亮楼南湓口东。 则承误亦久矣。张芸叟《南迁录》云： 庾亮镇浔阳，经始此楼。 其误尤甚。
六日。甲夜，有大灯球数百，自湓浦蔽江而下，至江面广处，分散渐远，赫然如繁星丽天。土人云，此乃一家放五百椀以禳灾祈福。盖江乡旧俗云。
七日。往庐山，小憩新桥市。盖吴蜀大路，市肆壁间，多蜀人题名。并溪乔木，往往皆三二百年物，盖山之麓也。自江州至太平兴国宫三十里，此适当其半。是日，车马及徒行憧憧不绝，云上观，盖往太平宫焚香，自八月一日至七日乃已，谓之白莲会。莲社本远法师遗迹。旧传远公尝以一日借道流，故至今太平宫岁以为常。东林寺亦自作会，然来者反不若太平之盛，亦可笑也。晚至清虚庵，庵在拨云峯下，皇甫道人所居。皇甫名坦，嘉州人，出游旁郡，独见其弟子曹弥深。登绍兴焕文阁，实藏光尧皇帝御书。又有神泉、清虚堂，皆宸翰题榜。宿清虚西室，曹君置酒堂中，炙鹿肉甚珍，酒尤清醇。夜寒，可附火。


八日。早，由山路至太平兴国宫，门庭气象极闳壮。正殿为九天采访使者像，衮冕如帝者。舒州灊山灵仙观，祀九天司命真君，而采访使者为之佐，故南唐名灵仙曰丹霞府，太平曰通玄府，崇奉有自来矣。至太宗皇帝时，尝遣中使送泥金绛罗云鹤帔，仍命三年一易。神宗皇帝时，又加封应元保运真君及赐涂金殿额。两壁图十真人，本吴生笔。建炎中，李成、何世清二盗以庐山为巢，宫屋焚荡无余。先是山中有太一宫，摹吴笔于殿庑。及太平再兴，复摹取太一本，所托非善工，无复髣髴。憩于云无心堂，盖冷翠亭故址也。溪声如大风雨至，使人毛骨寒栗，一宫之最胜处也。采访殿前有钟楼，高十许丈，三层，累砖所成，不用一木，而櫩桷翚飞，虽木工之良者，不能加也。但钟为砖所揜蔽，声不甚扬，亦是一病。观主胡思齐云： 此一楼为费三万缗，钟重二万四千余斤。 又有经藏亦佳，扁曰云章琼室。太平规模，大概类南昌之玉隆。然玉隆不经焚，尚有古趣，为胜也。遂至东林太平兴龙寺，寺正对香炉峯。峯分一支东行，自北而西，环合四抱，有如城郭，东林在其中，相地者谓之倒挂龙格。寺门外虎溪，本小涧，比年甃以砖，但若一沟，无复古趣。予劝其主僧法才去砖，使少近自然，不知能用吾言否。食已，煑观音泉啜茶。登华岩罗汉阁。阁与卢舍阁、钟楼鼎峙，皆极天下之壮丽，虽闽浙名蓝，所不能逮。遂至上方、五杉阁、舍利塔、白公草堂。上方者，自寺后支径，穿松阴，蹑石磴而上，亦不甚高。五杉阁前，旧有老杉五本，传以为晋时物，白傅所谓大十尺围者，今又数百年，其老可知矣。近岁，主僧了然辄伐去，殊可惜也。塔中作如来示寂像，本宋佛驮跋陀尊者，自西域持舍利五粒，来葬于此。草堂，以白公记考之，略是故处。三间两柱，亦如记所云。其它如瀑水、莲池，亦皆在。高风逸韵，尚可想见。白公尝以文集留草堂，后屡亡逸，真宗皇帝尝令崇文院写校，包以斑竹帙，送寺。建炎中又坏于兵。今独有姑苏版本一帙，备故事耳。草堂之旁，又有一故址，云是王子醇枢密庵基。盖东林为禅苑，始于王公，而照觉禅师常总，实第一祖。总公有塑像，严重英特人也。宿东林。
九日。至晋慧远法师祠堂及神运殿焚香。憩官厅堂中。有耶舍尊者刘遗民等十八人像，谓之十八贤。远公之侧，又有一人执军持侍立，谓之辟蛇童子。传云，东林故多蛇，此童子尽拾取，投之蕲州。神运殿本龙潭，深不可测，一夕，鬼神塞之，且运良材以作此殿。皆不知实否也。然 神运殿 三字，唐相裴休书，则此说亦久矣。官厅重堂邃庑，厨廐备设，壁间有张文潜题诗。寺极大，连日游历，犹不能徧。唐碑亦甚多，惟颜鲁公题名，最为时所传。又有聪明泉，在方丈之西。卓锡泉，在远公祠堂后，皆久废不汲，不可食，为之太息。食已，游西林干明寺。西林在东林之西，二林之间，有小市曰雁门市。传者以为远公雁门人，老而怀故乡，遂髣髴雁门邑里作此市，汉作新丰之比也。西林本晋江州刺史陶范舍地建寺。绍兴十五六年间，方为禅居，褊小非东林比，又绝弊坏。主僧仁聪，闽人，方渐兴葺。然流泉泠泠，环遶庭际，殊有野趣。正殿释迦像，着宝冠，他处未见，僧云唐塑也。殿侧有慧永法师祠堂，永公盖远公之兄。像下一虎偃伏，又有一居士立侍，不知何人。方丈后有砖塔，不甚高，制度古朴。予登二级而止。东厢有小阁曰侍贤，盖往时馆客之地，今亦颓弊。东、西林寺旧额，皆牛奇章八分书，笔力极浑厚。西林亦有颜鲁公题名，书家以为二林题名，颜书之冠冕也。旧闻庐山天池砖塔初成，有僧施经二匣。未几，塔震一角，经亦失所在。是日，因登望以问僧，僧云诚然。或谓经乃刺血书，故致此异。又云今年天池火，尺椽不遗，盖旁野火所及也。晚复取太平宫路还江州，小憩于新亭，距州二十五里。过董真人炼丹井，汲饮，味亦佳。董真人者，奉也。
十日。史志道饷谷帘水数器，真绝品也，甘腴清冷，具备众美。前辈或斥《水品》以为不可信；《水品》固不必尽当，然谷帘卓然，非惠山所及，则亦不可诬也。水在庐山景德观。晚别诸人。连夕在山中，极寒，可拥炉。比还舟，秋暑殊未艾，终日挥扇。
十一日。解舟。吴发干约待夔州书，因小留江口，望庐山。自到江州，至是凡十日，皆晴。秋高气清，长空无纤云，甚宜登览，亦客中可喜事也。泊赤沙湖口，东北望，犹见庐山。老杜《潭州道林》诗云： 殿脚插入赤沙湖。 此湖当在湖南。然岳州华容县及此，皆有赤沙湖。盖江湖间地名多同，犹赤壁也。
十二日。江中见物，有双角，远望正如小犊，出没水中有声。晚泊橹脐洑，隔江大山中，有火两点若灯，开阖久之。问舟人，皆不能知。或云蛟龙之目，或云灵芝丹药光气，不可得而详也。
十三日。至富池昭勇庙，以壶酒、特豕，谒昭毅武惠遗爱灵显王神。神，吴大帝时折冲将军甘兴霸也。兴霸尝为西陵太守，故庙食于此。开宝中，既平江南，增江淮神祠封爵，始封襃国公。宣和中，进爵为王。建炎中，大盗张遇，号一窝蜂，拥兵过庙下，相率卜珓，一珓腾空中不下，一珓跃出户外，羣盗惶恐引去，未几遂败。大将刘光世以闻，复诏加封。岳飞为宣抚使，大葺祠宇，江上神祠，皆不及也。门起大楼曰卷雪。有钉洲正对庙，故庙虽俯大江，而可泊舟。钉洲者，以锐下得名。神妃封顺佑夫人；神二子，封绍威、绍灵侯；神女封柔懿夫人；皆有像。而后殿复有王与妃像偶坐。祭享之盛，以夜继日。庙祝岁输官钱千二百缗，则神之灵可知也。舟人云： 若精虔致祷，则神能分风以应往来之舟。 庑下有关云长像。云长不应祀于兴霸之庙者，岂各忠所事，神灵共食，皆可以无愧耶？彻奠，自祠后步至旌教寺。寺为酒务及酒官廨，像设敛量一屋，尽逐去僧辈，亦事之已甚者。富池，盖隶兴国军。
十四日。晓雨，过一小石山，自顶直削去半，与余姚江滨之蜀山绝相类。抛大江，遇一木栰，广十余丈，长五十余丈。上有三四十家，妻子鸡犬臼碓皆具，中为阡陌相往来，亦有神祠，素所未覩也。舟人云： 此尚其小者耳，大者于栰上铺土作蔬圃，或作酒肆，皆不复能入夹，但行大江而已。 是日，逆风挽船，自平旦至日昳，才行十五六里。泊刘官矶旁，蕲州界也。儿辈登岸，归云： 得小径，至山后，有陂湖渺然，莲芰甚富，沿湖多木芙蕖。 数家夕阳中，芦藩茅舍，宛有幽致，而寂然无人声。有大梨，欲买之，不可得。湖中小采菱，呼之亦不应。更欲穷之，会见道旁设机，疑有虎狼，遂不敢往。刘官矶者，传云汉昭烈入吴，尝檥舟于此。晚，观大鼋浮沉水中。
十五日。微阴，西风益劲，挽船尤艰。自富池以西，沿江之南，皆大山起伏如涛头。山麓时有居民，往往作棚，持弓矢，伏其上以伺虎。过龙眼矶，江中拳石耳。矶旁山上有龙祠。晡后，得便风，次蕲口镇，居民繁错，蜀舟泊岸下甚众。监税秉义郎高世栋来，旧在京口识之，言此镇岁课十五万缗，雁翅岁课二十六万缗。夜与诸子登岸，临大江观月。江面远与天接，月影入水，荡摇不定，正如金虬，动心骇目之观也。是日，买熟药于蕲口市。药贴中皆有煎煑所须，如薄荷、乌梅之类，此等皆客中不可仓卒求者。药肆用心如此，亦可嘉也。
十六日。过新野夹，有石濑茂林，始闻秋莺。沙际水牛至多，往往数十为羣，吴中所无也。地属兴国军大冶县，当是土产所宜尔。晚过道士矶，石壁数百尺，色正青，了无窍穴，而竹树迸根，交络其上，苍翠可爱。自过小孤，临江峯嶂，无出其右。矶一名西塞山，即玄真子《渔父辞》所谓 西塞山前白鹭飞 者。李太白《送弟之江东》云： 西塞当中路，南风欲进船。 必在荆楚作，故有中路之句。张文潜云： 危矶插江生，石色擘青玉。 殆为此山写真。又云： 已逢妩媚散花峡，不泊艰危道士矶。 盖江行惟马当及西塞最为湍险难上。抛江泊散花洲，洲与西塞相直。前一夕，月犹未极圆，盖望正在是夕。空江万顷，月如紫金盘，自水中涌出，平生无此中秋也。
十七日。过回风矶，无大山，盖江滨石碛耳。然水急浪涌，舟过甚艰。过兰溪，东坡先生所谓 山下兰芽短浸溪 者。买鹿肉供膳。晚泊巴河口，距黄州二十里，一市聚也。有马祈寺、吴大帝刑马坛。传云吴攻寿春，刑白马祭江神于此。自兰溪而西，江面尤广，山阜平远。两日皆逆风，舟人以食尽，欲来巴河籴米，极力牵挽，日皆行八九十里。苏黄门謪高安，东坡先生送至巴河，即此地也。张文潜亦有《巴河道中》诗云： 东南地缺天连水，春夏风高浪卷山。
十八日。食时方利，晡时至黄州。州最僻陋少事，杜牧之所谓 平生睡足处，云梦泽南州 。然自牧之、王元之出守，又东坡先生、张文潜谪居，进为名邦。泊临皐亭，东坡先生所尝寓，与秦少游书所谓 门外数步即大江 是也。烟波渺然，气象疎豁。见知州右朝奉郎直秘阁杨由义、通判右奉议郎陈绍复。州治陋甚，厅事仅可容数客，倅居差胜。晚，移舟竹园步，盖临皐多风涛，不可夜泊也。黄州与樊口正相对，东坡所谓 武昌樊口幽绝处 也。汉昭烈用吴鲁子敬策，自当阳进驻鄂县之樊口，即此地也。
十九日。早，游东坡。自州门而东，冈垄高下，至东坡，则地势平旷开豁。东起一垄颇高，有屋三间，一龟头，曰居士亭。亭下面南一堂，颇雄，四壁皆画雪。堂中有苏公像，乌帽紫裘，横按筇杖，是为雪堂。堂东大柳，传以为公手植。正南有桥，牓曰小桥，以 莫忘小桥流水 之句得名。其下初无渠涧，遇雨则有涓流耳。旧止片石布其上，近辄增广为木桥，覆以一屋，颇败人意。东一井曰暗井，取苏公诗中 走报暗井出 之句。泉寒熨齿，但不甚甘。又有四望亭，正与雪堂相直，在高阜上，览观江山，为一郡之最。亭名见苏公及张文潜集中。坡西竹林，古氏故物，号南坡。今已残伐无几，地亦不在古氏矣。出城五里，至安国寺，亦苏公所尝寓。兵火之余，无复遗迹，惟遶寺茂林啼鸟，似犹有当时气象也。郡集于栖霞楼，本太守闾丘孝终公显所作。苏公乐府云： 小舟横截春江，卧看翠壁红楼起。 正谓此楼也。下临大江，烟树微茫，远山数点，亦佳处也。楼颇华洁。先是郡有庆瑞堂，谓一故相所生之地，后毁以新此楼。酒味殊恶，苏公赍汤蜜汁之戏不虚发。郡人何斯举诗亦云： 终年饮恶酒，谁敢憎督邮。 然文潜乃极称黄州酒，以为自京师之外无过者。故其诗云： 我初谪官时，帝问司酒神，曰此好饮徒，聊给酒养真。去国一千里，齐安酒最醇。失火而得雨，仰戴天公仁。 岂文潜谪黄时，适有佳匠乎？循小径缭州宅之后，至竹楼，规模甚陋，不知当王元之时，亦止此邪？楼下稍东，即赤壁矶，亦茆冈矣，略无草木。故韩子苍待制诗云： 岂有危巢与栖鹘，亦无陈迹但飞鸥。 此矶，图经及传者皆以为周公瑾败曹操之地，然江上多此名，不可考质。李太白《赤壁歌》云： 烈火张天照云海，周瑜于此败曹公。 不指言在黄州。苏公尤疑之，赋云： 此非曹孟德之困于周郎者乎？ 乐府云： 故垒西边，人道是，当日周郎赤壁。 盖一字不轻下如此。至韩子苍云： 此地能令阿瞒走。 则真指为公瑾之赤壁矣。又，黄人实谓赤壁曰赤鼻，尤可疑也。晚，复移舟菜园步，又远竹园三四里。盖黄州临大江，了无港澳可泊。或云旧有澳，郡官厌过客，故塞之。
二十日。晓，离黄州。江平无风，挽船正自赤壁矶下过。多奇石，五色错杂，粲然可爱，东坡先生怪石供是也。挽行十四五里，江面始稍狭。隔江冈阜延袤，竹树葱蒨，渔家相映，幽邃可爱。复出大江，过三江口，极望无际。泊戚矶港。
二十一日。过双柳夹，回望江上，远山重复深秀。自离黄，虽行夹中，亦皆旷远。地形渐高，多种菽粟荞麦之属。晚泊杨罗洑，大堤高柳，居民稠众，鱼贱如土，百钱可饱二十口，又皆巨鱼。欲觅小鱼饲猫，不可得。
二十二日。平旦微雨。过青山矶，多碎石及浅滩。晚泊白杨夹口，距鄂州三十里，陆行止十余里。居民及泊舟甚多，然大抵皆军人也。
二十三日。便风挂帆。自十四日至是，始得风。食时至鄂州，泊税务亭，贾船客舫，不可胜计，衔尾不绝者数里。自京口以西，皆不及。李太白《赠江夏韦太守》诗云： 万舸此中来，连帆过扬州。 盖此郡自唐为冲要之地。夔州迓兵来参。见知州右朝奉郎张郯之彦、转运判官右朝奉大夫谢师稷。市邑雄富，列肆繁错，城外南市亦数里，虽钱塘、建康不能过，隐然一大都会也。吴所都武昌，乃今武昌县。此州在吴名夏口，亦要害，故周公瑾求以精兵进住夏口。而晋武帝亦诏王浚、唐彬，既定巴丘，与胡奋、王戎共平夏口、武昌，顺流长骛也。自江州至此七百里，溯流，虽日得便风，亦须三四日。韩文公云： 盆城去鄂渚，风便一日耳。 过矣，盖退之未尝行此路也。
二十四日。早。谢漕招食于漕园光华堂。依山亭馆十余，不甚葺。晚，郡集于奇章堂，以唐牛思黯尝为武昌节度使也。
二十五日。观大军教习水战。大舰七百艘，皆长二三十丈，上设城壁楼橹，旗帜精明，金鼓鞺鞳，破巨浪往来，捷如飞翔，观者数万人，实天下之壮观也。
二十六日。与统、纾同游头陁寺，寺在州城之东隅石城山。山缭绕如伏蛇，自西亘东，因其上为城，缺坏仅存。州治及漕司，皆依此山。寺毁于兵火，汴僧舜广，住持三十年，兴葺略备。自方丈西北蹑支径，至绝顶，旧有奇章亭，今已废。四顾江山井邑，靡有遗者。李太白《江夏赠韦南陵》诗云： 头陁云外多僧气。 正谓此寺也。黄鲁直亦云： 头阤全盛时，宫殿梯空级。 藏殿后有南齐王简栖碑，唐开元六年建。苏州刺史张庭珪温玉书。韩熙载撰碑阴，徐锴题额，最后云： 唐岁在己巳，武昌军节度观察留后知军州事杨守忠重立，前鄂州唐年县主簿秘书省正字韩夔书。 碑阴云： 乃命犹子夔，正其旧本，而刊写之。 以是知夔为熙载兄弟之子也。碑字前后一手，又作 温 字不全，盖南唐尊徐温为义祖，而避其名，则此碑盖夔重书也。碑阴又云： 皇上鼎新文物，教被华夷，如来妙旨，悉已徧穷，百代文章，罔不备举，故是寺之碑，不言而兴。 按此碑立于己巳岁，当皇朝之开宝二年，南唐危蹙日甚，距其亡六年矣。熙载大臣，不以覆亡为惧，方且言其主鼎新文物，教被华夷，固已可怪。又以穷佛旨，举遗文，及兴是碑为盛，夸诞妄谬，真可为后世发笑。然熙载死，李主犹恨不及相之。君臣之惑如此，虽欲久存，得乎？唐制，节度使不在镇，而以副大使或留后居任，则云知节度事，此云知军州事，盖渐变也。唐年县，本故唐时名，梁改曰临夏，后唐复，晋又改临江，然历五代，鄂州未尝属中原，皆遥改耳。做此碑开宝中建，而犹曰唐年也。至江南平，始改崇阳云。简栖为此碑，骈俪卑弱，初无过人，世徒以载于《文选》，故贵之耳。自汉魏之间，骎骎为此体，极于齐梁，而唐尤贵之，天下一律，至韩吏部、柳柳州，大变文格，学者翕然慕从。然骈俪之作，终亦不衰。故熙载、锴号江左辞宗，而拳拳于简栖之碑如此。本朝杨、刘之文擅天下，传夷狄，亦骈俪也。及欧阳公起，然后扫荡无余。后进之士，虽有工拙，要皆近古。如此碑者，今人读不能终篇，已坐睡矣，而况效之乎？则欧阳氏之功，可谓大矣。若鲁直云： 惟有简栖碑，文章岿然立。 盖戏也。


二十七日。郡集于南楼。在仪门之南石城上，一曰黄鹤山，制度闳伟，登望尤胜。鄂州楼观为多，而此独得江山之要会，山谷所谓 江东湖北行画图，鄂州南楼天下无 是也。下阚南湖，荷叶弥望。中为桥，曰广平。其上皆列肆，两旁有水阁极佳，但以卖酒，不可往。山谷云 凭栏十里芰荷香 ，谓南湖也。是日早微雨，晚晴。
二十八日。同章冠之秀才甫，登石镜亭，访黄鹤楼故址。石镜亭者，石城山一隅，正枕大江，其西与汉阳相对，止隔一水，人物草木可数。唐沔州治汉阳县，故李太白《沔州泛城南郎官湖诗》序云： 白迁于夜郎，遇故人尚书郎张谓出使夏口，沔州牧杜公、汉阳令王公觞于江城之南湖。 其后沔州废，汉阳以县隶鄂州。周世宗平淮南，得其地，复以为军。太白诗云： 谁道此水广，狭如一疋练。江夏黄鹤楼，青山汉阳县。大语犹可闻，故人难可见。 形容最妙。黄鲁直 宵征江夏县，睡起汉阳城 ，亦此意。老杜有《公安送李晋肃入蜀余下沔鄂》及《登舟将适汉阳》诗，而卒于耒水，可恨也。汉阳负山带江，其南小山有僧寺者，大别山也。又有小别，谓之二别云。黄鹤楼，旧传费祎飞升于此，后忽乘黄鹤来归，故以名楼，号为天下绝景。崔灏诗最传，而太白奇句，得于此者尤多。今楼已废，故址亦不复存。问老吏云，在石镜亭、南楼之间，正对鹦鹉洲，犹可想见其地。楼榜李监篆，石刻独存。太白登此楼，《送孟浩然》诗云： 孤帆远映碧山尽，惟见长江天际流。 盖帆樯映远山，尤可观，非江行久，不能知也。复与冠之出汉阳门游仙洞，止是石壁数尺，皆直裂无洞穴之状。旧传有仙人隐其中，尝启洞出游，老兵遇之，得黄金数饼，后化为石。东坡先生有诗纪其事。初不云所遇何人，且太白固已云： 颇闻列仙人，于此学飞术。一朝向蓬海，千载空石室。 今鄂人谓之吕公洞，盖流俗附会也。有道人，澶州人，结庐洞侧，设吕公像其中。洞少南，即石镜山麓，麤顽石也，色黄赤皴驳，了不能鉴物，可谓浪得名者。由江滨堤上还船，民居市肆，数里不绝。其间复有巷陌，往来憧憧如织。盖四方商贾所集，而蜀人为多。
二十九日。早，有广汉僧世全、左绵僧了证来附从人舟。日昳，移舟江口，回望堤上，楼阁重复，灯火歌呼，夜分乃已。招医赵随为灵照视脉。
三十日。黎明离鄂州，便风挂颿，沿鹦鹉洲南行。洲上有茂林神祠，远望如小山。洲盖祢正平被杀处，故太白诗云： 至今芳洲上，兰蕙不敢生。 梁王僧辩击邵陵王纶军至鹦鹉洲，即此地也。自此以南为汉水，《禹贡》所谓 嶓冢导漾，东流为汉 者。水色澄澈可鉴，太白云 楚水清若空 ，盖言此也。过谢家矶、金鸡洑。矶不甚高，而石皆横裂，如累层甓。得缩项鳊鱼，重十斤。洑中有聚落，如小县。出鲟鱼，居民率以卖鲊为业。晚泊通济口，自此入沌。沌读如篆，字书云，水名，在江夏。过九月，则沌涸不可行，必由巴陵至荆渚。
九月一日。始入沌，实江中小夹也。过新潭，有龙祠，甚华洁。自是遂无复居人，两岸皆葭苇弥望，谓之百里荒。又无挽船，舟人以小舟引百丈，入夜财行四五十里，泊丛苇中。平时行舟，多于此遇盗，通济巡检持兵来警逻，不寐达旦。
二日。东岸苇稍薄缺，时见大江渺弥，盖巴陵路也。晡时，次下郡，始有二十余家，皆业渔钓，芦藩茅屋，宛有幽致。鱼尤不论钱。自此始复有挽路，登舟背望竟陵远山。泊白臼，有庄居数家，门外皆古柳侵云。
三日。自入沌，食无菜。是日，始得菘及芦菔，然不肯斸根，皆刈叶而已。过八迭洑口，皆有民居。晚泊归子保，亦有十余家，多桑柘榆柳。
四日。平旦，始解舟。舟人云，自此陂泽深阻，虎狼出没，未明而行，则挽卒多为所害。是日早，见舟人焚香祈神，云：告红头须、小使头、长年三老，莫令错呼错唤。问何谓长年三老，云梢工是也。长，读如长幼之长。乃知老杜 长年三老长歌里，白昼摊钱高浪中 之语，盖如此。因问何谓摊钱，云：博也。按梁冀能意钱之戏，注云：即摊钱也。则摊钱之为博，亦信矣。过纲步，有二十余家，在夕阳高柳中，短篱晒罾，小往来，正如画图所见，沌中之最佳处也。泊毕家池，地势爽垲，居民颇众。有一二家，虽茆荻结庐，而窗户整洁，藩篱坚壮，舍傍有果园甚盛，盖亦一聚之雄也。与诸子及二僧步登岸，游广福永固寺，阒然无一人。东偏白云轩前，橙方结实，虽小而极香，相与烹茶破橙。抵暮，乃还舟中。毕家池，盖属复州玉沙县沧浪乡云。
五日，泊紫湄。
六日。过东场。并水皆茂竹高林，堤净如扫，鸡犬闲暇，凫鸭浮没。人往来林樾间，亦有临渡唤船者，使人怳然如造异境。舟人云，皆村豪园庐也。泊鸡鸣。
七日。泊湛江。
八日。早，次江陵之建宁镇，盖沌口也。晋王澄弃荆州，别驾郭舒不肯从澄东下，乃留屯沌口；陈侯安都讨王琳至沌口；皆此地也。阻风，大鱼浮水中无数。凡行沌中七日，自是泛江，入石首县界。夜观隔江烧芦场，烟焰亘天如火城，光照舟中皆赤。
九日。早，谒后土祠。道旁民屋，苫茆皆厚尺余，整洁无一枝乱。挂帆抛江行三十里，泊塔子矶，江滨大山也。自离鄂州，至是始见山。买羊置酒，盖村步以重九故，屠一羊，诸舟买之，俄顷而尽。求菊花于江上人家，得数枝，芳馥可爱，为之颓然径醉。夜两极寒，始覆絮衾。
十日。阻风雨。遣小舟横绝江面，至对岸买肉食，得大鱼之半，又得一乌牡鸡，不忍杀，畜于舟中。俄有村翁持茭萌一束来饷，不肯受直。遣人先之夔。晚晴，开船窗观月。
十一日。舟行，望西南一角，水与天接。舟人云，是为潜军港，古尝潜军伺敌于此。遥见港中有两点正黑，疑其远树，则下不属地，久之，渐近可辨，盖二千五百斛大舟也。又有水禽双浮江中，色白，类鹅而大，楚人谓之天鹅，飞骞绝高，有弋得者，味甚美，或曰即鹄也。泊三江口，水浅，舟行甚艰。自此遂不复有山。太白诗： 山随平野尽，江入大荒流。 盖荆渚所作也。
十二日。过石首县，不入。石首自唐始为县，在龙盖山之麓，下临汉水，亦形胜之地。杜子美有《送石首薛明府》诗，即此邑也。泊藕池。
十三日。泊柳子。夜过全、证二僧舟中，听诵梵语《般若心经》。此经惟蜀僧能诵。
十四日。次公安，古所谓油口也。汉昭烈驻军，始更今名。规模气象甚壮。兵火之后，民居多茆竹，然茆屋尤精致可爱。井邑亦颇繁富，米斗六七十钱。知县右儒林郎周谦孙来，湖州人。游二圣报恩光孝禅寺。二圣谓青叶髻如来、娄至德如来也，皆示鬼神力士之形，高二丈余，阴威凛然可畏。正殿中为释迦；右为青叶髻，号大圣；左为娄至德，号二圣；三像皆南面。予按藏经驹字函，娑罗浮殊童子成道，为青叶髻如来，青叶髻如来再出世，为楼至如来，则二如来本一身耳。有碑言邑人一夕同梦二神人，言我青叶髻、娄至德如来也，有二巨木，在江干，我所运者，俟鄯行者来，令刻为我像。已而果有人自称鄯行者，又善肖像，邑人欣然请之。像成，人皆谓酷类所梦。然碑无年月，不知何代也。长老祖珠，南平军人。寺后有废城，髣髴尚存，图经谓之吕蒙城。然老杜乃曰： 地旷吕蒙营，江深刘备城。 盖玄德、子明皆屯于此也。老杜《晓发公安》诗注云： 数月憩息此县。 按公《移居公安》诗云： 水烟通径草，秋露接园葵。 而《留别公安太易沙门》诗云： 沙村白雪仍含冻，江县红梅已放春。 则是以秋至此县，暮冬始去。其曰数月憩息，盖为此也。泊弭节亭。驯鸥低飞往来，竟日不去。
十五日。周令说县本在近，北枕汉水，沙虚岸摧，渐徙而南，今江流，乃昔市邑也。又云，县有五乡，然共不及二千户，地旷民寡如此。民耕尤苦，堤防数坏，岁岁增筑不止。晚携家再游二圣寺。众寮有维摩刻木像，甚佳，云沙市工人所为也。方丈西有竹轩，颇佳。珠老说五祖法演禅师，初住四面山，孑然独处，凡二年，始有一道士来问道，乃请作知事。又三年，僧宝良来与道士朝夕参叩，皆得法。于是演公之道，寖为人知，而四方学者，始稍有至者。虽其后门人之盛称天下，然终身不过数十众。珠闻此于其师卍庵颜禅师。荆州绝无禅林，惟二圣而已。然蜀僧出关，必走江浙，回者又已自谓有得，不复参叩。故语云： 下江者疾走如烟，上江者鼻孔撩天。徒劳他二佛打供，了不见一僧坐禅。
十六日。过白湖，渺然无津，抛江至升子铺。有天鹅数百，翔泳水际。日入，泊沙市。自公安至此六十里，自此至荆南陆行十里，舟不复进矣。老杜诗云： 买薪犹白帝，鸣橹已沙头。 刘梦得云： 沙头樯干上，始见春江阔。 皆谓此也。
十七日。日入后，迁行李过嘉州赵青船，盖入峡船也。沙市堤上居者，大抵皆蜀人。不然，则与蜀人为婚姻者也。
十八日。见知府资政殿学士刘恭父珙、通判右奉议郎权嗣衍、左宣教郎陈孺。荆南，图经以为楚之郢都，梁元帝亦尝都焉。唐为江陵府荆南节度，今因之。然牧守署衔，但云知荆南军府，与永兴、河阳正同，初无意义，但沿旧而已。
十九日。郡集于新桥马监，监在西门外四十里。自出城，即黄茅弥望，每十余里，有村疃数家而已。道遇数十骑纵猎，获狐兔，皆系鞍上，割鲜藉草而饮，云襄阳军人也。是日极寒如穷冬，土人云，此月初已尝有雪。
二十日。倒樯竿，立橹床。盖上峡惟用橹及百丈，不复张帆矣。百丈以巨竹四破为之，大如人臂。予所乘千六百斛舟，凡用橹六枝，百丈两车。
二十一日。刘帅丁内艰，分迓兵之半负肩舆，自山路先归夔州。是日，重雾四塞。
二十二日。五鼓，赴能仁院，建会庆节道场。中夜后，舟人祀峡神，屠一豨。
二十三日。奠刘帅母安定郡太夫人卓氏。刘帅受吊礼，与吴人同。
二十四日。见左朝奉郎湖北安抚司主管机宜文字牛达可、右奉议郎安抚司干办公事汤衡、右朝奉郎安抚司干办公事赵蕴。
二十五日。右文林郎知归州兴山县高祁来。
二十六日。修船始毕，骨肉入新船。祭江渎庙，用壶酒、特豕。庙在沙市之东三四里，神曰昭灵孚应威惠广源王，盖四渎之一，最为典祀之正者。然两庑淫祠尤多，盖荆楚旧俗也。司法参军右迪功郎王师点，录其叔祖君仪待制《讼》卦讲义来。君仪，严州人，师事先大父，精于《易》，然遗书不传，讲义止存一篇而已，然亦其少作也。
二十七日。解舟，击鼓鸣橹，舟人皆大噪，拥堤观者如堵墙。泊新河口，距沙市三四里，盖蜀人修船处。
二十八日。泊方城。有嘉州人王百一者，初应募为船之招头。招头，盖三老之长，顾直差厚，每祭神，得胙肉倍众人。既而船户赵清，改用所善程小八为招头。百一失职怏怏，又不决去，遂发狂赴水。予急遣人拯之，流一里余，三没三踊，仅得出。一招头得丧，能使人至死，况大于此者乎！
二十九日。阻风。
十月一日。过瓜洲坝、仓头、百里洲，泊沱□。皆聚落，竹树郁然，民居相望。亦有村夫子聚徒教授，羣童见船过，皆挟书出观，亦有诵书不辍者。沱，江别名。《诗》 江有沱 、《禹贡》 岷山导江，东别为沱 是也。灉，则《尔雅》所谓春秋夏有水，冬无水曰灉也。
二日。泊桂林湾。全、证二僧陆行来云，沿路民居，大抵多四方人，土著财十一也。舟人杀猪十余口祭神，谓之开头。
三日。舟人分胙，行差晚。与儿辈登堤观蜀江，乃知李太白《荆门望蜀江》诗 江色绿且明 为善状物也。自离塔子矶，至是始望见巴山，山在松滋县。泊灌子口，盖松滋、枝江两邑之间。松滋，晋县，自此入蜀江。枝江，唐县，古罗国也，江陵九十九洲在焉。晋柳约之、罗述、甄季之闻桓玄死，自白帝至枝江，即此地也。欧阳文忠公有《枝江山行》五言二十四韵。盖文忠赴夷陵时，自此陆行至峡州，故其《望州坡》诗云： 崎岖几日山行倦，却喜坡头见峡州。 灌子口，一名松滋渡。刘宾客有诗云： 巴人泪应猨声落，蜀客船从鸟道回。
四日。过杨木寨。盖松滋有四寨，曰杨木、车羊、高平、税家云。泊龙湾。
五日。过白羊市，盖峡州宜都县境上。宜都，唐县也。谒张文忠公天觉墓，残伐墓木横道，几不可行。天觉之子直龙图阁茂已卒；二孙，一有官，病狂易；一白丁也。初作墓江滨，已而不果葬，改葬山间，今墓是也。而旧墓亦不复毁。启隧道出入，中可容数十人坐。有道人结屋其旁守之。道人出一石刻草书云： 莫将外物寻奇宝，须问真师决汞铅。寄八琼张子高。锺离权始自王屋游都下，弟子浮玉山人来乞此字。今又将西还，丹元子再请书卷之末。绍圣元年仲冬望日。 权，即世所谓锺离先生。子高即天觉，丹元子即东坡先生与之酬唱者。后有魏泰道辅跋云： 天觉修黄箓醮法成，浮玉山人谓之曰：上天录公之功，为须弥山八琼洞主，宜刻印谢帝而佩之。天觉不以为信，故浮玉又出锺离公书为证，后丹元子又为天觉求书卷末。 又有徐注者跋云： 天觉舟过真州，方出谒，有布衣幅巾者，径入舟中，索笔大书 闲人吕洞宾来谒张天觉 十字，掷笔即去。而天觉适归，墨犹未干。 注，真州人，云亲见之。坟前碑楼壁间，有诗一篇云： 秋风十驿望台星，想见冰壶照坐清。霖雨已回公旦驾，挽须聊听野王筝。三朝元老心方壮，四海苍生耳已倾。白发故人来一别，却归林下看升平。 盖魏道辅赠天觉诗，后人所题者。唐立夫舍人亦有一诗，末句云： 无碑堪堕泪，着句与招魂。 宜都知县右文林郎吕大辨来。泊赤崖。


六日。过荆门、十二碚，皆高崖绝壁，崭岩突兀，则峡中之险可知矣。过碚，望五龙及鸡笼山，嵯峨正如夏云之奇峯。荆门者，当以险固得名。碚上有石穴，正方，高可通人，俗谓之荆门，则妄也。晚至峡州，泊至喜亭下。峡州在唐为硖州，后改峡，而印文则为陕州。元丰中，郎官何洵直建言，陕与陜相乱，请改铸印文从山。事下少府监，而监丞欧阳发言，湖北之陕州，从阜从夹，（夹从两入。）陜西之陜州，从阜从夹，（夹从两人。）偏旁不同，本不相乱，恐四方谓少府监官皆不识字。当时朝士之议皆是发，而卒从洵直言改铸云。《至喜亭记》，欧阳公撰，黄鲁直书。
七日。见知州右朝奉大夫叶安行字履道。以小舟游西山甘泉寺，竹桥石磴，甚有幽趣，有静练、洗心二亭，下临江，山颇疎豁。法堂之右，小径数十步，至一泉，曰孝妇泉，谓姜诗妻庞氏也。泉上亦有庞氏祠，然欧阳文忠公不以为信，故其诗曰： 丛祠已废姜祠在，事迹难寻楚语讹。 又此篇首章云： 江上孤峯蔽绿萝。 初读之，但谓孤峯蒙藤萝耳，及至此，乃知山下为绿萝溪也。又至汉景帝庙及东山寺，景帝不知何以有庙于此。欧阳公为令时，有祈雨文，在集中。东山寺，亦见欧阳公诗，距望京门五里。寺外一亭，临小池，有山如屏环之，颇佳。亭前冬青及柏，皆百余年物。遂至夷陵县，见县令左从政郎胡振。厅事东至喜堂，郡守朱虞部为欧阳公所筑者，已焚坏。柱础尚存，规模颇雄深。又东，则祠堂，亦简陋，肖像殊不类，可叹。厅事前一井，相传为欧阳公所浚，水极甘寒，为一郡之冠。井旁一柟，合抱，亦传为公手植。晚，郡集于楚塞楼，遍历尔雅台、锦嶂亭。亭前海棠二本，亦百年物。尔雅台者，图经以为郭景纯注《尔雅》于此。又有绛雪亭，取欧阳公《千叶红梨》诗，而红梨已不存矣。
八日。五鼓尽，解船，过下牢关。夹江千峯万嶂，有竞起者，有独拔者，有崩欲压者，有危欲坠者，有横裂者，有直坼者，有凸者，有洼者，有罅者，奇怪不可尽状。初冬草木皆青苍不雕，西望重山如阙，江出其间，则所谓下牢溪也。欧阳文忠公有《下牢律》诗云： 入峡水渐曲，转滩山更多。 即此也。系船与诸子及证师登三游洞，蹑石磴二里，其险处不可着脚。洞大如三间屋，有一穴通人过，然阴黑峻险尤可畏。缭山腹，偃偻自岩下，至洞前，差可行。然下临溪潭，石壁十余丈，水声恐人。又一穴，后有壁，可居。锺乳岁久，垂地若柱，正当穴门。上有刻云： 黄大临、弟庭坚，同辛纮子大方，绍圣二年三月辛亥来游。 旁石壁上刻云： 景佑四年七月十日，夷陵欧阳永叔。 下缺一字。又云 判官丁 ，下又缺数字。丁者，宝臣也，字符珍。今丁字下二字，亦髣髴可见，殊不类元珍字。又永叔但曰夷陵，不称令。洞外溪上又有一崩石偃仆，刻云： 黄庭坚、弟叔向、子相、侄檠同道人唐履来游，观辛亥旧题，如梦中事也。建中靖国元年三月庚寅。 按鲁直初谪黔南，以绍圣二年过此，岁在乙亥，今云辛亥者误也。泊石牌峡。石穴中，有石如老翁持鱼竿状，略无少异。
九日。微雪，过扇子峡。重山相掩，政如屏风扇，疑以此得名。登虾蟆碚，《水品》所载第四泉是也。虾蟆在山麓，临江，头鼻吻颔绝类，而背脊疱处尤逼真。造物之巧，有如此者。自背上深入，得一洞穴，石色绿润，泉泠泠有声，自洞出，垂虾蟆口鼻间，成水帘入江。是日极寒，岩岭有积雪，而洞中温然如春。碚洞相对稍西，有一峯，孤起侵云，名天柱峯。自此山势稍平，然江岸皆大石堆积，弥望正如浚渠积土状。晚次黄牛庙，山复高峻。村人来卖茶菜者甚众，其中有妇人，皆以青斑布帕首，然颇白晰，语音亦颇正。茶则皆如柴枝草叶，苦不可入口。庙曰灵感，神封嘉应保安侯，皆绍兴以来制书也。其下即无义滩，乱石塞中流，望之可畏。然舟过乃不甚觉，盖操舟之妙也。传云，神佐夏禹治水有功，故食于此。门左右各一石马，颇卑小，以小屋覆之。其右马无左耳，盖欧阳公所见也。庙后丛木，似冬青而非，莫能名者。落叶有黑文，类符篆，叶叶不同，儿辈亦求得数叶。欧诗刻石庙中。又有张文忠一赞，其词曰： 壮哉黄牛，有大神力。辇聚巨石，百千万亿。剑戟齿牙，磥硊江侧。壅激波涛，险不可测。威胁舟人，骇怖失色。刲羊酾酒，千载庙食。 张公之意，似谓神聚石壅流以胁人求祭飨。使神之用心果如此，岂能巍然庙食千载乎？盖过论也。夜，舟人来告，请无击更鼓，云庙后山中多虎，闻鼓则出。
十日。早，以特豕、壶酒，祭灵感庙，遂行。过鹿角、虎头、史君诸滩，水缩已三之二，然湍险犹可畏。泊城下，归州秭归县界也。与儿曹步沙上，回望，正见黄牛峡。庙后山如屏风迭，嵯峨插天，第四迭上，有若牛状，其色赤黄。前有一人，如着帽立者。昨日及今早，云冒山顶，至是始见之。因至白沙市慈济院，见主僧志坚，问地名城下之由。云院后有楚故城，今尚在，因相与访之。城在一冈阜上，甚小。南北有门，前临江水，对黄牛峡。城西北一山，蜿蜓回抱，山上有伍子胥庙。大抵自荆以西，子胥庙至多。城下多巧石，如灵壁、湖口之类。
十一日。过达洞滩。滩恶，与骨肉皆乘轿陆行过滩。滩际多奇石，五色粲然可爱，亦或有文成物象及符书者。犹见黄牛峡庙后山。太白诗云： 三朝上黄牛，三暮行太迟。三朝又三暮，不觉鬓成丝。 欧阳公云： 朝朝暮暮见黄牛，徒使行人过此愁。山高更远望犹见，不是黄牛滞客舟。 盖谚谓： 朝见黄牛，暮见黄牛。三朝三暮，黄牛如故。 故二公皆及之。欧阳公自荆渚赴夷陵，而有下牢、三游及虾蟆碚、黄牛庙诗者，盖在官时来游也。故《忆夷陵山》诗云： 忆尝只吏役，巨细悉经觏。 其后又云： 荒烟下牢戍，百仭塞溪漱。虾蟆喷水帘，甘液胜饮酎。 亦尝到黄牛泊舟听猨狖也。晚泊马肝峡口。两山对立，修耸摩天，略如庐山。江岸多石，百丈萦绊，极难过。夜小雨。
十二日。早，过东滩，入马肝峡。石壁高绝处，有石下垂如肝，故以名峡。其傍又有狮子岩，岩中有一小石，蹲踞张颐，碧草被之，正如一青狮子。微泉泠泠，自岩中出，舟行急，不能取尝，当亦佳泉也。溪上又有一峯孤起，秀丽略如小孤山。晚抵新滩，登岸宿新安驿。夜雪。
十三日。舟上新滩，由南岸上。及十七八，船底为石所损，急遣人往拯之，仅不至沉。然锐石穿船底，牢不可动，盖舟人载陶器多所致。新滩两岸，南曰官漕，（平声。）北曰龙门。龙门水尤湍急，多暗石，官漕差可行，然亦多锐石，故为峡中最险处，非轻舟无一物，不可上下。舟人冒利，以至此，可为戒云。游江渎北庙，庙正临龙门。其下石罅中，有温泉，浅而不涸，一村赖之。妇人汲水，皆背负一全木盎，长二尺，下有三尺，至泉旁，以杓挹水，及八分，即倒坐旁石，束盎背上而去。大抵峡中负物率着背，又多妇人，不独水也。有妇人负酒卖，亦如负水状，呼买之，长跪以献。未嫁者，率为同心髻，高二尺，插银钗至六只，后插大象牙梳，如手大。
十四日。留驿中。晚，以小舟渡江南，登山，至江渎南庙。新修未毕，有一碑，前进士曾华旦撰。言：因山崩石壅，成此滩，害舟不可计，于是着令，自十月至二月禁行舟。知归州尚书都官员外郎赵诚闻于朝，疏凿之，用工八十日，而滩害始去，皇佑三年也。盖江绝于天圣中，至是而复通。然滩害至今未能悉去，若乘十二月、正月水落石尽出时，亦可并力尽镵去锐石。然滩上居民，皆利于败舟，贱卖板木，及滞留买卖，必摇沮此役。不则赂石工，以为石不可去。须断以必行，乃可成。又舟之所以败，皆失于重载。当以大字刻石置驿前，则过者必自惩创。二者皆不可不讲，当以告当路者。
十五日。舟人尽出所载，始能挽舟过滩。然须修治，遂易舟。离新滩，过白狗峡，泊舟兴山口。肩舆游玉虚洞。去江岸五里许，隔一溪，所谓香溪也。源出昭君村，水味美，录于《水品》，色碧如黛。呼小舟以渡，过溪，又里余，洞门小才袤丈。既入，则极大可容数百人，宏敞壮丽，如入大宫殿中。有石成幢盖、幡旗、芝草、竹笋、仙人、龙、虎、鸟兽之属，千状万态，莫不逼真。其绝异者，东石正圆如日，西石半规如月，予平生所见岩窦，无能及者。有熙宁中谢师厚、岑岩起题名，又有陈尧咨所作记，叙此洞本末，云唐天宝中，猎者始得之。比归，已夜，风急不可秉烛炬，然月明如昼，儿曹与全师皆杖策相从，殊不觉崖谷之险也。
十六日。到归州，见知州右奉议郎贾选子公、通判左朝奉郎陈端彦民瞻。馆于报恩光孝寺，距城一里许，萧然无僧。归之为州，才三四百家，负卧牛山，临江。州前即人鲊瓮。城中无尺寸平土，滩声常如暴风雨至。隔江有楚王城，亦山谷间，然地比归州差平。或云，楚始封于此。《山海经》：夏启封孟除于丹阳城；郭璞注云在秭归县南。疑即此也。然《史记》：成王封熊绎于丹阳；裴骃乃云在枝江。未详孰是。
十七日。郡集于望洋堂玩芳亭，亦皆沙石荦确之地。贾守云：州仓岁收秋夏二料，麦、粟、秔米，共五千余石，仅比吴中一下户耳。
十八日。初得艬船，差小，然底阔而轻，于上滩为便。
十九日。郡集于归乡堂。欲以是晚行，不果。访宋玉宅，在秭归县之东，今为酒家。旧有石刻 宋玉宅 三字，近以郡人避太守家讳，去之。或遂由此失传，可惜也。
二十日。早，离归州，出巫峯门，过天庆观，少留。观唐天宝元年碑，载明皇梦老子事，巴东大守刘瑫所立。字画颇清逸，碑侧题当时郡官吏胥姓名，字亦佳。又有周显德中荆南判官孙光宪为知归州高从让所立碑。从让，盖南平王家子弟。光宪亦知名，国史有事迹。盖五代时归、峡皆隶荆渚也。殿前有柏，数百年物。观下即咤滩，乱石无数。饭于灵泉寺。遂登舟过业滩，亦名滩也。水落舟轻，俄顷遂过。
二十一日。舟中望石门关，仅通一人行，天下至险也。晚泊巴东县。江山雄丽，大胜秭归。但井邑极于萧条，邑中才百余户，自令廨而下，皆茅茨，了无片瓦。权县事秭归尉右迪功郎王康年、尉兼主簿右迪功郎杜德先来，皆蜀人也。谒寇莱公祠堂，登秋风亭，下临江山。是日重阴微雪，天气飂飘。复观亭名，使人怅然，始有流落天涯之叹。遂登双柏堂、白云亭。堂下旧有莱公所植柏，今已槁死。然南山重复，秀丽可爱。白云亭则天下幽奇绝境，羣山环拥，层出间见，古木森然，往往二三百年物。栏外双瀑泻石涧中，跳珠溅玉，冷入人骨。其下是为慈溪，奔流与江会。予自吴入楚，行五千余里，过十五州，亭榭之胜，无如白云者，而止在县廨听事之后。巴东了无一事，为令者可以寝饭于亭中，其乐无涯。而阙令，动辄二三年无肯补者，何哉？
二十二日。发巴东，山益奇怪，有夫子洞者，一窦在峭壁绝高处，人迹所不可至，然髣髴若有栏楯，不知所谓夫子者何也。过三分泉，自山窦中出，止两派。俗云，三派有年，两派中熟，一派或绝流饥馑。泊疲石。夜雨。
二十三日。过巫山凝真观，谒妙用真人祠。真人，即世所谓巫山神女也。祠正对巫山，峯峦上入霄汉，山脚直插江中。议者谓太华、衡庐，皆无此奇。然十二峯者，不可悉见。所见八、九峯，惟神女峯最为纤丽奇峭，宜为仙真所托。祝史云，每八月十五夜月明时，有丝竹之音，往来峯顶，山猿皆鸣，达旦方渐止。庙后山半，有石坛平旷。传云夏禹见神女，授符书于此。坛上观十二峯，宛如屏障。是日，天宇晴霁，四顾无纤翳，惟神女峯上有白云数片，如鸾鹤翔舞裴徊，久之不散，亦可异也。祠旧有乌数百，送迎客舟，自唐夔州刺史李贻诗已云 羣乌幸胙余 矣。近干道元年，忽不至。今绝无一乌，不知其故。泊清水洞。洞极深，后门自山后出，但黮暗，水流其中，鲜能入者。岁旱祈雨颇应。权知巫山县左文林郎冉徽之、尉右迪功郎文庶几来。
二十四日。早，抵巫山。县在峡中，亦壮县也。市井胜归、峡二郡。隔江南陵山极高大，有路如线，盘屈至绝顶，谓之一百八盘，盖施州正路。黄鲁直诗云： 一百八盘携手上，至今归梦饶羊肠。 即谓此也。县廨有故铁盆，底锐似半瓮状，极坚厚，铭在其中，盖汉永平中物也。缺处铁色光黑如佳漆，字画淳质可爱玩。有石刻鲁直作《盆记》，大略言：建中靖国元气，予弟叔向嗣直，自涪陵尉摄县事。予起戎州，来寓县廨。此盆旧以种莲，余洗涤乃见字云。游楚故离宫，俗谓之细腰宫。有一池，亦当时宫中燕游之地，今烟没略尽矣。三面皆荒山，南望江山奇丽。又有将军墓，东晋人也。一碑在墓后，跌陷入地，碑倾前欲压，字才半存。
二十五日。晡后，至大溪口泊舟。出美梨，大如升。
二十六日。发大溪口，入瞿唐峡。两壁对耸，上入霄汉，其平如削成。仰视天，如疋练然。水已落，峡中平如油盎。过圣姥泉，盖石上一罅，人大呼于旁，则泉出，屡呼则屡出，可怪也。晚至瞿唐关，唐故夔州，与白帝城相连。杜诗云： 白帝夔州各异城。 盖言难辨也。关西门正对灔滪堆。堆，碎石积成，出水数十丈。土人云： 方夏秋水涨时，水又高于堆数十丈。 肩舆入关，谒白帝庙，气象甚古，松柏皆数百年物。有数碑，皆孟蜀时所立。庭中石笋，有黄鲁直建中靖国元年题字。又有越公堂，隋杨素所创，少陵为赋诗者，已毁。今堂近岁所筑，亦甚宏壮。自关而东，即东屯，少陵故居也。
二十七日。早，至夔州。州在山麓沙上，所谓鱼复永安宫也。宫今为州仓，而州治在宫西北，甘夫人墓西南，景德中转运使丁谓、薛颜所徙。比白帝颇平旷，然失关险，无复形势。在瀼之西，故一曰瀼西。土人谓山间之流通江者曰瀼云。州东南有八阵碛，孔明之遗迹，碎石行列如引绳。每岁江涨，碛上水数十丈，比退，阵石如故。


常将好事于人，祸不临身害己。
既读孔孟之书，必达周公之礼。
君子敬而无失，与人恭而有礼。
事君数斯辱矣，朋友数斯疏矣。
人无酬天之力，天有养人之心。
好马不备双鞍，忠臣不事二主。
常想有力之奴，不念无为之子。
人有旦夕祸福，天有昼夜阴晴。
君子当权积福，小人仗势欺人。
人将礼乐为先，树将枝叶为圆。
马有垂缰之义，狗有湿草之恩。
运去黄金失色，时来铁也争光。
怕人知道休做，要人敬重勤学。
泰山不却微尘，积少垒成高大。
人道谁无烦恼，风来浪也白头。


黄金浮世在，白发故人稀。
多金非为贵，安乐值钱多。
休争三寸气，白了少年头。
百年随时过，万事转头空。
耕牛无宿草，仓鼠有余粮。
万事分已定，浮生空自忙。
结有德之朋，绝无义之友。
常怀克己心，法度要谨守。
君子坦荡荡，小人常戚戚。
见事知长短，人面识高低。
心高遮胜事，地高堰水流。
水深流去慢，贵人语话迟。
道高龙虎伏，德重鬼神钦。
人高谈今古，物高价出头。
休倚时来势，提防运去时。
藤萝绕树生，树倒藤萝死。
官满如花谢，势败奴欺主。
命强人欺鬼，运衰鬼弄人。
人无千日好，花无百日红。
人有十年壮，鬼神不敢傍。
厨中有剩饭，路上有饥人。
饶人不是痴，过后得便宜。
量小非君子，德高乃丈夫。
路遥知马力，日久见人心。
常存君子道，须有丈夫志。
雁飞不到处，人被名利牵。
地有三江水，人无四海心。
有钱善使用，死后一场空。
为仁不富矣，为富不仁矣。
君子喻于义，小人喻于利。
贫而无怨难，富而无骄易。
百年全在命，半点不由人。
在家敬父母，何须远烧香？
家和贫也好，不义富如何？
晴干开水道，须防暴雨时。
寒门生贵子，白屋出公卿。
将相本无种，男儿当自强。
欲要夫子行，无可一日清。
三千徒众立，七十二贤人。
成人不自在，自在不成人。
国正天心顺，官清民自安。
妻贤夫祸少，子孝父心宽。
白云朝朝过，青天日日闲。
自家无运至，却怨世界难。
有钱能解语，无钱语不听。
时间风火性，烧了岁寒衣。
人生不满百，常怀千岁忧。
来说是非者，便是是非人。
积善有善报，积恶有恶报。
报应有早晚，祸福自不错。
花有重开日，人无常少年。
人无害虎心，虎有伤人意。
上山擒虎易，开口告人难。
忠臣不怕死，怕死不忠臣。
从前多少事，过去一场空。
满怀心腹事，尽在不言中。
既在矮檐下，怎敢不低头。
家贫知孝子，国乱识忠臣。
但是登途者，都是福薄人。
家贫君子拙，时来小儿强。
命好心也好，富贵直到老；
命好心不好，中途夭折了；
心命都不好，穷苦直到老。
年老心未老，人穷志不穷。
自古皆有死，民无信不立。
乖汉瞒痴汉，痴汉总不知。
乖汉做驴子，却被痴汉骑。


但行好事，莫问前程。
与人方便，自己方便。
善与人交，久而敬之。
人贫志短，马瘦毛长。
人心似铁，官法如炉。
谏之双美，毁之双伤。
赞叹福生，作念祸生。
积善之家，必有余庆。
积恶之家，必有余殃。
休争闲气，日有平西。
来之不善，去之亦易。
人平不语，水平不流。
得荣思辱，处安思危。
羊羔虽美，众口难调。
事要三思，免劳后悔。
太子入学，庶民同例。
官至一品，万法依条。
得之有本，失之无本。
凡事从实，积福自厚。
无功受禄，寝食不安。
财高气壮，势大欺人。
言多语失，食多伤心。
送朋友酒，日食三餐。
酒要少吃，事要多知。
相争告人，万种无益。
礼下于人，必有所求。
敏而好学，不耻下问。
居必择邻，交必良友。
顺天者存，逆天者亡。
得人一牛，还人一马。
老实常在，脱空常败。
人为财死，鸟为食亡。
三人同行，必有我师。
人无远虑，必有近忧。
寸心不昧，万法皆明。
明中施舍，暗里填还。
人间私语，天闻若雷。
暗室亏心，神目如电。
肚里跷蹊，神道先知。
人离乡贱，物离乡贵。
杀人可恕，情理难容。
人欲可断，天理可循。
心要忠恕，意要诚实。
狎昵恶少，久必受累。
屈志老诚，忽可相依。
施惠勿念，受恩莫忘。
勿营华屋，勿谋良田。
祖宗虽远，祭祀宜诚。
子孙虽愚，诗书宜读。
刻薄成家，理无久享。


贫居闹市无人问，富在深山有远亲。
人情好似初相见，到老终无怨恨心。
白马红缨彩色新，不是亲者强来亲；
一朝马死黄金尽，亲者如同陌路人。
青草发时便盖地，运通何须觅故人。
但能依理求生计，何必欺心做恶人。
才与人交辨人心，高山流水向古今。
莫作亏心侥幸事，自然灾祸不来侵。
人着人死天不肯，天着人死有何难？
我见几家贫了富，几家富了又还贫。
三寸气在千般用，一旦无常万事休。
人见利而不见害，鱼见食而不见钩。
是非只为多开口，烦恼皆因强出头。
山寺日高僧未起，算来名利不如闲。
欺心莫赌洪天誓，人与世情朝朝随。
人生稀有七十馀，多少风光不同居。
长江一去无回浪，人老何曾再少年？
大道劝人三件事，戒酒除花莫赌钱。
平生正直无私曲，问甚天公饶不饶。
猛虎不在当道卧，困龙也有升天时。
临崖勒马收缰晚，船到江心补漏迟。
家业有时为来往，还钱常记借钱时。
金风未动蝉先觉，暗算无常死不知。
青山只会明今古，绿水何曾洗是非？
常将有日思无日，莫待无时思有时。
善恶到头终有报，只争来早与来迟。
蒿里隐着灵芝草，淤泥陷着紫金杯。
劝君莫做亏心事，古往今来放过谁。
言多语失皆因酒，义断亲疏只为钱。
有事但近君子说，是非休听小人言。
妻贤何愁家不富，子孝何须父向前？
心好家门生贵子，命好何须靠祖田？
侵人田土骗人钱，荣华富贵不多年。
莫道眼前无报应，分明折在子孙边。
酒逢知己千杯少，话不投机半句多。
衣服破时宾客少，识人多处是非多。
草怕严霜霜怕日，恶人自有恶人磨。
月过十五光明少，人到中年万事和。
良言一句三冬暖，恶语伤人六月寒。
雨里深山雪里烟，看时容易做时难。
无名草木年年发，不信男儿一世穷。
若不与人行方便，念尽弥陀总是空。
少年休笑白头翁，花开能有几日红？
越奸越狡越贫穷，奸狡原来天不容；
富贵若从奸狡得，世间呆汉吸西风。
忠臣不事二君主，烈女不嫁二夫郎。
小人狡猾心肠歹，君子公平托上苍。
一字千金价不多，会文会算有谁过？
身小会文国家用，大汉空长作什么？


容以七尺为期，貌合两仪而论。胸腹手足，实接五行；耳目口鼻，全通四气。相顾相称，则福生；如背如凑，则林林总总，不足论也。
容贵 整 ， 整 非整齐之谓。短不豕蹲，长不茅立，肥不熊餐，瘦不鹊寒，所谓 整 也。背宜圆厚，腹宜突坦，手宜温软，曲若弯弓，足宜丰满，下宜藏蛋，所谓 整 也。五短多贵，两大不扬，负重高官，鼠行好利，此为定格。他如手长于身，身过于体，配以佳骨，定主封侯；罗纹满身，胸有秀骨，配以妙神，不拜相即鼎甲矣。
貌有清、古、奇、秀之别，总之须看科名星与阴骘纹为主。科名星，十三岁至三十九岁随时而见；阴骘纹，十九岁至四十六岁随时而见。二者全，大物也；得一亦贵。科名星见于印堂眉彩，时隐时见，或为钢针，或为小丸，尝有光气，酒后及发怒时易见。阴骘纹见于眼角，阴雨便见，如三叉样，假寐时最易见。得科名星者早荣，得阴骘纹者迟发。二者全无，前程莫问。阴骘纹见于喉间，又主生贵子；杂路不在此路。
目者面之渊，不深则不清。鼻者面之山，不高则不灵。口阔而方禄千种，齿多而圆不家食。眼角入鬓，必掌刑名。顶见于面，终司钱谷：出贵征也。舌脱无官，橘皮不显。文人有伤左目，鹰鼻动便食人：此贱征也。


面部如命，气色如运。大命固宜整齐，小运亦当亨泰。是故光焰不发，珠玉与瓦砾同观；藻绘未扬，明光与布葛齐价。大者主一生祸福，小者亦三月吉凶。
人以气为主，于内为精神，于外为气色。有终身之气色， 少淡、长明、壮艳、老素 是也。有一年之气色， 春青、夏红、秋黄、冬白 是也。有一月之气色， 朔后森发，望后隐跃 是也。有一日之气色， 早青、昼满、晚停、暮静 是也。
科名中人，以黄为主，此正色也。黄云盖顶，必掇大魁；黄翅入鬓，进身不远；印堂黄色，富贵逼人；明堂素净，明年及第。他如眼角霞鲜，决利小考；印堂垂紫，动获小利，红晕中分，定产佳儿；两颧红润，骨肉发迹。由此推之，足见一斑矣。
色忌青，忌白。青常见于眼底，白常见于眉端。然亦不同：心事忧劳，青如凝墨；祸生不测，青如浮烟；酒色惫倦，白如卧羊；灾晦催人，白如傅粉。又有青而带紫，金形遇之而飞扬，白而有光，土庚相当亦富贵，又不在此论也。最不佳者： 太白夹日月，乌鸟集天庭，桃花散面颊，预尾守地阁。 有一于此，前程退落，祸患再三矣。


既识神骨，当辨刚柔。刚柔，则五行生克之数，名曰 先天种子 ，不足用补，有余用泄。消息与命相通，此其较然易见者。
五行有合法，木合火，水合木，此顺而合。顺者多富，即贵亦在浮沉之间。金与火仇，有时合火，推之水土者皆然，此逆而合者，其贵非常。然所谓逆合者，金形带火则然，火形带金，则三十死矣；水形带土则然，土形带水，则孤寡终老矣；木形带金则然，金形带木，则刀剑随身矣。此外牵合，俱是杂格，不入文人正论。
五行为外刚柔，内刚柔，则喜怒、跳伏、深浅者是也。喜高怒重，过目辄忘，近 粗 。伏亦不伉，跳亦不扬，近 蠢 。初念甚浅，转念甚深，近 奸 。内奸者，功名可期。粗蠢各半者，胜人以寿。纯奸能豁达，其人终成。纯粗无周密，半途必弃。观人所忽，十有九八矣。


语云： 脱谷为糠，其髓斯存 ，神之谓也。 山骞不崩，唯石为镇 ，骨之谓也。一身精神，具乎两目；一身骨相，具乎面部。他家兼论形骸，文人先观神骨。开门见山，此为第一。
文人论神，有清浊之辨。清浊易辨，邪正难辨。欲辨邪正，先观动静；静若含珠，动若木发；静若无人，动若赴的，此为澄清到底。静若萤光，动若流水，尖巧而喜淫；静若半睡，动若鹿骇，别才而深思。一为败器，一为隐流，均之托迹于清，不可不辨。
凡精神，抖擞处易见，断续处难见。断者出处断，续者闭处续。道家所谓 收拾入门 之说，不了处看其脱略，做了处看其针线。小心者，从其不了处看之，疏节阔目，若不经意，所谓脱略也。大胆者，从其做了处看之，慎重周密，无有苟且，所谓针线也。二者实看向内处，稍移外便落情态矣，情态易见。
骨有九起：天庭骨隆起，枕骨强起，顶骨平起，佐串骨角起，太阳骨线起，眉骨伏犀起，鼻骨芽起，颧骨若不得而起，项骨平伏起。在头，以天庭骨、枕骨、太阳骨为主；在面，以眉骨、颧骨为主。五者备，柱石之器也；一则不穷；二则不贱；三则动履稍胜；四则贵矣。
骨有色，面以青为贵， 少年公卿半青面 是也。紫次之，白斯下矣。骨有质，头以联者为贵。碎次之。总之，头上无恶骨，面佳不如头佳。然大而缺天庭，终是贱品；圆而无串骨，半是孤僧；鼻骨犯眉，堂上不寿。颧骨与眼争，子嗣不立。此中贵贱，有毫厘千里之辨。


人之声音，犹天地之气，轻清上浮，重浊下坠。始于丹田，发于喉，转于舌，辨于齿，出于唇，实与五音相配。取其自成一家，不必一一合调，闻声相思，其人斯在，宁必一见决英雄哉！
声与音不同。声主 张 ，寻发处见；音主 敛 ，寻歇处见。辨声之法，必辨喜怒哀乐；喜如折竹当风，怒如阴雷起地，哀如击薄冰，乐如雪舞风前，大概以 轻清 ；为上。声雄者，如钟则贵，如锣则贱；声雌者，如雉鸣则贵，如蛙鸣则贱。远听声雄，近听悠扬，起若乘风，止如拍琴，上上。 大言不张唇，细言不露齿 ，上也，出而不返，荒郊牛鸣。急而不达，深夜鼠嚼；或字句相联，喋喋利口；或齿喉隔断，喈喈混谈：市井之夫，何足比较？
音者，声之余也，与声相去不远，此则从细曲中见耳。贫贱者有声无音，尖巧者有音无声，所谓 禽无声,兽无音 是也。凡人说话，是声散在前后左右者是也。开谈多含情，话终有余响，不唯雅人，兼称国士；口阔无溢出，舌尖无窕音，不唯实厚，兼获名高。


须眉男子 。未有须眉不具可称男子者。 少年两道眉，临老一付须。 此言眉主早成，须主晚运也。然而紫面无须自贵，暴腮缺须亦荣：郭令公半部不全，霍膘骁一副寡脸。此等间逢，毕竟有须眉者，十之九也。
眉尚彩，彩者，杪处反光也。贵人有三层彩，有一二层者。所谓 文明气象 ，宜疏爽不宜凝滞。一望有乘风翔舞之势，上也；如泼墨者，最下。倒竖者，上也；下垂者，最下。长有起伏，短有神气；浓忌浮光，淡忌枯索。如剑者掌兵权，如帚者赴法场。个中亦有征范，不可不辨。但如压眼不利，散乱多忧，细而带媚，粗而无文，是最下乘。
须有多寡，取其与眉相称。多者，宜清、宜疏、宜缩、宜参差不齐；少者，宜光、宜健、宜圆、宜有情照顾。卷如螺纹，聪明豁达；长如解索，风流荣显；劲如张戟，位高权重；亮若银条，早登廊庙，皆宦途大器。紫须剑眉，声音洪壮；蓬然虬乱，尝见耳后，配以神骨清奇，不千里封侯，亦十年拜相。他如 辅须先长终不利 、 人中不见一世穷 、 鼻毛接须多滞晦 、 短毙遮口饿终身 ，此其显而可见者耳。


容貌者，骨之余，常佐骨之不足。情态者，神之余，常佐神之不足。久注观人精神，乍见观人情态。大家举止，羞涩亦佳；小儿行藏，跳叫愈失。大旨亦辨清浊，细处兼论取舍。
有弱态，有狂态，有疏懒态，有周旋态。飞鸟依人，情致婉转，此弱态也。不衫不履，旁若无人，此狂态也。坐止自如，问答随意，此疏懒态也。饰其中机，不苟言笑，察言观色，趋吉避凶，则周旋态也。皆根其情，不由矫枉。弱而不媚，狂而不哗，疏懒而真诚，周旋而健举，皆能成器；反之，败类也。大概亦得二三矣。
前者恒态，又有时态。方有对谈，神忽他往；众方称言，此独冷笑；深险难近，不足与论情。言不必当，极口称是，未交此人，故意底毁；卑庸可耻，不足与论事。漫无可否，临事迟回；不甚关情，亦为堕泪。妇人之仁，不足与谈心。三者不必定人终身。反此以求，可以交天下士。


包融
融，延陵人。开元间仕历大理司直。与参军殷遥、孟浩然交厚。工为诗。二子何、佶，纵声雅道，齐名当时，号 三包 。有诗一卷，行世。夫人之于学，苦心难；既苦心，成业难；成业者获名不朽，兼父子兄弟间尤难。历观唐人，父子如三包，六窦，张碧、张瀛，顾况、非熊，章孝标、章碣，温庭筠、温宪；公孙如杜审言、杜甫，钱起、钱珝；兄弟如皇甫冉、皇甫曾，李宣古、李宣远，姚系、姚伦等；皆联玉无瑕，清尘远播。芝兰继芳，重难改于父道；骚雅接响，庶不慊于祖风。四难之间，挥麈之际，亦可以为美谈矣。
崔国辅
国辅，山阴人。开元十四年严迪榜进士，与储光羲、綦毋潜同时。举县令，累迁集贤直学士、礼部郎中。天宝间，坐是王鉷近亲，贬竟陵司马。有文及诗，婉娈清楚，深宜讽咏。乐府短章，古人有不能过也。初至竟陵，与处士陆鸿渐游，三岁，交情至厚，谑笑永日。又相与较定茶水之品。临别谓羽曰： 予有襄阳太守李憕所遗白驴、乌犎牛各一头，及卢黄门所遗文槐书函一枚，此物皆己之所惜者，宜野人乘蓄，故特以相赠。 雅意高情，一时所尚。有酬酢之歌诗，并集传焉。
卢象
象，字纬卿，汶水人，鸿之侄也。携家来居江东最久。仕为校书郎、左拾遗、膳部员外郎。受安禄山伪官，贬永州司户参军。后为主客员外郎。有诗名，誉充秘阁，雅而不素，有大体，得国士之风。集二十卷，今传。同仕有韦述，为桑泉尉。时诏求逸书，命述等编校于朝元殿。后为翰林学士，有诗名，今亦传焉。
綦毋潜
潜，字孝通，荆南人。开元十四年严迪榜进士及第。授宜寿尉，迁右拾遗，入集贤院待制，复授校书，终著作郎。与李端同时。诗调屹崒峭蒨足佳句，善写方外之情，历代未有。荆南分野，数百年来，独秀斯人。后见兵乱，官况日恶，挂冠归隐江东别业。王维有诗送之，曰： 明时久不达，弃置与君同。天命无怨色，人生有素风。 一时文士咸赋诗祖饯，甚荣。有集一卷，行世。
王昌龄
昌龄，字少伯，太原人。开元十五年李嶷榜进士，授汜水尉。又中宏辞，迁校书郎。后以不护细行，贬龙标尉。以刀火之际，归乡里，为刺史闾丘晓所忌而杀。后张镐按军河南，晓愆期，将戮之，辞以亲老，乞恕，镐曰： 王昌龄之亲欲与谁养乎 晓大惭沮。昌龄工诗，缜密而思清，时称 诗家夫子王江宁 ，盖尝为江宁令。与文士王之涣、辛渐交友至深，皆出模范，其名重如此。有诗集五卷，又述作诗格律、境思、体例，共十四篇，为《诗格》一卷，又，《诗中密旨》一卷，及《古乐府解题》一卷，今并传。自元嘉以还，四百年之内，曹、刘、陆、谢，风骨顿尽。逮储光羲、王昌龄，颇従厥迹，两贤气同而体别也。王稍声峻，奇句俊格，惊耳骇目。奈何晚途不矜小节，谤议腾沸，两窜遐荒，使知音者喟然长叹，至归全之道，不亦痛哉。
常建
建，长安人。开元十五年与王昌龄同榜登科。大历中，授盱眙尉。仕颇不如意，遂放浪琴酒，往来太白、紫阁诸峰，有肥遯之志。尝采药仙谷中，遇女子，遍体毛绿，自言是秦时宫人，亡入山来食松叶，遂不饥寒，因授建微旨，所养非常。后寓鄂渚，招王昌龄、张偾同隐，获大名当时。集一卷，今传。古称高才而无贵仕，诚哉是言。曩刘桢死于文学，鲍照卒于参军，今建亦沦于一尉，悲夫！建属思既精，词亦警绝，似初发通庄，却寻野径，百里之外，方归大道。旨远兴僻，能论意表，可谓一唱而三叹矣。
贺兰进明
进明，开元十六年虞咸榜进士及第。仕为御史大夫。肃宗时，出为河南节度使。时禄山群党未平，尝帅师屯临淮备贼，竟亦无功。进明好古博雅，经籍满腹，其所著述一百余篇，颇究天人之际。又有古诗乐府等数十篇，大体符于阮公，皆今所传者云。
崔署
署，宋州人。少孤贫，不应荐辟，志况疏爽，择交于方外。苦读书，高栖少室山中。与薛据友善。工诗，言词款要，情兴悲凉，送别、登楼，俱堪泪下。集传于今也。
陶翰
翰，润州人。开元十八年崔明允下进士及第，次年中博学宏辞，与郑昉同时，官至礼部员外郎。为诗词笔双美，既多兴象，复备风骨。三百年以前，方可论其裁制。大为当时所称。今有集相传。
王维
维，字摩诘，太原人。九岁知属辞，工草隶，闲音律。岐王重之。维将应举，岐王谓曰： 子诗清越者，可录数篇，琵琶新声，能度一曲，同诣九公主第。 维如其言。是日，诸伶拥维独奏，主问何名，曰： 《郁轮袍》。 因出诗卷。主曰： 皆我习讽，谓是古作，乃子之佳制乎 延于上座曰： 京兆得此生为解头，荣哉！ 力荐之。开元十九年状元及第。擢右拾遗，迁给事中。贼陷两京，驾出幸，维扈従不及，为所擒，服药称喑病。禄山爱其才，逼至洛阳供旧职，拘于普施寺。贼宴凝碧池，悉召梨园诸工合乐，维痛悼，赋诗曰： 万户伤心生野烟，百官何日再朝天秋槐花落空宫里，凝碧池头奏管弦。 时闻行在所。贼平后，授伪官者皆定罪，独维得免。仕至尚书右丞。维诗入妙品上上，画思亦然。至山水平远，云势石色，皆天机所到，非学而能。自为诗云： 当代谬词客，前身应画师。 后人评维 诗中有画，画中有诗 ，信哉！客有以《按乐图》示维者，曰： 此《霓裳》第三叠最初拍也。 对曲果然。笃志奉佛，蔬食素衣。丧妻不再娶，孤居三十年。别墅在蓝田县南辋川，亭馆相望。尝自写其景物奇胜，日与文士丘为、裴迪、崔兴宗游览赋诗，琴樽自乐。后表请舍宅以为寺。临终，作书辞亲友，停笔而化。代宗访维文章，弟缙集赋诗第十卷上之，今传于世。
薛据
据，荆南人。开元十九年王维榜进士。天宝六年，又中风雅古调科第一人。于吏部参选，据自恃才名，请受万年录事。流外官诉宰执，以为赤县是某等清要，据无媒，改涉县令。后仕历司议郎，终水部郎中。据为人骨鲠，有气魄，文章亦然。尝自伤不得早达，造句往往追凌鲍、谢。初好栖遁，居高山炼药。晚岁置别业终南山下老焉。有集今传。
刘长卿
长卿，字文房，河间人。少居嵩山读书，后移家来鄱阳最久。开元二十一年徐征榜及第。至德中，历监察御史，以检校祠部员外郎出为转运使判官，知淮西岳鄂转运留后。观察使吴仲孺诬奏，非罪系姑苏狱，久之，贬潘州南巴尉。会有为辩之者，量移睦州司马。终随州刺史。长卿清才冠世，颇凌浮俗，性刚，多忤权门，故两逢迁斥，人悉冤之。诗调雅畅，甚能炼饰。其自赋，伤而不怨，足以发挥风雅。权德舆称为 五言长城 。长卿尝谓： 今人称前有沈、宋、王、杜，后有钱、郎、刘、李。李嘉祐、郎士元何得与余并驱 每题诗不言姓，但书 长卿 ，以天下无不知其名者云。灞陵碧涧有别业。今集诗赋文等传世。淮南李穆，有清才，公之婿也。
李季兰
季兰，名冶，以字行，峡中人，女道士也。美姿容，神情萧散。专心翰墨，善弹琴，尤工格律。当时才子颇夸纤丽，殊少荒艳之态。始年六岁时，作《蔷薇诗》云： 经时不架却，心绪乱纵横。 其父见曰： 此女聪黠非常，恐为失行妇人。 后以交游文士，微泄风声，皆出乎轻薄之口。夫士有百行，女唯四德。季兰则不然，形气既雄，诗意亦荡。自鲍昭以下，罕有其伦。时往来剡中，与山人陆羽、上人皎然意甚相得。皎然尝有诗云： 天女来相试，将花欲染衣。禅心竟不起，还捧旧花归。 其谑浪至此。又尝会诸贤于乌程开元寺，知河间刘长卿有阴重之疾，诮曰： 山气日夕佳。 刘应声曰： 众鸟欣有托。 举坐大笑，论者两美之。天宝间，玄宗闻其诗才，诏赴阙，留宫中月余，优赐甚厚，遣归故山。评者谓上比班姬则不足，下比韩英则有余，不以迟暮，亦一俊媪。有集，今传于世。
论曰：《诗》云， 《关雎》，乐得淑女，以配君子，忧在进贤，不淫其色。哀窈窕，思贤才，而无伤苦之心焉。 故古诗之道，各存六义，然终归于正，不离乎雅。是以昔贤妇人，散情文墨，斑斑简牍。概而论之，后来班姬伤秋扇以暂恩，谢娥咏絮雪而同素；大家《七诫》，执者修者；蔡琰《胡笳》，闻而心折。率以明白之操，徽美之诚，欲见于悠远，寓文以宣情，含毫而见志，岂泛滥之故，使人击节沾洒，弹指追念，良有谓焉。噫！笔墨固非女子之事，亦在用之如何耳。苟天之可逃，礼不必备，则词为自献之具，诗有妒情之作，衣服饮食，无闲净之容，铅华膏泽，多鲜饰之态，故不相宜矣。是播恶于众，何《关雎》之义哉历观唐以雅道奖士类，而闺阁英秀，亦能熏染，锦心绣口，蕙情兰性，足可尚矣。中间如李季兰、鱼玄机，皆跃出方外，修清净之教，陶写幽怀，留连光景，逍遥闲暇之功，无非云水之念，与名儒比隆，珠往琼复。然浮艳委托之心，终不能尽，白璧微瑕，惟在此耳。薛涛流落歌舞，以灵慧获名当时，此亦难矣。三者既不可略，如刘媛、刘云、鲍君徽、崔仲容、道士元淳、薛缊、崔公达、张窈窕、程长文、梁琼、廉氏、姚月华、裴羽仙、刘瑶、常浩、葛鸦儿、崔莺莺、谭意哥、户部侍郎吉中孚妻张夫人、鲍参军妻文姬、杜羔妻赵氏、张建封妾盼盼、南楚材妻薛媛等，皆能华藻，才色双美者也。或望幸离宫，伤宠后掖；或以従军万里，断绝音耗；或祗役连年，迢遥风水；或为宕子妻，或为商人妇。花雨春夜，月露秋天，玄鸟将谢，宾鸿来届；捣锦石之流黄，织回文于缃绮，魂梦飞远，关山到难。当此时也，濡毫命素，写怨书怀，一语一联，俱堪堕泪。至若间以丰丽，杂以纤穠，导淫奔之约，叙久旷之情，不假绿琴，但飞红纸，中间不能免焉。尺有短而寸有长，故未欲椎埋之云尔。
阎防
防，河中人。开元二十二年李琚榜及第。颜真卿甚敬爱之，欲荐于朝，不屈。为人好古博雅，诗语真素，魂清魄爽，放旷山水，高情独诣。于终南山丰德寺结茅茨读书，百丈溪是其隐处，题诗云： 浪迹弃人世，还山自幽独。始傍巢由踪，吾其获心曲。 又云： 养闲度人事，达命知止足。不学鲁国儒，俟时劳伐辐。 后信命，不务进取，以此自终。有诗集行世。
李颀
颀，东川人。开元二十三年贾季邻榜进士及第。调新乡县尉。性疏简，厌薄世务。慕神仙，服饵丹砂，明轻举之道，结好尘喧之外。一时名辈，莫不重之。工诗，发调既清，修词亦秀，杂歌咸善，玄理最长，多为放浪之语，足可震荡心神。惜其伟材，只到黄绶。故其论家，往往高于众作。有集今传。
张諲
諲，永嘉人。初隐少室下，闭门修肄，志甚勤苦，不及声利。后应举，官到刑部员外郎。明《易·象》，善草隶，兼画山水，诗格高古。与李颀友善，事王维为兄，皆为诗酒丹青之契。维赠诗云： 屏风误点惑孙郎，团扇草书惊内史。 李颀赠曰： 小王破体闲支策，落月梨花照空壁。诗堪记室妒风流，画与将军作勍敌。 天宝中谢官，归故山偃仰，不复来人间矣。有诗传世。
孟浩然
浩然，襄阳人。少好节义，诗工五言。隐鹿门山，即汉庞公栖隐处也。四十游京师，诸名士间尝集秘省联句，浩然曰： 微云淡河汉，疏雨滴梧桐。 众钦服。张九龄、王维极称道之。维待诏金銮，一旦私邀入，商较风雅，俄报玄宗临幸，浩然错咢，伏匿床下，维不敢隐，因奏闻。帝喜曰： 朕素闻其人，而未见也。 诏出，再拜。帝问曰： 卿将诗来耶 对曰： 偶不赍。 即命吟近作，诵至 不才明主弃，多病故人疏 之句，帝慨然曰： 卿不求仕，朕何尝弃卿，奈何诬我！ 因命放还南山。后张九龄署为従事。开元末，王昌龄游襄阳，时新病起，相见甚欢，浪情宴谑，食鲜疾动而终。古称祢衡不遇，赵壹无禄。观浩然磬拆谦退，才名日高，竟沦明代，终身白衣，良可悲夫！其诗文采丰茸，经纬绵密，半遵雅调，全削凡近。所著三卷，今传。王维画浩然像于郢州，为浩然亭。咸通中，郑諴谓贤者名不可斥，更名曰 孟亭 ，今存焉。
丘为
为，嘉兴人。初累举不第，归山读书数年。天宝初刘单榜进士。王维甚称许之，尝与唱和。初，事继母孝，有灵芝生堂下。累官太子右庶子，时年八十余，母犹无恙，给俸禄之半。及居忧观察使韩滉以为致仕官给禄，所以惠养老臣，不可在丧为异，唯罢春秋羊酒。初还乡，县令谒之，为候门磬折，令坐，乃拜，里胥立庭下，既出，乃敢坐。经县署，降马而过，举动有礼。卒年九十六。有集行世。
李白
白，字太白，山东人。母梦长庚星而诞，因以命之。十岁通五经，自梦笔头生花，后天才赡逸名闻天下。喜纵横，击剑为任侠。轻财好施。更客任城，与孔巢父、韩准、裴政、张叔明、陶沔居徂徕山中，日沉饮，号 竹溪六逸 。天宝初，自蜀至长安，道未振，以所业投贺知章，读至《蜀道难》，叹曰： 子谪仙人也。 乃解金龟换酒，终日相乐。遂荐于玄宗，召见金銮殿，论时事，因奏颂一篇，帝喜，赐食，亲为调羹，诏供奉翰林。尝大醉上前，草诏，使高力士脱靴，力士耻之，摘其《清平调》中飞燕事，以激怒贵妃，帝每欲与官，妃辄沮之。白益傲放，与贺知章、李适之、汝阳王璡、崔宗之、苏晋、张旭、焦遂为 饮酒八仙人 。恳求还山，赐黄金，诏放归。白浮游四方，欲登华山，乘醉跨驴经县治，宰不知，怒，引至庭下曰： 汝何人，敢无礼！ 白供状不书姓名，曰： 曾令龙巾拭吐，御手调羹，贵妃捧砚，力士脱靴。天子门前，尚容走马；华阴县里，不得骑驴 宰惊愧，拜谢曰： 不知翰林至此。 白长笑而去。尝乘舟，与崔宗之自采石至金陵，著宫锦袍坐，傍若无人。禄山反，明皇在蜀，永王璘节度东南，白时卧庐山，辟为僚佐。璘起兵反，白逃还彭泽。璘败，累系浔阳狱。初，白游并州，见郭子仪，奇之，曾救其死罪。至是，郭子仪请官以赎，诏长流夜郎。白晚节好黄、老，度牛渚矶，乘酒捉月，沉水中。初，悦谢家青山，今墓在焉。有文集二十卷，行世。或云：白，凉武昭王暠九世孙也。
杜甫
甫，字子美，京兆人。审言生闲，闲生甫。少贫不自振，客吴越、齐赵间。李邕奇其材，先往见之。举进士不中第，困长安。天宝十载，玄宗朝献太清宫、飨庙及郊，甫奏赋三篇，帝奇之，使待诏集贤院，命宰相试文章。擢河西尉，不拜，改右卫率府胄曹参军。数上赋颂，高自称道，且言： 先臣恕、预以来，承儒守官十一世，迨审言以文章显。臣赖绪业，自七岁属辞，且四十年，然衣不盖体，常寄食于人，窃恐转死沟壑，伏惟天子哀怜之。若令执先臣故事，拔泥涂久辱，则臣之述作，虽不足鼓吹六经，先鸣数子，至沉郁顿挫，随时敏给，扬雄、枚皋，可企及也。有臣如此，陛下其忍弃之！ 会禄山乱，天子入蜀，甫避走三川。肃宗立，自鄜州羸服欲奔行在，为贼所得。至德二年，亡走凤翔，上谒，拜左拾遗。与房琯为布衣交，琯时败兵，又以琴客董廷兰之故罢相，甫上疏言： 罪细，不宜免大臣。 帝怒，诏三司杂问。宰相张镐曰： 甫若抵罪，绝言者路。 帝解，不复问。时所在寇夺，甫家寓鄜，弥年艰窭，孺弱至饿死，因许甫自往省视。従还京师，出为华州司功参军。关辅饥，辄弃官去。客秦州，负薪拾橡栗自给。流落剑南，营草堂成都西郭浣花溪。召补京兆功曹参军，不至。会严武节度剑南西川，往依焉。武再帅剑南，表为参谋，检校工部员外郎。武以世旧，待甫甚善，亲诣其家。甫见之，或时不巾，而性褊躁傲诞，常醉登武床，瞪视曰： 严挺之乃有此儿！ 武中衔之。一日，欲杀甫，集吏于门，武将出，冠钩于帘者三，左右走报其母，力救得止。崔旰等乱，甫往来梓、夔间。大历中，出瞿塘，溯沅、湘以登衡山。因客耒阳，游岳祠，大水暴至，涉旬不得食，县令具舟迎之，乃得还，为设牛炙白酒，大醉，一昔卒，年五十九。甫放旷不自检，好论天下大事，高而不切也。与李白齐名，时号 李杜 。数尝寇乱，挺节无所汙。为歌诗，伤时挠弱，情不忘君，人皆怜之。坟在岳阳。有集六十卷，及润州刺史樊晃纂《小集》，今传。能言者未必能行，能行者未必能言。观李、杜二公，踦区版荡之际，语语王霸，褒贬得失，忠孝之心，惊动千古，骚雅之妙，双振当时，兼众善于无今，集大成于往作，历世之下，想见风尘。惜乎长辔未骋，奇才并屈，竹帛少色，徒列空言，呜呼哀哉！昔谓杜之典重，李之飘逸，神圣之际，二公造焉。观于海者难为水，游李、杜之门者难为诗，斯言信哉！
郑虔
虔，郑州人，高士也。苏许公为宰相，申以忘年之契，荐为著作郎。尝以当世事著书八十余篇。有告虔私撰国史者，虔苍惶焚之，坐谪十年。玄宗爱其才，开元二十五年，为更置广文馆，虔为博士。广文博士自虔始。杜甫为交，有赠诗曰： 才名四十年，坐客寒无毡。惟有苏司业，时时与酒钱。 其穷饥轗轲，淡如也。好琴酒篇咏，善图山水。能书，苦无纸，于慈恩寺贮柿叶数屋，遂日就书殆遍。尝自写其诗并画，表献之，玄宗大署其尾曰： 郑虔三绝。 与李、杜为密友，多称郑广文。禄山反，伪授水部员外郎，托以疾，不夺。贼平，张通、王维并囚系，三人皆善画，崔圆使绘斋壁，因为祈解，得贬台州司户，卒。有集行世。
高适
适，字达夫，一字仲武，沧州人。少性拓落，不拘小节，耻预常科，隐迹博徒，才名便远。后举有道，授封丘尉。未几，哥舒翰表掌书记。后擢谏议大夫。负气敢言，权近侧目。李辅国忌其才。蜀乱，出为蜀、彭二州刺史，迁西川节度使。还，为左散骑常侍。永泰初卒。适尚气节，语王霸，衮衮不厌。遭时多难，以功名自许。年五十，始学为诗，即工，以气质自高，多胸臆间语。每一篇已，好事者辄传播吟玩。尝过汴州，与李白、杜甫会，酒酣登吹台，慷慨悲歌，临风怀古，人莫测也。中间唱和颇多。今有诗文等二十卷，及所选至德迄大历述作者二十六人诗，为《中兴间气集》二卷，并传。
沈千运
千运，吴兴人。工旧体诗，气格高古，当时士流，皆敬慕之，号为 沈四山人 。天宝中，数应举不第，时年齿已迈，遨游襄、邓间，干谒名公。来濮上，感怀赋诗曰： 圣朝优贤良，草泽无遗族。人生各有命，在余胡不淑。一生但区区，五十无寸禄。衰落当捐弃，贫贱招谤讟。 其时多艰，自知屯蹇，遂浩然有归欤之志，赋诗曰： 栖隐无别事，所愿离风尘，不来城邑游，礼乐拘束人。 又曰： 如何巢与由，天子不得臣。 遂释志，还山中别业。尝曰： 衡门之下，可以栖迟。有薄田园，儿稼女织，偃仰今古，自足此生。谁能作小吏，走风尘下乎 高适赋《还山吟》赠行曰： 还山吟，天高日暮寒山深。送君还山识君心，人生老大须恣意。看君解作一生事，山间偃仰无不至。石泉淙淙若风雨，桂花松子常满地。卖药囊中应有钱，还山服药又长年。白云劝尽杯中物，明月相随何处眠。眠时忆同醒时意，梦魂可以相周旋。 肃宗议备礼征致，会卒而罢。有诗传世。
孟云卿
云卿，关西人。天宝间不第，气颇难平，志亦高尚，怀嘉遯之节。与薛据相友善。尝流寓荆州，杜工部多有与云卿赠答之作，甚爱重之。工诗，其体祖述沈千运，渔猎陈拾遗，词气伤怨，虽然模效才得升堂，犹未入室，然当时古调，无出其右，一时之英也。如 虎豹不相食，哀哉人食人 ；又 朝亦常苦饥，暮亦常苦饥。飘飘万里余，贫贱多是非。少年莫远游，远游多不归 ；皆为当代推服。韦应物《过广陵遇孟九赠诗》云： 高文激颓波，四海靡不传。西施且一笑，众女安得妍。 其才名于此可见矣。仕终校书郎。集今传。云卿禀通济之才，沦吞噬之俗，栖栖南北，苦无所遇，何生之不辰也。身处江湖，心存魏阙，犹杞国之人忧天坠，相率而逃者，匹夫之志，亦可念矣。


魏帝著《论》，称 文章经国之大业，不朽之盛事，年寿有时而尽，未若文章之无穷 。诗，文而音者也。唐兴尚文，衣冠兼化，无虑不可胜计。擅美于诗，当复千家。岁月苒苒，迁逝沦落，亦且多矣。况乃浮沉畏途，黾勉卑宦，存没相半，不亦难乎！崇事奕叶，苦思积年，心神游穹厚之倪，耳目及晏旷之际，幸成著述，更或凋零，兵火相仍，名逮于此，谈何容易哉！夫诗，所以动天地，感鬼神，厚人伦，移风俗也。发乎其情，止乎礼义，非苟尚辞而已。溯寻其来，国风、雅、颂开其端，《离骚》、《招魂》放厥辞；苏、李之高妙，足以定律；建安之遒壮，粲尔成家；烂漫于江左，滥觞于齐、梁，皆袭祖沿流，坦然明白。铿锵愧金石，炳焕却丹青，理穷必通，因时为变，勿讶于枳橘，非土所宜；谁别于渭、泾，投胶自定，盖系乎得失之运也。唐几三百年，鼎钟挟雅道，中间大体三变，故章句有焦心之人，声律至穿杨之妙，于法而能备，于言无所假。及其逸度高标，余波遗韵，临高能赋，闲暇微吟，旧格近体、古风乐府之类，芳沃当代，响起陈人，淡寂无枯悴之嫌，繁藻无淫妖之忌，犹金碧助彩，宫商自协，端足以仰绪先尘，俯谢来世，清庙之瑟，薰风之琴，未或简其沉郁，两晋风流，不相下于秋毫也。余遐想高情，身服斯道，究其梗概行藏，散见错出，使览于述作，尚昧音容，洽彼姓名，未辨机轴，尝切病之。顷以端居多暇，害事都捐，游目简编，宅心史集，或求详累帙，因备先传，撰拟成篇，斑斑有据，以悉全时之盛，用成一家之言，各冠以时，定为先后，远陪公议，谁得而诬也。如方外高格，逃名散人，上汉仙侣，幽闺绮思，虽多微考实，故别总论之。天下英奇，所见略似，人心相去，苦亦不多。至若触事兴怀，随附篇末。异方之士，弱冠斐然，狃于见闻，岂所能尽。敢倡斯盟，尚赖同志相与广焉。庶乎作九京于长梦，咏一代之清风。后来奋飞可畏，相激百世之下，犹期赏音也。传成凡二百七十八篇，因而附录不泯者又一百二十家，厘为十卷，名以《唐才子传》云。有元大德甲辰春引。
六帝
夫云汉昭回，仰弥高于宸极；洪钟希叩，发至响于咸池。以太宗天纵，玄庙聪明，宪、德、文、僖，睿姿继挺，俱以万机之暇，特驻吟情，奎璧腾辉，衮龙浮彩，宠延臣下，每锡赠酬。故上有好者，下必有甚焉者矣。
王绩
绩，字无功，绛州龙门人，文中子通之弟也。年十五游长安，谒杨素，一坐服其英敏，目为神仙童子。隋大业末，举孝廉高第，除秘书正字。不乐在朝，辞疾，复授扬州六合县丞。以嗜酒妨政，时天下亦乱，遂托病风，轻舟夜遁。叹曰： 网罗在天，吾将安之！ 乃还故乡。至唐武德中，诏征以前朝官待诏门下省，绩弟静谓绩曰： 待诏可乐否 曰： 待诏俸薄，况萧瑟，但良酝三升，差可恋耳。 （待诏）江国公闻之曰： 三升良酝，未足以绊王先生。 特判日给一斗。时人呼为 斗酒学士 。贞观初，以疾罢归。河渚间有仲长子光者，亦隐士也，无妻子。绩爱其真，遂相近结庐，日与对酌。君有奴婢数人，多种黍，春秋酿酒，养凫雁、莳药草自供。以《周易》、《庄》、《老》置床头，无他用心也。自号 东皋子 。虽刺史谒见，皆不答。终于家。性简傲，好饮酒，能尽五斗，自著《五斗先生传》。弹琴、为诗、著文，高情胜气，独步当时。撰《酒经》一卷、《酒谱》一卷。李淳风见之曰： 君酒家南、董也。 及诗赋等传世。
论曰：唐兴迨季叶，治日少而乱日多，虽草衣带索，罕得安居。当其时，远钓弋者，不走山而逃海，斯德而隐者矣。自王君以下，幽人间出，皆远腾长往之士，危行言逊，重拨祸机，糠核轩冕，挂冠引退，往往见之。跃身炎冷之途，标华黄、绮之列。虽或累聘丘园，勉加冠佩，适足以速深藏于薮泽耳。然犹有不能逃白刃、死非命焉。夫迹晦名彰，风高尘绝，岂不以有翰墨之妙，骚雅之奇美哉！文章为不朽之盛事也。耻不为尧、舜民，学者之所同志；致君于三、五，懦夫尚知勇为。今则舍声利而向山栖，鹿冠舄几，使于锦绣之服；柴车茅舍，安于丹雘之厦；藜羹不糁，甘于五鼎之味；素琴浊酒，和于醇饴之奉；樵青山，渔白水，足于佩金鱼而纡紫绶也。时有不同也，事有不侔也。向子平曰： 吾故知富不如贫，贵不如贱，第未知死何如生。 此达人之言也。《易》曰： 遯之时义大矣哉！
崔信明
信明，青州人。少英敏，及长，强记，美文章。高孝基语人曰： 崔生才冠一时，但恨位不到耳。 隋大业中，为尧城令。窦建德僭号，信明弟仕贼，劝信明降节，当得美官。不肯従，遂逾城去，隐太行山中。唐贞观六年，诏即家拜兴势丞，迁秦川令，卒。信明恃才蹇亢，尝自矜其文。时有扬州录事参军荥阳郑世翼，亦骜倨忤物，遇信明于江中，谓曰： 闻君有 枫落呈江冷 之句，仍愿见其余。 信明欣然多出旧制。郑览未终，曰： 所见不逮所闻！ 投卷于水中，引舟而去。今其诗传者数篇而已。
王勃
勃，字子安，太原人，王通之诸孙也。六岁善辞章。麟德初，刘祥道表其材，对策高第。未及冠，授朝散郎。沛王召署府修撰。时诸王斗鸡，会勃戏为文檄英王鸡，高宗闻之，怒，斥出府。勃既废，客剑南，登山旷望，慨然思诸葛之功，赋诗见情。又尝匿死罪官奴，恐事泄，辄杀之，事觉当诛，会赦除名。父福畤坐是左迁交趾令。勃往省觐，途过南昌，时都督阎公新修滕王阁成，九月九日，大会宾客，将令其婿作记，以夸盛事。勃至入谒，帅知其才，因请为之。勃欣然对客操觚，顷刻而就，文不加点，满座大惊。酒酣辞别，帅赠百缣，即举帆去，至炎方，舟入洋海溺死，时年二十九。勃属文绮丽，请者甚多，金帛盈积，心织而衣，笔耕而食。然不甚精思，先磨墨数升，则酣饮，引被覆面卧，及寤，援笔成篇，不易一字，人谓之腹稿。尝言人子不可不知医，时长安曹元有秘方，勃尽得其术。又以虢州多药草，求补参军。倚才陵藉，僚吏疾之。有集三十卷，及《舟中纂序》五卷，今行于世。勃尝遇异人，相之曰： 子神强骨弱，气清体羸，脑骨亏陷，目睛不全。秀而不实，终无大贵矣。 故其才长而命短者，岂非相乎
杨炯
炯，华阴人。显庆六年举神童，授校书郎。永隆二年，皇太子舍奠，表豪俊，充崇文馆学士。后为婺州盈川令。卒。炯恃才凭傲，每耻朝士矫饰，呼为 麒麟楦 。或问之，曰： 今假弄麒麟戏者，必刻画其形覆驴上，宛然异物，及去其皮，还是驴耳。 闻者甚不平，故为时所忌。初，张说以《箴》赠盈川之行，戒其苛刻，至官，果以酷称。炯博学善文，与王勃、卢照邻、骆宾王以文辞齐名，海内称四才子，亦曰 四杰 ，效之者风靡焉。炯尝谓： 吾愧在卢前，耻居王后。 张说曰： 盈川文如悬河，酌之不竭。耻王后，愧卢前，谦也。 有《盈川集》三十卷行于世。
卢照邻
照邻，字昇之，范阳人。调邓王府典签，王爱重，谓人曰： 此吾之相如也。 后迁新都尉，婴病去官。居太白山草阁，得方士玄明膏饵之。会父丧，号恸，因呕，丹辄出，疾愈甚。家贫苦，贵宦时时供衣药，乃去具茨山下，买园数十亩，疏颍水周舍，复豫为墓，偃卧其中。自以当高宗时尚吏，己独儒；武后尚法，己独黄老；后封嵩山，屡聘贤士，己已废；著《五悲文》以自明。手足挛缓，不起行已十年，每春归秋至，云壑烟郊，辄舆出户庭，悠然一望。遂自伤，作《释疾文》，有云： 覆焘虽广，嗟不容乎此生；亭育虽繁，恩已绝乎斯代。 与亲属诀，自沉颍水。有诗文二十卷及《幽忧子》三卷行于世。
骆宾王
宾王，义乌人。七岁能赋诗。武后时，数上疏言事，得罪贬临海丞，鞅鞅不得志，弃官去。文明中，徐敬业起兵欲反正，往投之，署为府属。为敬业作檄传天下，暴斥武后罪。后见读之，矍然曰： 谁为之 或以宾王对，后曰： 有如此才不用，宰相过也。 及败亡命，不知所之。后宋之问贬还，道出钱塘，游灵隐寺，夜月，行吟长廊下，曰： 鹫岭郁岧峣，龙宫隐寂寥。 未得下联。有老僧燃灯坐禅，问曰： 少年不寐，而吟讽甚苦，何耶 之问曰： 欲题此寺，而思不属。 僧笑曰： 何不道 楼观沧海日，门对浙江潮。  之问终篇曰： 桂子月中落，天香云外飘。扪萝登塔远，刳木取泉遥。云薄霜初下，冰轻叶未凋。待入天台寺，看余渡石桥。 僧一联，篇中警策也。迟明访之，已不见。老僧即骆宾王也。传闻桴海而去矣。后，中宗诏求其文，得百余篇及诗等十卷，命郗云卿次序之，及《百道判集》一卷，今传于世。
杜审言
审言，字必简，京兆人，预之远裔。咸亨元年宋守节榜进士，为隰城尉。恃高才，傲世见疾。苏味道为天官侍郎，审言集判，出谓人曰： 味道必死。 人惊问何故，曰： 彼见吾判，当羞死耳。 又曰： 吾文章当得屈、宋作衙官，吾笔当得王羲之北面。 其矜诞类此。坐事贬吉州司户。乃武后召还，将用之，问曰： 卿喜否 审言舞蹈谢。后令赋《欢喜诗》，称旨，授著作郎，为修文馆直学士。卒。初，审言病，宋之问、武平一往省候，曰： 甚为造化小儿相苦，尚何言！然吾在，久压公等。今且死，但恨不见替人也。 少与李峤、崔融、苏味道为 文章四友 。有集十卷，今不存，但传诗四十余篇而已。
沈佺期
佺期，字云卿，相州人。上元二年郑益榜进士。工五言。由协律、考功郎受赇，长流驩州。后召拜起居郎，兼修文馆直学士。常侍宫中，既侍宴，帝诏学士等为《回波》舞，佺期作弄辞悦帝，诏赐牙绯。历中书舍人。佺期尝以诗赠张燕公，公曰： 沈三兄诗清丽，须让居第一也。 诗名大振。自魏建安迄江左，诗律屡变。至沈约、鲍照、庾信、徐陵以音韵相婉附，属对精致。及佺期、之问，又加靡丽。回忌声病，约句准篇，著定格律，遂成近体，如锦绣成文，学者宗尚。语曰： 苏、李居前，沈、宋比肩。 谓唐诗变体，始自二公，犹始自苏武、李陵也。有集十卷，今传于世。
宋之问
之问，字延清，汾州人。上元二年进士。伟貌辩给。甫冠，武后召与杨炯分直习艺馆，累转尚方监丞。后游龙门，诏従臣赋诗，左史东方虬诗先成，后赐锦袍。之问俄顷献，后览之嗟赏，更夺袍以赐。后求北门学士，以有齿疾不许，遂作《明河篇》，有 明河可望不可亲 之句，以见志。诌事张易之，坐贬泷州。后逃归，匿张仲之家。闻仲之谋杀武三思，乃告变，擢鸿胪簿，迁考功郎，复媚太平公主。以知举贿赂狼藉，下迁越州长史。穷历剡溪山水，置酒赋诗，日游宴，宾客杂遝。睿宗立，以无悛悟之心，流钦州，御史劾奏赐死。人言刘希夷之报也。徐坚尝论其文， 如良金美玉，无施不可 。有集行世。
刘希夷
希夷，字廷芝，颍川人。上元二年郑益榜进士，时年二十五，射策有文名。苦篇咏，特善闺帷之作，词情哀怨，多依古调，体势与时不合，遂不为所重。希夷美姿容，好谈笑，善弹琵琶，饮酒至数斗不醉，落魄不拘常检。尝作《白头吟》，一联云： 今年花落颜色改，明年花开复谁在。 既而叹曰： 此语谶也。石崇谓 白首同所归 ，复何以异。 乃除之。又吟曰： 年年岁岁花相似，岁岁年年人不同。 复叹曰： 死生有命，岂由此虚言乎！ 遂并存之。舅宋之问苦爱后一联，知其未传于人，恳求之，许而竟不与。之问怒其诳己，使奴以土囊压杀于别舍，时未及三十，人悉怜之。有集十卷及诗集四卷，今传。希夷天赋俊爽，才情如此，想其事业勋名，何所不至，孰谓奇蹇之运，遭逢恶人，寸禄不沾，长怀顿挫，斯才高而见忌者也。贾生悼长沙之屈，祢衡痛江夏之来，倏焉折首，无何殒命。以隋侯之珠，弹千仞之雀，所较者轻，所失者重，玉迸松摧，良可惜也。况于骨肉相残者乎！
陈子昂
子昂，字伯玉，梓州人。开耀二年许旦榜进士。初，年十八时，未知书，以富家子，任侠尚气弋博，后入乡校感悔，即于州东南金华山观读书，痛自修饬，精穷坟典，耽爱黄、老、《易·象》。光宅元年，诣阙上书，谏灵驾入京。武后召见，奇其才，遂拜麟台正字，令云： 地籍英华，文称暐晔。 累迁拾遗。圣历初，解官归。会父丧，庐冢次。县令段简贪残，闻其富，造诈诬子昂，胁取赂二十万缗，犹薄之，遂送狱。子昂自筮封，惊曰： 天命不祐，吾殆穷乎！ 果死狱中，年四十三。子昂貌柔雅，为性褊躁，轻财好施，笃朋友之义。与游英俊，多秉钧衡。唐兴，文章承徐、庾余风，天下祖尚，子昂始变雅正。初，为《感遇诗》三十章，王适见而惊曰： 此子必为海内文宗。 由是知名，凡所著论，世以为法，诗调尤工。尝劝后兴明堂、太学，以调元气。柳公权评曰： 能极著述，克备比兴，唐兴以来，子昂而已。 有集十卷，今传。呜呼！古来材大，或难为用。象以有齿，卒焚其身。信哉，子昂之谓欤！
李百药
百药，字重规，定州人。幼多病，祖母以 百药 名之。七岁能文。袭父德林爵。会高祖招杜伏威，百药劝朝京师，中道而悔，怒，饮以石灰酒，因大利几死，既而宿病皆愈。贞观中，拜中书舍人，迁太子庶子。尝侍帝，同赋《帝京篇》，手诏褒美，曰： 卿何身老而才之壮，齿宿而意之新乎！ 百药才行，天下推服。好奖荐后进。翰藻沉郁，诗尤所长。有集传世。
李峤
峤，字巨山，赵州人。十五通五经，二十擢进士，累迁为监察御史。武后时，同凤阁鸾台平章事。后因罪贬庐州别驾，卒。峤富才思，有所属缀，人辄传讽。明皇将幸蜀，登花萼楼，使楼前善《水调》者奏歌，歌曰： 山川满目泪沾衣，富贵荣华能几时不见只今汾水上，惟有年年秋雁飞。 帝惨怆，移时，顾侍者曰： 谁为此 对曰： 故宰相李峤之词也。 帝曰： 真才子！ 不待终曲而去。峤前与王勃、杨炯接，中与崔融、苏味道齐名，晚诸人没，为文章宿老，学者取法焉。今集五十卷，《杂咏诗》十二卷，《单题诗》一百二十首，张方为注，传于世。
张说
说，字道济，洛阳人。垂拱四年，举学综古今科，中第三等，考策日封进，授太子校书。令曰： 张说文思清新，艺能优洽。金门对策，已居高科之首；银榜效官，宜申一命之秩。 后累迁凤阁舍人。睿宗时，兵部侍郎、同平章事。开元十八年，终左丞相、燕国公。说敦气节，重然诺。为文精壮，长于碑志。朝廷大述作，多出其手。诗法特妙，晚谪岳阳，诗益凄婉，人谓得江山之助。今有集三十卷，行于世。子均，开元四年进士，亦以诗鸣。
王翰
翰，字子羽，并州人。景云元年卢逸下进士及第。又举直言极谏，又举超拔群类科。少豪荡，怯才不羁，喜纵酒，枥多名马，家蓄妓乐。翰发言立意，自比王侯。日聚英杰，纵禽击鼓为欢。张嘉贞为本州长史，厚遇之。翰酒间自歌，以舞属嘉贞，神气轩举。张说尤加礼异，及辅政，召为正字，擢驾部员外郎。说罢，翰出为仙州别驾。以穷乐畋饮，贬岭表，道卒。翰工诗，多壮丽之词。文士祖咏、杜华等，尝与游従。华母崔氏云： 吾闻孟母三迁，吾今欲卜居，使汝与王翰为邻，足矣。 其才名如此。燕公论其文，如琼杯玉斝，虽烂然可珍，而多玷缺云。有集今传。太史公恨古布衣之侠，湮没无闻，以其义出存亡死生之间，而不伐其德，千金驷马，才啻草芥。信哉，名不虚立也。观王翰之气，其若人之俦乎！
吴筠
筠，字贞节，华阴人。通经义，美文辞。举进士不中，隐居南阳倚帝山为道士。天宝中，玄宗遣使召至京师，与语甚悦，敕待诏翰林。献《玄纲》三篇。帝问道，对曰： 深于道者，惟《老子》五千言，其余徒费纸札耳。 复问神仙治炼之术，曰： 此野人之事，积岁月求之，非人主所宜留意。 筠每陈设名教世务，帝重之。初，筠爱会稽山水，往来天台、剡中，与李白、孔巢父相遇酬唱，至是因荐于朝，帝即遣使召之。筠性高鲠，其待诏翰林时，恃承恩顾。高力士素奉佛，尝短筠于上前。筠故多著赋文，深诋释氏，颇为通人所讥云。后知天下将乱，苦求还嵩山，诏为立道观。大历间卒。弟子谥为宗元先生。善为诗。有集十卷，权德舆序之。
张子容
子容，襄阳人。开元元年常无名榜进士。仕为乐城令。初与孟浩然同隐鹿门山，为死生交，诗篇唱答颇多。后值乱离，流寓江表，尝送内兄李录事归故里云： 十年多难与君同，几处移家逐转蓬。白首相逢征战后，青春已过乱离中。行人杳杳看西日，归马萧萧向北风。汉水楚云千万里，天涯此别恨无穷。 后竟弃官归旧业。有诗集，兴趣高远，略去凡近。当时哲匠，咸称道焉。
李昂
昂，开元二年王丘下状元及第。天宝间仕为礼部侍郎，知贡举，奖拔寒素甚多。工诗，有《戚夫人楚舞歌》一篇，播传人口，真佳作也。
孙逖
逖，博州人。幼而有文，属思警敏，援笔成篇。开元二年，举手笔俊拔、哲人奇士隐沦屠钓及文藻宏丽等科，第一人及第。玄宗引见，擢左拾遗，集贤殿修撰。改考功员外郎，迁中书舍人。与颜真卿、李华、萧颖士皆同时，称海内名士。仕终刑部侍郎。善诗，古调今格，悉其所长。集二十卷，今传。
卢鸿
鸿，字浩然，隐居嵩山。博学，善八分书，工诗，兼画山水树石。开元初，玄宗备礼征再三，不至。诏曰： 鸿有泰一之道，中庸之德，钩深诣微，确乎自高。诏书屡下，每辄辞托，使朕虚心引领，于今有年。虽有素履幽人之介，而失考父滋恭之谊。礼有大伦，君臣之义，不可废也。有司其赍束帛之具，重宣兹旨，想其翻然易节，副朕意焉。 鸿遂至东都，谒见不拜，宰相问状，答曰： 礼者，忠信所薄。臣敢以忠信见帝。 召升内殿，置酒。拜谏议大夫，固辞，复下诏许还山。将行，赐隐居服，官营草堂。鸿到山中，广精舍，従学者五百人。及卒，诏赐万钱营葬。后皮日休为《七爱诗》谓： 傲大君者，必有真隐，卢征君是也。 工诗，今传甚多。
王泠然
泠然，山东人。开元五年，裴耀卿下进士，授将仕郎，守太子校书郎。工文赋诗。气质豪爽，当言无所回忌，乃卓荦奇才，济世之器。惜其不大显而终。有集今传。
刘慎虚
慎虚，嵩山人。姿容秀拔。九岁属文，上书，召见，拜童子郎。开元十一年，徐征榜进士，调洛阳尉，迁夏县令。性高古，脱略势利，啸傲风尘。后欲卜隐庐阜，不果。交游多山僧道侣。为诗情幽兴远，思雅词奇，忽有所得，便惊众听。当时东南高唱者数十人，声律婉态，无出其右，惟气骨不逮诸公。永明已还，端可杰立江表。善为方外之言。夫何不永，天碎国宝，有志不就，惜哉！集今传世。
王湾
湾，开元元年常无名榜进士。与学士綦毋潜契切。词翰早著，为天下所称。往来吴、楚间，多有著述。如《江南意》一联云： 海日生残夜，江春入旧年。 诗人以来，罕有此作。张燕公手题于政事堂，每示能文，令为楷式。曾奉使登终南山，有赋。志趣高远，识者不能弃焉。
崔颢
颢，汴州人。开元十一年源少良下及进士第。天宝中，为尚书司勋员外郎。少年为诗，意浮艳，多陷轻薄，晚节忽变常体，风骨凛然。一窥塞垣，状极戎旅，奇造往往并驱江、鲍。后游武昌，登黄鹤楼，感慨赋诗。及李白来，曰： 眼前有景道不得，崔颢题诗在上头。 无作而去。为哲匠敛手云。然行履稍劣，好蒱博，嗜酒。娶妻择美者，稍不惬，即弃之，凡易三四。初，李邕闻其才名，虚舍邀之。颢至献诗，首章云： 十五嫁王昌。 邕叱曰： 小儿无礼！ 不与接而入。颢苦吟咏，当病起清虚，友人戏之曰： 非子病如此，乃苦吟诗瘦耳。 遂为口实。天宝十三年卒。有诗一卷，今行。
祖咏
咏，洛阳人。开元十二年杜绾榜进士。有文名，殷璠评其诗： 翦刻省静，用思尤苦，气虽不高，调颇凌俗，足称为才子也。 少与王维为吟侣，维在济州，寓官舍，赠祖三诗，有云： 结交二十载，不得一日展。贫病子既深，契阔余不浅。 盖亦流落不偶，极可伤也。后移家归汝坟间别业，以渔樵自终。有诗一卷，传于世。
储光羲
光羲，兖州人。开元十四年严迪榜进士。有诏中书试文章。尝为监察御史。值安禄山陷长安，辄受伪署。贼平后，自归，贬死岭南。工诗，格高调逸，趣远情深，削尽常言，挟风雅之道，养浩然之气。览者犹聆《韶》、《濩》音，先洗桑濮耳，庶几乎赏音也。有集七十卷，《正论》十五卷，《九经分义疏》二十卷，并传。


岑参
参，南阳人，文本之后。天宝三年赵岳榜第二人及第。累官左补阙、起居郎，出为嘉州刺史。杜鸿渐表置安西幕府，拜职方郎中，兼侍御史，辞罢。别业在杜陵山中。后终于蜀。参累佐戎幕，往来鞍马烽尘间十余载，极征行离别之情，城障寨堡，无不经行。博览史籍，尤工缀文，属词清尚，用心良苦。诗调尤高，唐兴罕见此作。放情山水，故常怀逸念，奇造幽致，所得往往超拔孤秀，度越常情。与高适风骨颇同，读之令人慷慨怀感。每篇绝笔，人辄传咏。至德中，裴休、杜甫等尝荐其识度清远，议论雅正，佳名早立，时辈所仰，可以备献替之官。未及大用而谢世，岂不伤哉！有集十卷行于世。杜确为之序云。
王之涣
之涣，蓟门人。少有侠气，所従游皆五陵少年，击剑悲歌，従禽纵酒。中折节工文，十年名誉日振。耻困场屋，遂交谒名公。为诗情致雅畅，得齐、梁之风。每有作，乐工辄取以被声律。与王昌龄、高适、畅当忘形尔汝。尝共诣旗亭，有梨园名部继至，昌龄等曰： 我辈擅诗名，未定甲乙。可观诸伶讴诗，以多者为优。 一伶唱昌龄二绝句，一唱适一绝句。之涣曰： 乐人所唱皆下俚之词。 须臾，一佳妓唱曰： 黄河远上白云间，一片孤城万仞山。羌笛何须怨杨柳，春风不度玉门关。 复唱二绝，皆之涣词。三子大笑。之涣曰： 田舍奴，吾岂妄哉！ 诸伶竟不谕其故，拜曰： 肉眼不识神仙。 三子従之酣醉终日。其狂放如此云。有诗传于今。
贺知章
知章，字季真，会稽人。少以文词知名，性旷夷，善谈论笑谑。证圣初，擢进士、超拔群类科。陆象先在中书，引为太常博士。象先与知章最亲善，常曰： 季真清谈风韵，吾一日不见，则鄙吝生矣。 当时贤达，皆倾慕之。为太子宾客。开元十三年，迁礼部侍郎兼集贤院学士。晚年尤加纵诞，无复礼度，自号 四明狂客 ，又称 秘书外监 ，遨游里巷。又善草隶，每醉辄属词，笔不停辍，咸有可观，每纸不过数十字，好事者共传宝之。天宝三年，因病，梦游帝居，及寤，表请为道士，求还乡里，即舍住宅为千秋观，上许之。诏赐镜湖剡溪一曲，以给渔樵。帝赋诗及太子、百官祖饯。寿八十六。集今传。
包何
何，字幼嗣，润州延陵人，包融之子也。与弟佶，俱以诗鸣，时称 二包 。天宝七年杨誉榜及第。曾师事孟浩然，授格法。与李嘉祐相友善。大历中，仕终起居舍人。诗传者可数，盖流离世故，率多素辞。大播芳名，亦当时望族也。
包佶
佶，字幼正。天宝六年杨护榜进士。累迁秘书监。刘晏治财，奏为汴东两税使。及晏罢，以佶为诸道盐铁等使。未几，迁刑部侍郎、太常少卿，拜谏议大夫、御史中丞。居官谨确，所在有声。佶天才赡逸，气宇清深，神和大雅，诗家老斫轮也。与刘长卿、窦叔向诸公皆莫逆之爱。晚岁沾风痹之疾，辞宠乐高，不及荣利。卒封丹阳郡公。有诗集行于世。
张彪
彪，颍上人。初赴举，无所遇，适遭丧乱，奉老母避地隐居嵩山，供养至谨。与孟云卿为中表，俱工古调诗。云卿有赠云： 善道居贫贱，洁服蒙尘埃。行行无定心，坎壈难归来。 性高简，善草书。志在轻举，《咏神仙》云： 五谷非长年，四气乃灵药。列子何必待，吾心满寥廓。 时与杜甫往还，尝《寄张十二山人》诗云： 静者心多妙，先生艺绝伦。草书何太古，诗兴不无神。曹植休前辈，张芝更后身。数篇吟可老，一字买堪贫。 观工部之作，可知其人矣。
李嘉祐
嘉祐，字従一，赵州人。天宝七年杨誉榜进士，为秘书正字。以罪谪南荒，未几何，有诏量移为鄱阳宰，又为江阴令。后迁台、袁二州刺史。善为诗，绮丽婉靡，与钱、郎别为一体，往往涉于齐、梁时风，人拟为吴均、何逊之敌。自振藻天朝，大收芳誉，中兴风流也。有集今传。
贾至
至，字幼几，洛阳人，曾之子也。曾开元间与苏晋同掌制诰。至天宝十年明经擢第，累官起居舍人，知制诰。従幸西川，当撰传位肃宗册文，既进稿，玄宗曰： 先天诰命，乃父所为。今兹大册，尔又为之。两朝盛典，出卿家父子，可谓继美矣。 大历初，迁京兆尹，以散骑常侍卒。初，尝以事谪守巴陵，与李白相遇，日酣杯酒，追忆京华旧游，多见酬唱。白赠诗有云： 圣主恩深汉文帝，怜君不遣到长沙。 至特工诗，俊逸之气，不减鲍昭、庾信。调亦清畅，且多素辞，盖厌于漂流沦落者也。有集三十余卷，今传。
鲍防
防，字子慎，天宝十二年杨儇榜进士，襄阳人也。善辞章，笃志于学。累官至太原尹、河东节度使。人乐其治，不减龚、黄，诏图形别殿。又历福建、江西观察使。丁乱，従幸奉天，除礼部侍郎，封东海公。又迁御史大夫。贞元元年，策贤良方正，得穆质、柳公绰等，皆位至台鼎，世美其知人。时比岁旱，质对：汉故事，免三公，烹弘羊。权近独孤愐欲下按治，防曰： 使上闻所未闻，不亦善乎 置质高第，帝见策嘉之。授工部尚书，卒。防工于诗，兴思优足，风调严整，凡有感发，以讥切世弊，正国音之宗派也。与谢良弼为诗友，时亦称鲍、谢云。有集今传。
殷遥
遥，丹阳人。天宝间，尝仕为忠王府仓曹参军。与王维结交，同慕禅寂，志趣高疏，多云岫之想。而苦家贫，死不能葬，一女才十岁，日哀号于亲，爱怜之者赗赠，埋骨石楼山中。工诗，词彩不群，而多警句，杜甫尝称许之。有诗传于今。
张继
继，字懿孙，襄州人。天宝十二年礼部侍郎杨浚下及第。与皇甫冉有髫年之故，契逾昆玉。早振词名。初来长安，颇矜气节，有《感怀》诗云： 调与时人背，心将静者论。终年帝城里，不识五侯门。 尝佐镇戎军幕府，又为盐铁判官。大历间，入内侍，仕终检校祠部郎中。继博览有识，好谈论，知治体，亦尝领郡，辄有政声。诗情爽激，多金玉音。盖其累代词伯，积袭弓裘，其于为文，不雕自饰，丰姿清迥，有道者风。集一卷，今传。
元结
结，字次山，武昌人。鲁山令元紫芝族弟也。少不羁，弱冠始折节读书。天宝十三年进士。礼部侍郎杨浚见其文曰： 一第慁子耳。 遂擢高品。后举制科。会天下乱，沉浮人间，苏源明荐于肃宗，授右金吾兵曹。累迁御史，参山南来瑱府，除容管经略使。始隐商於山中，称 元子 。逃难入猗玗洞，称 猗玗子 。或称浪士，渔者或称聱叟，酒徒呼 漫叟 。及为官，呼漫郎。皆以命所著。性梗僻，深憎薄俗，有忧道闵世之心。《中兴颂》一文，灿烂金石，清夺湘流。作诗著辞，尚聱牙。天下皆知敬仰。复嗜酒，有句云： 有时逢恶客。 自注： 非酒徒，即恶客也。 有《文编》十卷，及所集当时人诗为《箧中集》一卷，并传。
郎士元
士元，字君胄，中山人也。天宝十五载卢庚榜进士。宝应初，选京畿县官。诏试政事中书，补渭南尉，历左拾遗，出为郢州刺史。与员外郎钱起齐名。时朝廷自丞相以下，出牧奉使，无两君诗文祖饯，人以为愧，其珍重如此。二公体调，大抵欲同，就中郎君稍更闲雅，逼近康乐。珠联玉映，不觉成编，掩映时流，名不虚矣。有别业在半日吴村，王季友、钱起等皆见题咏，每夸胜绝。诗集今传于世。
道人灵一
一公，剡中人。童子出家，瓶钵之外，余无有。天性超颖，追踪谢客，隐麻源第三谷中，结茆读书。后白业精进，居若耶溪云门寺，従学者四方而至矣。尤工诗，气质淳和，格律清畅。两浙名山，暨衡、庐诸甲刹，悉所经行。与皇甫昆季、严少府、朱山人、彻上人等为诗友，酬赠甚多。刻意声调，苦心不倦，骋誉丛林。后顺寂于岑山。集今传世。
论曰：自齐、梁以来，方外工文者，如支遁、道遒、惠休、宝月之俦，驰骤文苑，沉淫藻思，奇章伟什，绮错星陈，不为寡矣。厥后丧乱，兵革相寻，缁素亦已狼藉，罕有复入其流者。至唐累朝，雅道大振，古风再作，率皆崇衷像教，驻念津梁，龙象相望，金碧交映。虽寂寥之山河，实威仪之渊薮。宠光优渥，无逾此时。故有颠顿文场之人，憔悴江海之客，往往裂冠裳，拨矰缴，杳然高迈，云集萧斋，一食自甘，方袍便足，灵台澄皎，无事相干，三余有简牍之期，六时分吟讽之隙。青峰瞰门，绿水周舍，长廊步屟，幽径寻真，景变序迁，荡入冥思。凡此数者，皆达人雅士，夙所钦怀，虽则心侔迹殊，所趣无间。会稽传孙、许之玄谈，庐阜接谢、陶于白社，宜其日锻月炼，志弥厉而道弥精。佳句纵模，不废禅定，岩穴相迩，更唱迭酬，苦于三峡猿，清同九皋鹤，不其伟欤。与夫迷津畏途，埋玉世虑，蓄愤于心，发在篇咏者，未可同年而论矣。然道或浅深，价有轻重，未能悉采。其乔松于灌莽，野鹤于鸡群者，有灵一、灵彻、皎然、清塞、无可、虚中、齐己、贯休八人，皆东南产秀，共出一时，已为录实。其或虽以多而寡称，或著少而增价者，如惟审、护国、文益、可止、清江、法照、广宣、无本、修睦、无闷、太易、景云、法振、栖白、隐峦、处默、卿云、栖一、淡交、良乂、若虚、云表、昙域、子兰、僧鸾、怀楚、惠标、可朋、怀浦、慕幽、善生、亚齐、尚颜、栖蟾、理莹、归仁、玄宝、惠侃、法宣、文秀、僧泚、清尚、智暹、沧浩、不特第四十五人，名既隐僻，事且微冥，今不复喋喋云尔。
皇甫冉
冉，字茂政，安定人。避地来寓丹阳，耕山钓湖，放适闲淡。或云秘书少监彬之侄也。十岁能属文，张九龄一见，叹以清才。天宝十五年卢庚榜进士。调无锡尉，营别墅阳羡山中。大历初，王缙为河南节度，辟掌书记，后入为左金吾卫兵曹参军，仕终拾遗、左补阙。公自擢桂礼闱，便称高格。往以世道艰虞，遂心江外，故多飘薄之叹。每文章一到朝廷，而作者变色，当年才子，悉愿缔交，推为宗伯。至其造语玄微，端可平揖沈、谢，雄视潘、张。惜乎长辔未骋，芳兰早凋，良可痛哉！有诗集三卷，独孤及为序，今传。
皇甫曾
曾，字孝常，冉之弟也。天宝十二年杨儇榜进士。善诗，出王维之门。与兄名望相亚，当时以比张氏景阳、孟阳，协居上品，载处下流，侍御、补阙，文词亦然。体制清紧，华不胜文，为士林所尚。仕历侍御史。后坐事贬舒州司马，量移阳翟令。有诗一卷，传于世。
独孤及
及，字至之，河南人。丱角时，诵《孝经》，父试之曰： 尔志何语 曰： 立身行道，扬名于后世。 天宝末，以道举高第，代宗召为左拾遗。迁礼部员外郎，历濠、舒、常三州刺史。及性孝友，喜鉴拔，为文必彰明善恶，长于议论。工诗，格调高古，风尘迥绝，得大名当时。有集传世。尝读《选》中沈、谢诸公诗，有题《新安江水至清浅深见底贻京邑游好》及《石门新营所住四面高山回溪石濑茂林修竹》及《田南树园激流植援》、《斋中读书》、《南楼中望所迟客》、《晚登三山还望京邑》等数端，皆奇崛精当，冠绝古今，无曾发其韫奥者。逮盛唐，沈、宋、独孤及、李嘉祐、韦应物等诸才子集中，往往各有数题，片言不苟，皆不减其风度，此则无传之妙。逮元和以下，佳题尚罕，况于诗乎！立题乃诗家切要，贵在卓绝清新，言简而意足，句之所到，题必尽之，中无失节，外无余语，此可与智者商搉云，因举而论之。
刘方平
方平，河南人。白皙美容仪。二十工词赋，与元鲁山交善。隐居颍阳大谷，尚高不仕。皇甫冉、李颀等相与赠答，有云： 篱边颍阳道，竹外少姨峰。 神意淡泊。善画山水，墨妙无前。汧国公李勉延至斋中，甚敬爱之。欲荐于朝，不忍屈，辞还旧隐。工诗，多悠远之思，陶写性灵，默会风雅，故能脱略世故，超然物外。区区斗筲，何足以系刘先生哉！有集今传。
秦系
系，字公绪，会稽人。天宝末，避乱剡溪，自称 东海钓客 。北都留守薛兼训奏为仓曹参军，不就。客泉州，南安九日山中有大松百余章，俗传东晋时所植，系结庐其上，穴石为研，注《老子》，弥年不出。时姜公辅以直言罢为泉州别驾，见系辄穷日不能去，筑室与相近，遂忘流落之苦。公辅卒，妻子在远，系为营葬山下，每好义如此。张建封闻系不可致，请就加校书郎。与刘长卿、韦应物善，多以诗相赠答。权德舆曰： 长卿自以为五言长城，系用偏师攻之矣。 虽老益壮，年八十余卒。南安人思之，号其山为 高士峰 ，今有 丽句亭 在焉。集一卷，今传。
张众甫
众甫，京口人。隐居不务进取，与皇甫御史友善，精庐接近。后各游四方，曾寄处士诗曰： 伏腊同鸡黍，柴门闭雪天。 时宦亦有征辟者，守死善道，卒不就。众甫诗婉媚绮错，巧用文字，工于兴喻，文流中佳士也。同在一时者，有赵微明、于逖、蒋涣、元季川，俱山颠水涯，苦学贞士，名同兰茝之芳，志非银黄之慕。吟咏性灵，陶陈衷素，皆有佳篇，不能湮落。惜其行藏之大概，不见于记录，故缺其考详焉。
严维
维，字正文，越州人。初，隐居桐庐，慕子陵之高风。至德二年，江淮选补使侍郎崔涣下以词藻宏丽进士及第，以家贫亲老，不能远离，授诸暨尉，时已四十余。后历秘书郎。严中丞节度河南，辟佐幕府。迁余姚令。仕终右补阙。维少无宦情，怀家山之乐。以儒素従升斗之禄，聊代耕耳。诗情雅重，挹魏晋之风，锻炼铿锵，庶少遗恨。一时名辈，孰匪金兰。诗集一卷，今传。
于良史
良史，至德中仕为侍御史。诗体清雅，工于形似，又多警句。盖其珪璋特达，早步清朝，兴致不群，词苑增价。虽平生似昧，而篇什多传。
灵彻上人
灵彻，姓汤氏，字澄源，会稽人。自童子辞父兄入净，戒行果洁。方便读书，便觉勤苦，授诗法于严维，遂藉藉有声。及维卒，乃抵吴兴，与皎然居何山游讲。因以书荐于包侍郎佶，佶得之大喜；又以书致于李侍郎纾。时二公以文章风韵为世宗。贞元中，西游京师，名振辇下。缁流疾之，遂造飞语激动中贵，因诬奏得罪，徙汀洲。会赦，归东越。时吴、楚间诸侯，各宾礼招延之。元和十一年，终于宣州开元寺，年七十有一。门人迁归，建塔于山阴天柱峰下。上人诗多警句，能备众体。如《芙蓉寺》云： 经来白马寺，僧到赤乌年。 《谪汀州》云： 青蝇为吊客，黄耳寄家书。 性巧逸，居沃洲寺，尝取桐叶剪刻制器为莲花漏，置盆水之上，穿细孔漏水，半之则沉，每昼夜十二沉，为行道之节。初居嵩阳兰若，后来住匡庐东林寺。如天目、四明、栖霞及衡、湘诸名山，行锡几遍。尝与灵一上人约老天台，未得遂志。虽结念云壑，而才名拘牵，罄息经微，吟讽无已，所谓拔乎其萃，游方之外者也。有集十卷，及录大历至元和中名人《酬唱集》十卷，今传。
陆羽
羽，字鸿渐，不知所生。初，竟陵禅师智积得婴儿于水滨，育为弟子。及长，耻従削发，以《易》自筮，得《蹇》之《渐》曰： 鸿渐于陆，其羽可用为仪。 始为姓名。有学，愧一事不尽其妙。性诙谐，少年匿优人中，撰《谈笑》万言。天宝间，署羽伶师，后遁去。古人谓 洁其行而秽其迹 者也。上元初，结庐苕溪上，闭门读书。名僧高士，谈宴终日。貌寝，口吃而辩。闻人善，若在己。与人期，虽阻虎狼不避也。自称 桑苎翁 ，又号 东岗子 。工古调歌诗，兴极闲雅。著书甚多。扁舟往来山寺，唯纱巾藤鞋，短褐犊鼻，击林木，弄流水。或行旷野中，诵古诗，裴回至月黑，兴尽恸哭而返。当时以比接舆也。与皎然上人为忘言之交。有诏拜太子文学。羽嗜茶，造妙理，著《茶经》三卷，言茶之原、之法、之具，时号 茶仙 ，天下益知饮茶矣。鬻茶家以瓷陶羽形，祀为神，买十茶器，得一鸿渐。初，御史大夫李季卿宣慰江南，喜茶，知羽，召之。羽野服絜具而入，李曰： 陆君善茶，天下所知。扬子中泠水，又殊绝。今二妙千载一遇，山人不可轻失也。 茶毕，命奴子与钱。羽愧之，更著《毁茶论》。与皇甫补阙善。时鲍尚书防在越，羽往依焉，冉送以序曰： 君子究孔、释之名理，穷歌诗之丽则。远野孤岛，通舟必行；鱼梁钓矶，随意而往。夫越地称山水之乡，辕门当节钺之重。鲍侯知子爱子者，将解衣推食，岂徒尝镜水之鱼，宿耶溪之月而已。 集并《茶经》今传。
顾况
况，字逋翁，苏州人。至德二年，天子幸蜀，江东侍郎李希言下进士。善为歌诗，性诙谐，不修检操，工画山水。初为韩晋公江南判官。德宗时，柳浑辅政，荐为秘书郎。况素善于李泌，遂师事之，得其服气之法，能终日不食。及泌相，自谓当得达官，久之，迁著作郎。及泌卒，作《海鸥咏》嘲诮权贵，大为所嫉，被宪劾贬饶州司户，作诗曰： 万里飞来为客鸟，曾蒙丹凤借枝柯。一朝凤去梧桐死，满目鸱鸢奈尔何！ 遂全家去，隐茅山，炼金拜斗，身轻如羽。况暮年一子即亡，追悼哀切，吟曰： 老人丧爱子，日暮泣成血。老人年七十，不作多时别。 其年又生一子，名非熊，三岁始言，在冥漠中闻父吟苦，不忍，乃来复生。非熊后及第，自长安归庆，已不知况所在。或云，得长生诀仙去矣。今有集二十卷传世，皇甫湜为之序。
张南史
南史，字季直，幽州人。工弈棋，神算无敌，游心太极。尝幅巾藜杖，出入王侯之宅十年，高谈阔视，慷慨奇士也。中岁感激，始苦节学文，无希世苟合之意。数年间，稍入诗境，调体超闲，情致兼美，如并、燕老将，气韵沉雄，时少及之者。肃宗时，庙堂奖拔，仕为左卫仓曹参军。后避乱寓居扬州扬子。难平再召，未及赴而卒。有诗一卷，今传。
戎昱
昱，荆南人。美风度，能谈。少举进士不上，乃放游名都。虽贫士而轩昂，气不消沮。爱湖湘山水，来客。时李夔廉察桂林，寓官舍，月夜闻邻居行吟之音清丽，迟明访之，乃昱也。即延为幕宾，待之甚厚。崔中丞亦在湖南，爱之，有女国色，欲以妻昱，而不喜其姓戎，能改则订议。昱闻之，以诗谢云： 千金未必能移姓，一诺従来许杀身。 自谓李大夫恩私至深，无任感激。初事颜平原，尝佐其征南幕，亦累荐之。卫伯玉镇荆南，辟为従事。历虔州刺史。至德中，以罪谪为辰州刺史。后客剑南，寄家陇西数载。宪宗时，边烽累急，大臣议和亲。上曰： 比闻一诗人姓名稍僻者为谁 宰相对以冷朝阳、包子虚，皆非。帝举其诗，对曰： 戎昱也。 上曰： 尝记其《咏史》云： 汉家青史上，拙计是和亲。社稷依明主，安危托妇人。岂能将玉貌，便拟净沙尘地下千年骨，谁为辅佐臣！  因笑曰： 魏绛何其懦也此人如在，可与武陵桃花源足称其清咏。 士林荣之。昱诗在盛唐，格气稍劣，中间有绝似晚作。然风流绮丽，不亏政化，当时赏音，喧传翰苑，固不诬矣。有集今传。
古之奇
之奇，宝应二年礼部侍郎洪源下及第，与耿氵韦同时。尝为安西幕府书记。与李司马端有金兰之好。工古调，足幽闲淡泊之思，婉而成章，得名艺圃，不泛然矣。诗集传于世。
苏涣
涣，广德二年杨栖梧榜进士。本不平者，往来剽盗，善用白弩，巴賨商人苦之，称曰 白跖 。后自知非，折节従学，遂成名。累迁侍御史。湖南崔中丞瓘辟为従事。瓘遇害，继走交、广，扇动哥舒晃跋扈，如蛟龙见血，本质彰矣。居无何，伏诛。初尝为《变律诗》十九首，上广州节度李勉，其文章长于讽刺，亦有陈拾遗一鳞半甲，故加待之。或曰： 此子羽冀嬖臣，侵败王略，今尚其文，可欤 勉曰： 汉策载蒯通说辞，皇史录祖君檄草，此大容细者。善恶必书，《春秋》至训；明言不废，孔子格谈。涣其庶乎，岂但存雕虫小技，亦以深惩贼子也。 时以为名言。杜甫有与赠答之诗，今悉传。
朱湾
湾，字巨川，大历时隐君也，号沧洲子。率履贞素，潜辉不曜，逍遥云山琴酒之间，放浪形骸绳检之外。郡国交征，不应。工诗，格体幽远，兴用弘深，写意因词，穷理尽性，尤精咏物，必含比兴，多敏捷之奇。及李勉镇永平，嘉其风操，厚币邀来，署为府中従事，日相谈宴，分逾骨肉。久之。尝谒湖州崔使君，不得志，临发以书别之曰： 湾闻蓬莱山藏杳冥间，行可到，贵人门无媒通不可到；骊龙珠潜滉瀇之渊或可识，贵人颜无因而前不可识。自假道路，问津主人，一身孤云，两度圆月，载请执事，三趋戟门。信知庭之与堂，不啻千里。况寄食漂母，夜眠渔舟，门如龙而难登，食如玉而难得。食如玉之粟，登如龙之门，实无机心，翻成机事，汉阴丈人闻之，岂不大笑属溪上风便，囊中金贫，望甘棠而叹，自引分而退。湾白。 遂归会稽山阴别墅，其耿介类如此也。有集四卷，今传世。
张志和
志和，字子同，婺州人。初名龟龄，诏改之。十六擢明经，尝以策干肃宗，特见赏重，命待诏翰林。以亲丧辞去，不复仕。居江湖，性迈不束，自称 烟波钓徒 。撰《玄真子》二卷，又为号焉。兄鹤龄恐其遁世，为筑室越州东郭，茅茨数椽，花竹掩映，尝豹席棕屩，沿溪垂钓，每不投饵，志不在鱼也。观察使陈少游频往候问。帝尝赐奴、婢各一人，志和配为夫妇，号渔童、樵青。与陆羽尝为颜平原食客。平原初来刺湖州，志和造谒，颜请以舟敝，欲为更之，曰： 愿为浮家泛宅，往来苕、霅间足矣。 善画山水，酒酣或击鼓吹笛，舐笔辄就，曲尽天真。自撰《渔歌》，便复画之。兴趣高远，人不能及。宪宗闻之，诏写真求访，并其歌诗，不能致。后传一旦忽乘云鹤而去。李德裕称以为 渔父贤而名隐，鸱夷智而功高，未若玄真隐而名彰，方而无事，不穷而达，其严光之比欤 。


王焕
焕，大顺二年礼部侍郎裴贽下进士及第。俄自左史拜考功员外郎，同年皆得美除，焕首唱感恩长句，上谢座主裴公，当时甚荣之。后以礼部侍郎致仕，年九十，见《睢阳五老图》。焕工诗，情极婉丽。尝为《惆怅诗》十三首，悉古佳人才子深怀感怨者，以崔氏莺莺、汉武李夫人、陈乐昌主、绿珠、张丽华、王昭君，及苏武、刘、阮辈事成篇，哀伤媚妩，如 谢家池馆花笼月，萧寺房廊竹飐风。夜半酒醒凭槛立，所思多在别离中。 又 梦里分明入汉宫，觉来灯背锦屏空。紫台月落关山晓，肠断君王信画工 等，皆绝唱，喧炙士林。在晚唐诸人中，霄壤不侔矣。有集今传。
徐寅
寅，莆田人也。大顺三年蒋咏下进士及第。工诗，尝赋《路傍草》云： 楚甸秦川万里平，谁教根向路傍生。轻蹄绣毂长相蹋，合是荣时不得荣。 时人知其蹭蹬，后果须鬓交白，始得秘书省正字，竟蓬转客途，不知所终云。有《探龙集》五卷，谓登科射策，如探睡龙之珠也。
张乔
乔，隐居九华山，池州人也。有高致，十年不窥园以苦学。诗句清雅，迥少其伦。当时东南多才子，如许棠、喻坦之、剧燕、吴罕、任涛、周繇、张蠙、郑谷、李栖远与乔，亦称 十哲 ，俱以韵律驰声。大顺中，京兆府解试，李参军频时主文，试《月中桂》诗，乔云： 根非生下土，叶不坠秋风。 遂擅场。其年频以许棠久困场屋，以为首荐。乔与喻坦之复受许下薛尚书之，欲表于朝，以他不果。竟岨峿名途，徒得一进耳。有诗集二卷，传世。
郑良士
良士，字君梦。咸通中累举进士不第。昭宗时，自表献诗五百余篇，敕授补阙而终。以布衣一旦俯拾青紫，易若反掌，浮俗莫不骇羡，难其比也。今有《白岩集》十卷传世。旧言诗，或穷人，或达人。达者，良士是矣。亦命之所为，诗何能与过诗则不揣其本也。
张鼎
鼎，字台业，景福二年崔胶榜进士。工诗，集一卷，今行。同时赵抟，有爽迈之度，工歌诗。韦霭，亦进而无遇，退而有守者。诗各一卷。及谢蟠隐，云是灵运之远孙，有清才，知天下之将乱，作《杂感诗》一卷。张为，闽中人，离群拔类，工诗，存一卷，及著《唐诗主客图》等，并传于世。
韦庄
庄，字瑞己，京兆杜陵人也。少孤贫，力学，才敏过人。庄应举时，正黄巢犯阙，兵火交作，遂著《秦妇吟》，有云： 内库烧为锦绣灰，天街蹈尽却重回。 乱定，公卿多讶之，号为 奏妇吟秀才。 乾宁元年苏检榜进士。释褐校书郎。李询宣谕西川，举庄为判官。后王建辟为掌书记。寻征起居郎，建表留之。及建开伪蜀，庄托在腹心，首预谋画，其郊庙之礼，册书赦令，皆出庄手。以功臣授吏部侍郎同平章事。庄早尝寇乱，间关顿踬，携家来越中，弟妹散居诸郡。西江、湖南，所在曾游，举目有山河之异，故于流离漂泛，寓目缘情，子期怀旧之辞，王粲伤时之制，或离群轸虎，或反袂兴悲，四愁九怨之文，一咏一觞之作，俱能感动人也。庄自来成都，寻得杜少陵所居浣花溪故址，虽芜没已久，而柱砥犹存，遂诛茅重作草堂而居焉。性俭，秤薪而爨，数米而饮，达人鄙之。弟蔼，撰庄诗为《浣花集》六卷，及庄尝选杜甫、王维等五十二人诗为《又玄集》，以续姚合之《极玄》，今并传世。
王贞白
贞白，字有道，信州永丰人也。乾宁二年登第。时榜下物议纷纷，诏翰林学士陆扆于内殿覆试，中选，授校书郎，时登科后七年矣。郑谷以诗赠曰： 殿前新进士，阙下校书郎 。初，兰溪僧贯休雅得名，与贞白居去不远而未会，尝寄《御沟诗》，有云： 此波涵帝泽，无处濯尘缨。 后会，语及此，休曰： 剩一字 。贞白拂袂而去。休曰： 此公思敏，当即来。 休书字于掌心，逡巡，贞白还曰：  此中涵帝泽 如何？ 休以掌示之，无异所改，遂订深契。后值天王狩于岐，乃退居著书，不复干禄，当时大获芳誉。性恬和，明《易·象》。手编所为诗三百篇及赋、文等，为《灵溪集》七卷，传于世。卒葬家山。贞白学力精赡，笃志于诗，清润典雅，呼吸间两获科甲，自致于青云之上，文价可知矣。深惟存亡取舍之义，进而就禄，退而保身，君子也。梁陶宏景弃官隐居三茅，国事必咨请，称 山中宰相，号贞白。今王公慕其为人而云尔。
张蠙
蠙，字象文，清河人也。乾宁二年，赵观文榜进士及第。释褐为校书郎，调栎阳尉，迁犀浦令。伪蜀王建开国，拜膳部员外郎，后为金堂令。王衍与徐后游大慈寺，见壁间题： 墙头细雨垂纤草，水面回风聚落花。 爱赏久之，问谁作，左右以蠙对，因给笺，令以诗进，蠙上二百篇，衍尤待重，将召掌制诰，宋光嗣以其轻傲驸马宜疏之，止赐白金千两而已。蠙生而秀颖，幼能为诗，《登单于台》有 白日地中出，黄河天上来 句，由是知名。初以家贫累下第，留滞长安，赋诗云： 月里路従何处上，江边身合几时归十年九陌寒风夜，梦扫芦花絮客衣。 主司知为非滥成名。余诗皆佳，各有意度，过人远矣。诗集二卷，今传。
翁承赞
承赞，字文尧，乾宁三年礼部侍郎独孤损下第四人进士，又中宏词敕头。承赞工诗，体貌甚伟，且诙谐，名动公侯。唐人应试，每在八月，谚曰： 槐花黄，举士忙。 承赞《咏槐花》云： 雨中妆点望中黄，勾引蝉声送夕阳。忆得当年随计吏，马蹄终日为君忙。 甚为当时传诵。尝奉使来福州，见友僧亚齐，赠诗云： 萧萧风雨建阳溪，溪畔维舟见亚齐。一轴新诗剑潭北，十年旧识华山西。吟魂昔向江村老，空性元知世路迷。应笑乘轺青琐客，此时无暇听猿啼。 他诗高妙称是。仕王审知，终谏议大夫。有诗，以兵火散失，尚存百二十余篇，为一卷，秘书郎孙郃为序云。
王毂
毂，字虚中，宜春人，自号临沂子。以歌诗擅名，长于乐府。未第时尝为《玉树曲》云： 璧月夜，琼树春，莺舌泠泠词调新。当时狎客尽丰禄，直谏犯颜无一人。歌未阕，晋王剑上粘腥血。君臣犹在醉乡中，一面已无陈日月 。大播人口，适有同人为无赖辈殴，毂前救之，曰： 莫无礼！我便是道 君臣犹在醉乡中 者。 无赖闻之，惭谢而退。毂亦大节士，轻财重义，以乡里所誉。颇不平久困，适生离难间，辞多寄寓比兴之作，无不知名。乾宁五年羊绍素榜进士，历国子博士，后以郎官致仕。有诗三卷。于是宦达，俱素餐尸位，卖降恐后之徒，毂因撰前代忠臣临老不变图一卷，及《观光集》一卷，并传。
殷文圭
文圭，字表儒，池州青阳人也。乾宁五年礼部侍郎裴贽下进士。初未第时，道中尝逢一老叟，目文圭久之，谓人曰： 向者布衣，绿眉方口，神仙中人也。如学道，可以冲虚；不尔，垂大名于天下。 未几，兵马振动，大驾幸三峰，文圭携梁王表荐及第。时杨令公行密镇淮阳，奄有宣、浙、扬、汴之间。榛梗既久，文圭辞亲，间道至行在。无何，随榜为吏部侍郎裴枢宣慰判官、记室参军。至大梁，以身事叩梁王，王又上表荐之。文圭后饰非，遍投启事公卿间，曰： 于菟猎食，非求尸璧之珍；爰居避风，不望洪钟之乐。 俄为多言者所发，更由宋、汴驰过，梁王大怒，亟遣追捕，已不及矣。为诗有《登龙集》、《冥搜集》、《笔耕词》、《冰镂录》、《従军稿》等集，传世。唐季，文体浇离，才调荒秽，稍稍作者，强名曰诗，南郭之竽，苟存于従响，非复盛时之万一也。如王周、刘兼、司马札、苏拯、许琳、李咸用等数人，虽有集相传，皆气卑格下，负鱼目唐突之惭，窃碔砆韫袭之滥，所谓家有弊帚，享之千金，不自见之患也。文圭稍入风度，间见奇崛，其殆庶几乎。
李建勋
建勋，字致尧，广陵人，仕南唐为宰相，后罢，出镇临川。未几，以司徒致仕，赐号 钟山公 ，年已八十，志尚散逸，多従仙侣参究玄门。时宋齐丘有道气，在洪州西山，建勋造谒致敬，欲授真果，题诗赠云： 春来涨水凉如活，晓出西山势似行。玉洞有人经劫在，携竿步步就长生。 归高安别墅，一夕无病而逝。能文赋诗，琢炼颇工，调既平妥，终少惊人之句也。有《钟山集》二十卷行于世。
褚载
载，字厚子，家贫，客梁、宋间，困甚，以诗投襄阳节度使邢君牙云： 西风昨夜坠红兰，一宿邮亭事万般。无地可耕归不得，有思堪报死何难。流年怕老看将老，百计求安未得安。一卷新诗满怀泪，频来门馆诉饥寒。 君牙怜之，赠绢十匹，荐于郑滑节度使，不行。乾宁五年，礼部侍郎裴贽知贡举，君牙之荐之，遂擢第。文德中，刘子长出镇浙西，行次江西，时陆威侍郎犹为郎吏，亦寓于此。载缄二轴投谒，误以子长之卷画贽于威，威览之，连见数字触家讳，威矍然，载错愕，白以大误。寻谢以长笺，略曰： 曹兴之图画虽精，终惭误笔；殷浩之兢持太过，翻达空函。 威激赏而终不能引拔，后竟流落而卒。集三卷，今传。
吕岩
岩，字洞宾，京兆人，礼部侍郎吕渭之孙也。咸通初中第，两调县令。更值巢贼，浩然发栖隐之志，携家归终南，自放迹江湖。先是有钟离权，字云房，不知何代何许人，以丧乱避地太白，间入此阁，石壁上得金诰玉箓，深造希夷之旨。常髽髻，衣槲叶，隐见于世。岩既笃志大道，游览名山，至太华，遇云房，知为异人，拜以诗曰： 先生去后应须老，乞与贫儒换骨丹。 云房许以法器，因为著《灵宝毕法十二科》，悉究性命之旨。坐庐山中数十年，金丹始就。逢苦竹真人，乃能驱役神鬼。时移世换，不复返也。与陈图南音响相接，或访其室中。尝白襕角带，卖墨于市，得者皆成黄金。往往遨游洞庭、潇湘、湓浦间，自称 回道士 ，时传已蝉蜕矣。有术佩剑，自笑曰： 吾仙人，安用剑为所以断嗔爱烦恼耳。 尝题寺壁曰： 三千里外无家客，七百年前云水身。 后书云： 唐室进士，今时神仙。足蹑紫雾，却归洞天。 又宿湖州沈东老家，白酒满瓮，瓷意拍浮，临去，以石榴皮画壁间云： 西邻已富忧不足，东老虽贫乐有余。白酒酿来因好客，黄金散尽为收书。 又尝负局奁于布，为贾尚书淬古镜，归忽不见，留诗云： 袖里青蛇凌白日，洞中仙果艳长春。须知物外餐霞客，不是尘中磨镜人。 又醉饮岳阳楼，俯鉴洞庭，时八月，叶下水清，君山如黛螺，秋风浩荡，遂按玉龙作一弄，清音辽亮，金石可裂。久之，度古柳别去，留诗云： 朝游南浦暮苍梧，袖里青蛇胆气粗。三入岳阳人不识，朗吟飞过洞庭湖。 后往来人间，乘虚上下，竟莫能测。至今四百余年，所在留题，不可胜纪。凡遇之者，每去后始觉，悔无及矣。盖其变化无穷，吟咏不已，姑此纪其大概云。
论曰： 晋嵇康论神仙非积学所能致，斯言信哉。原其本自天灵，有异凡品，仙风道骨，迥凌云表。历观传记所载，雾隐乎岩巅，霞寓于尘外，崆峒、羡门以下，清流相望，由来尚矣。虽解化一事，似或玄微，正非假房中黄白之小端，従而服食颐养，能尽其道者也。不损上药，愈益下田，熊经鸟伸，纳新吐敌，无七情以夺魂魄，无百虑以煎肺肝，庶几指识玄户，引身长年，然后一跃，顿乔、松之逸驭也。今夫指青山首驾，卧白云振衣，纷长往于斯世，遣高风于无穷，及见其人，吾亦愿従之游耳。韩湘控鹤于前，吕岩骖鸾于后，凡其题咏篇什，铿锵振作，皆天成云汉，不假安排，自非咀嚼冰玉，呼吸烟霏，孰能至此。宁好事者为之。多见其不知量也。吴筠、张志和、施肩吾、刘商、陈陶、顾况等，高躅可数，皆颉颃于玄化中者欤。
卢延让
延让，字子善，范阳人也。有卓绝之才。光化三年裴格榜进士。朗陵雷满荐辟之，满败，归伪蜀，授水部员外郎，累迁给事中，卒官刑部侍郎。延让师许下薛尚书为诗，词意入僻，不竞纤巧，且多健语，下士大笔之。初，吴融为侍御史，出官峡中，时延让布衣，薄游荆渚，贫无卷轴，未遑贽谒。会融弟得延让诗百余篇，融览其警联，如《宿东林》云： 两三条电欲为雨，七八个星犹在天。 《旅舍言怀》云： 名纸毛生五门下，家僮骨立六街中。 《赠元上人》云： 高僧解语牙无水，老鹤能飞骨有风。 《蜀道》云： 云间闹铎骡驮去，雪里残骸虎拽来。 又云： 树上诹咨批颊鸟，窗间逼驳扣头虫 等，大惊曰： 此去人远绝，自无蹈袭，非寻常耳。此子后必垂名。余昔在翰林召对，上曾举其 臂鹰健卒横毡帽，骑马佳人卷画衫 一联，虽浅近，然自成一体名家，今则信然矣。 遂厚礼遇，赠给甚多。融雪中寄诗云： 永日应无食，终宵必有诗。 后夺科第。多融之力也。今诗一卷，传世。
曹松
松，字梦征，舒州人也。学贾岛为诗，深入幽境，然无枯淡之癖。尤长启事，不减山公。早未达，尝避乱来栖洪都西山。初在建州依李频，频卒后，往来一无所遇。光化四年，礼部侍郎杜德祥下，与王希羽、刘象、柯崇、郑希颜同登第，年皆七十余矣，号为 五老榜 。时值新平内难，朝廷以放进士为喜，特授校书郎而卒。松野性方直，罕尝俗事，故拙于进宦，构身林泽，寓情虚无，苦极于诗，然别有一种风味，不沦乎怪也。集三卷，今传。
裴说
说，工诗，得盛名。天祐三年礼部侍郎薛廷珪下状元及第。初年窘迫乱离，奔走道路，有诗曰 避乱一身多 ，见者悲之。后仕为补阙，终礼部员外郎。为诗足奇思，非意表琢炼不举笔，有岛、洞之风也。弟谐，亦以诗名世。仕终桂岭假官宰。今俱有集，相传。
贯休
休，字德隐，婺州兰溪人，俗姓姜氏。风骚之外，尤精笔札。荆州成中令问以书法，休勃然曰： 此事须登坛可授，安得草草而言。 中令衔之，乃递人黔中，因为《病鹤》诗以见志云： 见说气清邪不入，不知尔病自何来 初，昭宗以武肃钱镠平董昌功，拜镇东军节度使，自称吴越王。休时居灵隐，往投诗贺，中联云： 满堂花醉三千客，一剑霜寒十四州。 武肃大喜，然僭侈之心始张，遣谕令改为 四十州 ，乃可相见。休性躁急，答曰： 州亦难添，诗亦难改。余孤云野鹤，何天不可飞！ 即日裹衣钵，拂袖而去。至蜀，以诗投孟知祥云： 一瓶一钵垂垂老，万水千山特特来。 知祥久慕，至是非常尊礼之。及王建僭位，一日游龙华寺，召休坐，令口诵近诗，时诸王贵戚皆侍，休意在箴戒，因读《公子行》曰：锦衣鲜华手擎鹘，闲行气貌多陵忽。稼穑艰难总不知，五帝三皇是何物。 建小忉，然敬事不少怠也。赐号 禅月大师 。后顺寂，敕塔葬丈人山青城峰下。有集三十卷，今传。休一条直气，海内无双，意度高疏，学问丛脞，天赋敏速之才，笔吐猛锐之气，乐府古律，当时所宗。虽尚崛奇，每得神助，余人走下风者多矣。昔谓龙象蹴蹋，非驴所堪，果僧中之一豪也。后少其比者，前以方支道林不过矣。
张瀛
瀛，碧之子也。仕广南刘氏，官至曹郎。尝为诗赠琴棋僧云： 我尝听师法一说，波上莲花水中月。不垢不净是色空，无法无空亦无灭。我尝对师禅一观，浪溢鳌头蟾魄满。河沙世界尽空空，一寸寒灰冷灯畔。我又闻师琴一抚，长松唤往秋山雨。弦中雅弄若铿金，指下寒泉流太古。我又看师棋一著，山顶坐沉红日脚。阿谁称是国手人，罗浮道士赌却鹤。输却药葫芦，斟下红霞丹，束手不敢争头角。 同列见之曰： 非其父不生是子。 瀛为诗尚气而不怒号，语新意卓，人所不思者，辄能道之。绰绰然见乃父风也。有诗集，今传于世。
沈彬
彬，字子文，筠州高安人。自幼苦学，属末岁离乱，随计不捷，南游湖湘，隐云阳山数年，归乡里。时南唐李昇镇金陵，旁罗俊逸，名儒宿老，必命郡县起之。彬赴辟，知昪欲取杨氏，因献《画山水诗》云： 须知笔力安排定，不怕山河整顿难。 昪览之大喜，授秘书郎。保大中，以尚书郎致仕归，徙居宜春。初经版荡，与韦庄、杜光庭、贯休俱避难在蜀，多见酬酢。彬临终，指葬处示家人窆，果掘得一空冢，有漆灯青荧，圹头立一铜版，篆文曰： 佳城今已开，虽开不葬埋。漆灯终未灭，留待沈彬来。 遂窀穸于此。有诗集一卷。传世。彬第二子延瑞，性坦率，豪于觞咏，举动异俗，盛夏附火，严冬单衣，或遇崇山野水，古洞幽坛，竟日不返，时人异之，呼为 沈道者 ，士大夫多邀至门馆。一日，邑宰戏问： 何日道成 廷瑞即留诗曰： 何须问我道成时，紫府清都自有期。手握药苗人不识，体涵仙骨俗争知。 宰惊谢。后浪游四方，或传仙去也。
唐求
求，隐君也，成都人。值三灵改卜，绝念鼎钟，放旷疏逸，出处悠然，人多不识。方外物表，是所游心也。酷耽吟调，气韵清新，每动奇趣，工而不僻，皆达者之词。所行览不出二百里间，无秋豪世虑之想。有所得，即将稿捻为丸，投大瓢中。或成联片语，不拘短长，数日后足成之。后卧病，投瓢于锦江，望而祝曰： 兹瓢倘不沦没，得之者始知吾苦心耳。 瓢泛至新渠，有识者见曰： 此唐山人诗瓢也。 扁舟接之，得诗数十篇。求初未尝示人，至是方竞传，今行于世。后不知所终，江南处士杨夔，亦工诗文，名称杰出如求，今章句多传。
孙鲂
鲂，唐末处士也，乐安人。与沈彬、李建勋同时，唱和亦多。鲂有《夜坐》诗，为世称玩。建勋尤器待之，日与谈宴，尝匿鲂于斋幕中，待沈彬来，乃问曰： 鲂《夜坐》诗如何 彬曰： 田舍翁火炉头之语，何足道哉！ 鲂従幕中出，诮彬曰： 何讥谤之甚 彬曰：  画多灰渐冷，坐久席成痕。 此非田舍翁炉上，谁有此况 一座大笔。及《金山寺》诗云： 天多剩得月，地少不生尘。 当时谓骚情风韵，不减张祜云。有诗五卷，今传。
李中
中，字有中，九江人也。唐末，尝第进士，为新涂、淦阳、吉水三县令，仕终水部郎中。孟宾于赏其工吟，绝似方干、贾岛，时复过之。如 暖风医病草，甘雨洗荒村 ，又 贫来卖书剑，病起忆江湖 ，又 闲花半落处，幽鸟未来时 ，又 千里梦随残月断，一声蝉送早秋来 ，又 残阳影里水东注，芳草烟中人独行 ，又 闲寻野寺听秋水，寄睡僧窗到夕阳 ，又 香入肌肤花洞酒，冷浸魂梦石床云 ，又 西园雨过好花尽，南陌人稀芳草深 等句，惊人泣鬼之语也。有《碧云集》，今传。
廖图
图，字赞禹，虔州虔化人。文学博赡，为时辈所服。湖南马氏辟致幕下，奏授天策府学士。与同时刘昭禹、李宏皋、徐仲雅、蔡昆、韦鼎、释虚中，俱以文藻知名，赓唱迭和。齐己时寓渚宫，相去图千里，而每诗筒往来不绝，警策极多，必见高致。集二卷，今行于世。时有荆南従事郑淮，亦工诗，与僧尚颜多所酬赠，诗亦传。
孟宾于
宾于，字国仪，连州人。聪敏特异，有乡曲之誉。垂髫时，书所作百篇，名《金鳌集》，献之李若虚侍郎，若虚采猎佳句，记之尺书，使宾于驰诣洛阳，致诸朝达，声誉蔼然，留寓久之。晋天福九年，礼部侍郎符蒙知贡，宾于帘下投诗云： 那堪雨后更闻蝉，溪隔重湖路七千。忆得故园杨柳岸，全家送上渡头船。 蒙得诗，以为相见之晚，遂擢第，时已败六举矣。与诗人李昉同年情厚。后，宾于来仕江南李主，调淦阳令，因犯法抵罪当死，会昉拜翰林学士，闻在缧绁，以诗寄之曰： 初携书剑别湘潭，金榜名标第十三。昔日声尘喧洛下，迩来诗价满江南。长为邑令情终屈，纵处曹郎志未甘。莫学冯唐便休去，明君晚事未为惭。 后主偶见诗，遂释之。迁水部郎中，又知丰城县。兴国中致仕，居玉笥山，年七十余卒。自号 群玉峰叟 。有集今传。
孟贯
贯，闽中人。为性疏野，不以荣宦为意，喜篇章。周世宗幸广陵，贯时大有诗价，世宗亦闻之，因缮录一卷献上，首篇《书贻谭先生》云： 不伐有巢树，多移无主花。 世宗不悦曰： 朕伐叛吊民，何得有巢、无主之说！ 献朕则可，他人则卿必不免。 不复终卷，赐释褐进士。虚名而已。不知其终。有诗集，今传。孟子曰： 予之不遇鲁侯，天也。 至唐开元，孟浩然流落帝心，和璧堕地。孟郊之出处梗概苦难，生平薄宦而死。今孟贯坐此诗穷，转喉触讳，非意相干，竟尔埋没，与前贤俱亦相似，命也。孟氏之不遇，一何多耶！
江为
为，考城人，宋江淹之裔，少帝时，出为建阳吴兴令，因家为郡人焉。为唐末尝举进士，辄不第。工于诗，有 天形围泽国，秋色露人家 ， 月寒花露重，江晚水烟微 等句，脍炙人口。少游白鹿寺，有句： 吟登萧寺旃檀阁，醉倚王家玳瑁筵。 后主南迁见之曰： 此人大是富贵家。 时刘洞、夏宝松就传诗法，为益傲肆，自谓俯拾青紫。乃诣金陵求举，屡黜于有司。怏怏不能已，欲束书亡越，会同谋者上变，按得其状，伏罪。今建阳县西靖安寺，即处士故居，后留题者甚众。有集一卷，今传。
熊皎
皎，九华山人。唐清泰二年进士。刘景岩节度延安，辟为従事。晋天福中，说景岩归朝，以功擢右谏议，竟坐累黜为上津令。工古律诗，语意俱妙。尝赋《早梅》云： 一夜开欲尽，百花犹未知。 甚传赏士林，且知其心遇。今有《屠龙集》、《南金集》合五卷传世，学士陶谷序之。
陈抟
抟，字图南，谯郡人。少有奇才经纶，《易·象》玄机，尤所精究。高论骇俗，少食寡思。举进士不第，时戈革满地，遂隐名，辟谷炼气，撰《指玄篇》，同道风偃。僖宗召之，封 清虚处士 ，居华山云台观。每闭门独卧，或兼旬不起。周世宗召入禁中，试之，扃户月余始启，抟方熟寐齁〈鼻合〉。觉即辞去，赋诗云： 十年踪迹走红尘，回首青山入梦频。紫陌纵荣争及睡，朱门虽贵不如贫。愁闻剑戟扶危主，闷听笙歌聒醉人。携取旧书归旧隐，野花啼鸟一般春。 还山后，因乘驴游华阴市，见邮传甚急，问知宋祖登基，抟抵掌长笑曰： 天下自此定矣。 至太宗征赴，戴华阳巾，草屦垂条，与万乘分庭抗礼，赐号 希夷先生 。时居云台四十年，仅及百岁。帝赠诗云： 曾向前朝出白云，后来消息杳无闻。如今已肯随征召，总把三峰乞与君。 真宗复诏，不起，为谢表，略曰： 明时闲客，唐室书生。尧道昌而优容许由，汉世盛而善従商皓。况性同猿鹤，心若土灰，败荷制服，脱箨裁冠，体有青毛，足无草屦，苟临轩陛，贻笑圣朝。数行丹诏，徒教彩凤衔来；一片野心，已被白云留住。咏嘲风月之清，笑傲烟霞之表，遂性所乐，得意何言。 后凿石室于莲华峰下，一旦坐其中，羽化而去。有诗集，今传。如洛阳潘阆逍遥、河南种放明逸、钱塘林逋君复、钜鹿魏野仲先、青州李之才挺之、天水穆修伯长，皆従学先生，一流高士，俱有诗名。大节详见之《宋史》云。